
Avintul uriaş al forțelor creatoare ale po- 
porului oferă o sursă inepuizabilă de inspiraţie 
pentru scriitorii și artiștii noștri. Dezvoltind 
rezultatele pozitive obținute în ultimii ani in 
lărgirea tematicii și îmbogățirea fondului de 
idei al literaturii, artei, teatrului, cinemato- 
grafiei, creatorii noștri au îndatorirea de a 
făuri opere la nivelul inaltelor exigente ar- 
tistice și ideologice ale partidului si poporului. 
Pentru aceasta se cere, în afară de talent, 
lichidarea a tot ce-l poate îndepărta pe artist 
de popor — spirit de castă, individualism, 
tendința de a făuri opere pentru uzul unui 
cerc îngust de „aleși“; se cere îndeosebi cu- 
noasterea aprofundată a realitatilor, studierea 
lor îndelungată, contactul viu, permanent, al 
artistului cu oamenii muncii — viitori eroi ai 
operelor sale. Numai astfel în paginile căr- 
filor, în operele de artă va pulsa din plin 
viața noastră atit de bogată, cu faptele ei 
mărețe, cu ideile ei nobile, cu luptele ei 
victorioase. 

(Din Raportul C.C. al P.M.R., 


prezentat de tovarășul Gh. Gheorghiu-Dej 
la Congresul al III-lea al P.M.R.) 

MAI APROAPE 
DE VIAŢA POPORULUI 


ucrările si hotăririle celui de al III-lea Congres al Partidului Muncitoresc 

Romin sînt în miezul preocupărilor si insufletesc pe fiecare om al muncii 

[ din țară. Raportul Comitetului Central al partidului, prezentat de tova- 

răşul Gh. Gheorghiu-Dej, şi datele lui „cu adevărat feerice“ — cum le-a 

apreciat tovarășul Hruşciov — sînt, în fiecare domeniu de activitate, obiec- 

tul celor mai entuziaste eforturi de traducere în viață. Sarcinile trasate 

de Congres — marile lor semnificații istorice, complexele și înaltele lor implicații 

în viața, gindirea si orizonturile omului — vor continua zi de zi să călăuzească 

poporul in avintatul lui mers înainte spre desăvirşirea construcţiei socialismului 
in ţara noastră, spre apropiata etapă a construirii treptate a comunismului. 

Un important capitol în Raportul Comitetului Central şi unul din punctele 
de seamă ale dezbaterilor la Congres l-au constituit problemele privind domeniul 
ideologiei si al culturii. Oamenii de cultură — cadrele profesorale din şcolile 
noastre de toate gradele, savanți academicieni, cercetători ştiinţifici — găsesc în 
documentele Congresului indicații clare privind activitatea, îndatoririle, contri- 
butia lor la împlinirea planului de 6 ani si a programului de perspectivă. Crea- 
torii de pe tărimul literaturii, artei, teatrului, cinematografiei isi văd si ei mai 
puternic luminate căile care duc la întărirea forţei educativ-transformatoare si de 
pătrundere în mase a operelor lor viitoare. Artiştii înțeleg acum mai bine, cit 
de strîns sînt legate, mai ales în această etapă de dezvoltare a societății noastre, 
problemele construirii material-economice a socialismului, de problemele construirii 
si dezvoltării conștiinței, moralei, atitudinii socialiste a omului. Tot ce a însemnat 
transformare și tot ce continuă să nască uriasele transformări ale vieţii noastre ; 
tot ce este „cu adevărat feeric“ în ceea ce s-a construit, si ceea ce urmează să se 
realizeze de-a lungul celor 6—15 ani de acum înainte, îl exprimă pe omul care 
le-a visat, le-a conceput, le-a realizat şi le va realiza. „Spiritul creator al maselor 
muncitoare“ trece ca un fir de aur printre datele și cifrele istoricelor Directive 
ale Congresului. Pe acest spirit creator se întemeiază certitudinea partidului în 
implinirea Directivelor, pe acest spirit, pe inițiativa mereu vie și pe experiența 
constructoare acumulată de omul muncii de-a lungul anilor, pe nepotolita lui pa- 
siune de a îmbogăți, întări, infrumuseta si înnoi viața, pe această pasiune mereu 
încrezătoare în permanenta si biruitoarea forță a noului. Această pasiune a muncii 
şi creației, exprimată fără emfază, întrupată în fapte de cele mai multe ori eroice 
şi marete prin simplitatea lor, constituie miezul acelei neîntrerupte si mereu vic- 
torioase ofensive a socialismului, despre care vorbea Raportul Comitetului Central 
şi care face o trăsătură caracteristică a politicii partidului. 

„Ca urmare a transformărilor social-economice, în țara noastră a luat nas- 
tere si se dezvoltă tot mai mult o morală nouă, socialistă, o nouă atitudine faţă 
de muncă, față de bunurile obștești si îndatoririle sociale, noi relaţii de intraju- 
torare tovărăşească între cei ce muncesc. Viaţa arată ce forță reprezintă conștiința 
tot mai înaltă a oamenilor muncii, identificarea lor cu interesele generale, în- 
crederea lor în viitor, hotărîrea lor de a-şi aduce contribuţia la victoria deplină 
a socialismului“ — se spune în raportul prezentat de tovarășul Gh. Gheorghiu-Dej. 

Această forță, pe care o reprezintă conștiința omului, este chiar temelia creației 
artistice. 

„Dar formarea conştiinţei socialiste şi lichidarea influențelor educației si 
moralei burgheze este o sarcină de lungă durată. “Făurirea unei discipline noi 
în muncă — scria Lenin —, făurirea unor forme noi de legături sociale între 
oameni, făurirea unor forme şi metode noi de antrenare a oamenilor în muncă, 
aceasta este o muncă ce necesită mulţi ani si multe decenii.» Partidul nostru 
desfășoară o intensă activitate pentru dezvoltarea conștiinței socialiste și a noilor 
trăsături de comportare a oamenilor, pentru plămădirea omului nou, membru 
demn al societății socialiste. Capătă o însemnătate tot mai mare judecata opiniei 
publice, a colectivitatii, formele obşteşti de influențare a celor ce încalcă normele 
vieţii sociale, de combatere a manifestărilor nesănătoase ale unor elemente îna- 
poiate ale societății.“ 

Nobila cerință pe care partidul o adresează artistului este să cunoască in 
bogata ei complexitate această conștiință, să o oglindească cu autenticitate şi pu- 
tere emoțională, să o înriurească deci în aşa fel, încît ea să crească mereu mai 
puternică, eliberată de reziduurile educaţiei și moralei vechi, asa fel încît ea să 
ajungă, potrivit propriilor ei nazuinte si avinturi, o adevărată conștiință socialistă. 

Partidul, prin tovarășul Gh. Gheorghiu-Dej, cheamă în acest scop pe artist 
să fie în mijlocul avintului uriaș al forţelor creatoare ale poporului, care-i oferă 
o sursă inepuizabilă de inspiraţie. 

Este sursa din care s-a născut și pînă acum tot ce e mai valoros în literatura 
şi arta noastră nouă, realist-socialistă. Adresînd artiştilor îndemnul de a pătrunde 
mai adînc în viața poporului, partidul are în vedere tocmai „rezultatele pozitive 
obţinute în ultimii ani în lărgirea tematicii și îmbogățirea fondului de idei“ al 
creaţiei artistice si le cere să dezvolte aceste rezultate pozitive. În ce sens? In 
sensul Directivelor Congresului ; în sensul surprinderii — în transformările pe 
care țara le va cunoaște în anii viitori — a unor nu mai puțin importante procese 
de transformare în conștiința oamenilor. 

Să ne gindim doar la citeva din cele esențiale, si în primul rînd la cele ce 
se vor petrece în rîndurile clasei muncitoare. Ritmul rapid de creștere a produc- 
tivității muncii, creşterea nivelului de industrializare socialistă a ţării se vor 
realiza în baza celei mai înaintate tehnici, în baza unei tehnici care ţine seamă 
de „ultimul cuvint al științei moderne“. Se vor introduce în producţie şi în pro- 
cesele de producție mecanizarea, automatizarea, masinile-unelte cu program, ma- 
sinile electronice de calcul și alte sisteme de programare electronică. Se va stringe 
colaborarea nemijlocită între industrie si institutele academice de cercetări stiin- 
țifice. Toate aceste măsuri, prevăzute în Directivele Congresului, „pentru reali- 
zarea unui ritm înalt de creștere a producției, lărgirea continuă a activităţii eco- 
nomice gi social-culturale, reducerea treptată a duratei zilei de muncă“, sînt de- 
terminant legate nu numai de o calificare profesională corespunzătoare a mun- 
citorului, ci si de-o lărgire a universului său de gindire, de judecare și înțelegere 
a lumii, de un mod specific de simtire, de o etică nouă, îmbogățită de un com- 
portament caracteristic, nou, în viața personală, în raporturile lui cu lumea din 
jur. Momentul stergerii deosebirilor esenţiale dintre munca fizică si munca inte- 
lectuală începe să se profileze ca relativ apropiat. Cum apropiate apar zorile în 
care vom vedea dispărind granițele deosebitoare dintre sat si oraş. Viaţa si pro- 
blemele lăuntrice ale omului, supus de pe acum acestui uluitor proces de trans- 
formare si de înălțare umanistă, pot scăpa oare interesului și elanului creator 
al artistului ? Desigur că nu. La desăvirşirea acestui proces de construire a unei 
asemenea înalte conştiinţe umane, artistul se simte, prin însăși funcţia artei sale, 
chemat să contribuie. El va urmări îndrăzneala şi pasiunea creatoare a omului 
muncii, va oglindi în opera de artă realizarea unității dintre viața personală si 
cea obștească, integrarea interesului individual în interesul obştesc, subordonarea 
binelui propriu, binelui general, răspunderea față de colectivitate. 

Schimbări fundamentale au avut loc şi în structura de clasă a populaţiei 
săteşti. În satele noastre, în care nu mai există chiaburime şi în care, de pe acum, 
predomină puternic relațiile socialiste, au dispărut în bună măsură vechile tră- 
sături de caracter ale ţăranului umil, „talpă a țării“, știut din vremile bintuite 
de dijmă si de mitul proprietăţii private. „În procesul acestor transformări revo- 
lutionare care au schimbat din temelii înfăţişarea satului, se formează o clasă 
noud, țărănimea colectivistă, prietenă si aliată de nădejde a clasei muncitoare, 
se dezvoltă conștiința socialistă a maselor țărănești, se întărește și se ridică pe 

o treaptă mai înaltă alianța muncitorească-țărănească“. Dramaturgia noastră, care 
a obținut succese în oglindirea unora din transformările de la sate, n-a îndrăznit 
să înainteze prea mult si prea adînc în ceea ce s-a petrecut în viaţa si psihologia 
ţăranului, eliberarea sa de individualismul proprietăţii private, sub influența vieții 
si muncii colective. Producțiile dramatice inspirate din lumea satelor noastre re- 
flectă încă prea puţin schimbarea din temelii a înfățișării omului din satele 
noastre, a conștiinței lui, ce tinde să se cristalizeze după trăsăturile noi ale unei 
clase noi. 

Perspectiva anilor ce ne stau în faţă se deschide însă și asupra altor căi de 
#Fansformare a țărănimii noastre. Directivele Congresului vorbesc despre creşterea 
an de an a forțelor de muncă, odată cu ridicarea productivităţii muncii. Principală 
forță de producție a societăţii, aceste forțe de muncă vor crește în viitorii șase 
ani cu circa un milion de salariaţi din sfera producţiei materiale și din domeniul 
social-cultural. Din acest milion, 400—500 de mii de persoane vor fi recrutate din 
populaţia sătească. Lucrul va fi posibil „datorită terminării colectivizării, cres- 
terii înzestrării tehnice și sporirii productivității muncii în agricultură“. Drumul 
acestor oameni crescuţi în climatul şi psihologia satului, spre viața, preocupările, 
lumea uzinelor, a şantierelor, a bibliotecilor, spre climatul orăşenesc, nu va ră- 
mine desigur fără consecințe în conștiința lor. Si asemenea consecințe nu vor 
putea scăpa dramaturgilor noștri şi, în general, artiștilor noştri. Cum nu le vor 
putea scăpa nici marile transformări sufleteşti pe care le vor încerca oamenii ce 
trăiesc în regiunile pină mai ieri lăsate să se odihnească în liniştea „pitorească“ 
a înapoierii şi care, din locuri „unde nu se întîmplă nimic“, vor deveni, potrivit 
Directivelor, regiuni economiceşte ridicate la nivelul regiunilor în care freamătă 
din plin viața construcţiei socialismului. Dar o asemenea cunoaștere a omului 
nou nu se va putea realiza decît printr-un contact viu si permanent al artistului 
cu oamenii muncii, din observarea si extragerea ca material artistic a ceea ce 
este esențial în experiența maselor, din orientarea gindirii si acțiunii omului pe 
linia politicii si activității practice a partidului. Aceasta înseamnă a uni cunoas- 
terea realitatilor cu o întărită fermitate a spiritului de partid, cu intransigenta si 
combativitatea neobosită în fața ideologiei burgheze. 

„În prezent — ne învaţă partidul — activitatea ideologică, munca de lichi- 
dare a înriuririlor educaţiei burgheze din conştiinţa oamenilor este tarimul prin- 
cipal al luptei de clasă, al luptei între vechi si nou.“ 

Cunoașterea aprofundată a realitatilor va avea drept efect artistic, printre 
altele, și lichidarea mult dezbătutei discrepanțe dintre viață şi caracterul încă 
abstract, artificial si neconvingător, al imaginilor artistice intilnite uneori in lu- 
crările noastre dramatice. Apropierea vie, nemijlocită, de viață, de omul muncii, 
va înriuri fără doar si poate si conștiința creatoare si atitudinea artistului față 
de propria lui creație și față de scopurile ei. Va întări in el convingerea că va- 
loarea operei de artă e determinată de eficiența ei și că, la rindul ei, eficiența 
operei de artă se realizează dintr-un tot mai profund caracter popular. Con- 
tactul strîns cu viața va duce, în lumea creatorilor de artă, și la lichidarea 
acelor neajunsuri pe care le semnalează raportul prezentat de tovarășul Gh. Gheor- 
ghiu-Dej, cum sînt spiritul de castă, individualismul, tendinţa de a făuri opere 
pentru uzul unui cerc îngust de „aleşi“. 

Nivelul ideologic, etic si cultural al omului muncii este de pe acum crescut 
și de pe acum judecata lui asupra valorilor estetice are o greutate pe care nici 
un creator de frumos nu o poate nesocoti. A-l cunoaște îndeaproape pe acest om 
va fi pentru artist a-i cunoaşte creșterea şi sporul exigenţelor lui; va determina 
în artist dorința de a-i răsplăti setea de cultură şi de înnobilare sufletească, pe 
măsura acestor exigențe. De această realitate ţine seamă Raportul Comitetului 
Central, cînd cere artiştilor să făurească opere „la nivelul înaltelor exigente artis- 
tice și ideologice ale partidului și poporului“. 

Pasi însemnați spre asemenea opere au fost făcuţi. Pătrunzind mai adînc 
în viaţa omului de azi din ţara noastră, reflectînd pasiunea lui creatoare, îndrăz- 
neala lui eroică de constructor, etica lui înaintată, umanitatea lui înalt-socialistă, 
oamenii literaturii si artei vor crea din ce în ce mai multe opere care, laolaltă, 
să configureze „viața noastră atit de bogată, cu faptele ei măreţe, cu ideile ei 
nobile, cu luptele ei victorioase“, 

Mircea Alexandrescu 


ra încă vară, în august, cînd ainceput stagiunea 1959—1960, dar teatrele au 
ținut să fie prezente la o mare cinstire: a 15-a aniversare a Eliberării. S-a 
muncit cu rîvnă si dăruire si n-a fost teatru să nu răspundă la sărbă- 

E toreasca manifestare, căreia îi datorăm o seamă de valoroase spectacole 
rominesti, reprezentate apoi în tot cursul într-adevăr lungii stagiuni ce 
s-a încheiat de curind. 

Acum nu mai sînt de aşteptat noi premiere, desi nu s-ar putea spune că viața 
teatrală a încetat, pentru că ea continuă prin turneele ce străbat întreaga țară. 
Oamenii de teatru îşi acordă meritatul repaus estival si, in răstimpuri, se gîndesc 
cu siguranță la succese, iar alţii, mai autocritici, isi mărturisesc în forul lor 
cel mai intim, şi unele nereuşite proprii din stagiunea ce s-a scurs. E un firesc 
moment de sinteză, cînd, cu conștiința perspectivei de viitor, se încearcă cu în- 
dreptatire o privire în urmă asupra a ceea ce a însemnat, în faptele lui esenţiale, 
anul teatral 1959—1960. 

S-a ivit, si nu la voia intimplarii, tocmai către sfîrşitul stagiunii, necesitatea 
unui colocviu între scriitorii de teatru şi realizatorii de spectacole, pe tema 
Teatru şi contemporaneitate. De discuţia aceasta, oglindită în paginile revistei 
noastre, socotim că trebuie să ţinem seamă în retrospectiva ce încercăm. Căci, 
alături de noi, orice om de teatru, dramaturg, actor, regizor, scenograf, critic tea- 
tral etc., participant pe măsura şi atribuţiile lui la manifestările stagiunii, își 
propune să răspundă la o seamă de întrebări: ce anume a adus ea nou în viaţa 
Si orientarea artei noastre dramatice, cum a contribuit ea la educarea spectato- 
rului de azi, în ce măsură a reflectat epoca noastră atît de bogată în fapte crea- 
toare, atît de dinamică prin prefacerile pe care le cunoaște, atît de înălțătoare 
prin umanismul comunist ce îi aureolează spiritualitatea, și mai ales ce e de făcut 
pentru a dezvolta tot ce a apărut cu adevărat înnoitor. 

Una din trăsăturile evidente ale anului teatral încheiat o constituie prezenţa 
masivă a piesei rominesti, si mai ales pasul înainte pe care unele dintre lucrările 
dramatice l-au făcut în aprofundarea vieţii şi a problemelor ei, în creşterea va- 
lorilor artistice, în reflectarea şi dezbaterea acestor probleme. Astfel, stagiunea 
ne-a adus, alături de noua și valoroasa piesă a lui Horia Lovinescu, Surorile 
Boga, debutul lui Dorel Dorian, care s-a impus pe bună dreptate atenției publi- 
cului cu piesele Dacă vei fi întrebat şi Secunda 58, precum şi încă două debuturi 
în dramaturgie, de data asta ale cunoscutilor prozatori Titus Popovici (Passa- 
caglia) şi V. Em. Galan, a cărui comedie Prietena mea Pix, abia publicată, astep- 
tăm s-o vedem jucată în stagiunea viitoare, împreună cu Celebrul 702, noua lu- 

crare a lui Al. Mirodan. De mult interes s-a bucurat piesa Luciei Demetrius 
Vlaicu şi feciorii lui, iar noua lucrare a lui Mihail Davidoglu, Uriașul din cîmpie, 
a avut o călduroasă primire din partea spectatorilor dobrogeni, din viața cărora 
e inspirată. Merită a fi de asemenea subliniată prezenţa acad. Victor Eftimiu (Parada) 
şi a lui Al. Kirițescu (Moş Teacă) în genul încă puţin abordat al comediei satirice. 
Lui Paul Everac i s-a reprezentat Explozie întirziată, în care autorul Ferestrelor 
deschise e preocupat de o problematică nouă. În sfîrşit, stagiunea a mai cuprins 
Orașul fără istorie de V. Bîrlădeanu, comediile lirice Scrisori de dragoste de V. 
Stoenescu si O lună de confort de St. Iures si B. Dumitrescu etc. După cum se 
vede, piesele noi sînt numeroase si felurite, iar spectacolele care le-au dat viaţă 
au stirnit, multe din ele, un interes deosebit, prețuirea publicului si a criticii 
dramatice. Neindoielnic că si în stagiunea viitoare ele vor rămîne pe afiș, si pe 
seama lor — în special a celor care au văzut lumina rampei de curînd sau au 
fost numai tipărite — vor continua să se desfăşoare rodnice discuţii. 

De mai mare sau mai mic răsunet, în ansamblul stagiunii, toate aceste lu- 
crări vorbesc — în ciuda inegalitatii lor calitative — despre o vădită multilatera- 
lizare a preocupărilor tematice în dramaturgia noastră. 

În descifrarea căutărilor şi realizărilor înnoitoare, şi luînd ca etalon lucrările 
cele mai izbutite ( de pildă, Surorile Boga, piesele lui Dorian, comedia lui Galan 
Prietena mea Pix), vom putea constata cum creşterea măiestriei si a eficienţei 
artistice se dovedeşte determinant legată de pătrunderea mai adîncă în viaţă, în 
procesul de transformare a omului nou, de dezvăluirea faptelor, gindurilor si psi- 
hologiei sale noi. În ele vom putea vedea verificindu-se adevărul că expresia nouă 
a operei de artă se realizează din abordarea curajoasă a conţinutului efectiv nou 
de viață, că acest conţinut stă la baza şi a caracterizării mai adinci, mai ample, 
emotionante gi deci mai concludente, a eroilor dramatici intilniti în respectivele 
piese, si a autenticității conflictelor sociale şi de conştiinţă desfășurate în ele. 
Cu mai multă îndrăzneală se dezbate aci procesul de continuă înnoire a vieţii 
şi omului, ceea ce dă lucrărilor o mai mare forţă agitatorică, transformatoare. 

Desigur, nu vom generaliza, pentru că ceea ce este valabil în cele de mai sus, 
pentru unele piese, nu se poate raporta, uneori chiar deloc, la altele, aflătoare si 
ele în repertoriul stagiunii care şi-a lăsat cortina. 

Ne întrebăm, de pildă, cum l-ar putea interesa pe spectatorul nostru, devenit 
an de an tot mai exigent si mai cunoscător al problemelor generale ale vieţii 
și ale artei, o expunere schematică de fapte, străine de o veritabilă transfigurare 
artistică şi deci puţin grăitoare în forma pe care o au, ca de pildă in Stinca 
miresei, Palosul-de foc sau Scrisori de dragoste (aceasta din urmă încercînd să 
transpună dramatic o problematică nouă şi o idee valoroasă, cu ajutorul unor 
formule in care artificialul se însoţeşte cu invechitul). 

Din păcate, destule din piesele reprezentate apar nefinisate, în ele se citeşte 
graba de a fi aduse la public înainte ca procesul de gestație al operei să se fi 
terminat. 

Tocmai pasul înainte, făcut prin unele realizări valoroase, ne dă dreptul, 
credem, să fim mai exigenti cu scriitorii dramatici în stagiunea pe care o astep- 
tam. Căci, oricită stradanie şi oricît talent ar folosi regizorii, actorii si sceno- 
grafii pentru traducerea în spectacol a unor piese, se întîmplă ca ei să nu poată 
realiza decit, în cel mai bun caz, ceea ce dezavua pe bună dreptate Al. Mirodan 
în rîndurile publicate nu de mult în această revistă, adică un fel de operaţie 
cosmetică, incapabilă să ascundă totuşi viciul originar. (Am asistat — ca să ne 
referim la un caz recent — cu puţin înainte de închiderea stagiunii, la Teatrul 
Municipal, la un astfel de experiment, în care inteligența şi devotamentul regi- 
zorului faţă de text au încercat să suplinească, prin rezolvarea scenică, unele 
dintre hiaturile acestuia. E vorba de piesa lui Everac, Explozie întîrziată. Aci, 
regizorul Lucian Pintilie a izbutit, printr-un efort de reprofilare a unor momente 
si de întărire a unor legături destul de firave, să asigure o logică a expunerii, 
dar nu să şi confere acelor momente şi valoarea artistică, claritatea şi profunzi- 
mea vieţii pe care autorul ar fi trebuit să le realizeze. Acest lucru e valabil şi 
pentru Uriașul din cimpie, Orașul fără istorie, O lună de confort şi altele. 

În configuraţia generală a repertoriului, neajunsurile unor piese slabe apar 
și mai evidente, dacă le judecăm în funcţie de piesele rominesti valoroase, despre 
care am pomenit, si dacă ţinem seamă pe de altă parte, de aportul si nivelul 
artistic al unei întregi serii de lucrări din dramaturgia universală, jucate în sta- 
giunea care s-a încheiat, pe scenele noastre. Căci, de la Gorki, care în Azilul de 

noapte şi în Cei din urmă anunţă cu atita vizionară pătrundere și vibraţie artis- 
tică sfîrşitul unei lumi, şi continuind cu Tragedia optimistă şi Brigada I-a de 
cavalerie ale lui Visnevski, trecînd apoi prin marile momente ale unei epoci mă- 
refe de transformări sociale, cu piesele lui Pogodin, A treia, patetica, Afistocratii, 
cu Nila lui Salinski, și pînă la Poveste din Irkutsk a lui Arbuzov, spectatorului 
i se relevă un întreg univers de gindire nouă, în care poate citi istoricul preface- 
rilor morale și spirituale ale omului nou, proces pornit din focul revoluţiei, atit 
de emotionant redat de Visnevski, spre cucerirea desăvîrşirii morale din Poveste 
din Irkutsk. De la Shaw, Brecht, Miller, Figueiredo, spectatorul învață să cu- 
noască și să recunoască mai bine pe reprezentanţii unei lumi din lanţurile căreia 
s-a eliberat nu prea de mult, lume pe care au tintuit-o la stilpul infamiei, la 
vremea lor, si Shakespeare, Moliere, Racine, Schiller, Beaumarchais, Gogol, Cehov, 
Ostrovski, Alecsandri, Caragiale, cu toţii prezenţi la loc de cinste pe scenele 
noastre, şi în această stagiune. 

În legătură cu repertoriul teatrelor (în general, cum s-a văzut, de bună cali- 
tate, desi excepții n-au lipsit), am vrea totuşi să adăugăm o constatare: o oare- 
care comoditate și un prea evoluat simţ de imitație, dovedit de unele — destul 
de multe — secretariate literare (criticabile şi într-adevăr criticate nu de mult, 
dar pare-se, nu cu prea mare succes pînă acum) si de către consiliile artistice 
ale teatrelor, în ce privește alcătuirea repertoriului. Pentru că, într-adevăr, deși 
au la dispoziție cu sutele, piese vrednice a fi reprezentate si putind fi repre- 
zentate, dacă... unii conducători de teatre şi-ar lua inima în dinţi să le ,desco- 
pere“, s-a repetat și în acest an, în multe colective teatrale, cu o splendidă încă- 
patinare, fenomenul copierii vecinului sau a vecinilor. „Descoperă“ cineva, să 
zicem, Ruy Blas (ce-i drept, foarte puţin cunoscută !), şi cu siguranță după 2-3 
luni, Ruy Blas va fi programată (prin eliminarea unei piese ce avea privilegiul 
de a nu mai figura pe alte liste şi care răspundea poate mai bine posibilităţilor 
colectivului) în repertoriul a cel puţin 4—5 teatre din ţară. Asa s-a întîmplat cu 
Moartea unui comis-voiajor, cu Cale lungă, pe care au jucat-o deodată cinci 
teatre din ţară, plecînd apoi cu ea, pare-mi-se, din nou toate deodată, în turneu. 
Aşa s-a întîmplat si cu altele. Nu sintem împotriva prezentării concomitente 
a aceleiaşi opere pe mai multe scene din ţară. Ar fi absurd. Dar cu o condiţie: 
ca alegerea operei şi reprezentarea ei să fie făcute după o judicioasă cumpănire 
a forţelor şi posibilităţilor artistice ale colectivelor respective. Altfel, se ajunge, 
cu cele mai bune intenţii, la compromiterea operei, la un deserviciu adus si spec- 
tatorilor şi artiştilor care s-au ostenit să realizeze, în condiţii nepotrivite, spec- 
tacolul. ; 


kai 


După cum dramaturgia a progresat in această stagiune, spectacolul de teatru 
a făcut, la rindu-i, un pas însemnat către ceea ce epoca noastră vrea ca el sa 
devină : o tribună, de la înălțimea căreia îşi iau zborul ideile nobile ale făuri- 
torilor lumii noi si se dă o replică viguroasă — prin înseși calitatea şi conţinutul 
nobil, uman, al artei realist-socialiste — artei decadente. Această funcţie de 
propulsor al ideilor şi sentimentelor umanităţii comuniste, se străduiesc regizorii 
noștri s-o slujească. „Teatrul trebuie să fie o dezbatere“, susține Radu Penciu- 
lescu ; „teatrul trebuie să fie un mijloc de agitaţie continuă şi de pătrundere 
adîncă în mase“, cere Horea Popescu; „să exprime epoca noastră“, urmăresc 
Dinu Cernescu și Mihai Dimiu; „să fie factor ideologic activ“, preconizează 
Al. Finti etc., etc. 

Prin cele mai reprezentative spectacole ale stagiunii 1959-60, teatrul tinde 
vădit să fie un astfel de for artistic, o sursă de atari valori etice si estetice. 
Exemplificăm, mai jos, fără pretenţii de ierarhizare şi fără intenţii bilantiere. 

O minunată dezbatere, un spectacol de idei a fost Brigada I-a de cavalerie, 
în regia lui Radu Penciulescu. O mare simplitate si o gravitate neafectată — de 


ce altceva ar fi avut nevoie o dezbatere ca aceasta? — au creat climatul spec- 
tacolului, pe care s-au proiectat, ca simple jaloane, elementele unui decor — 
organic axat în jurul concepţiei regizorale — semnat de Toni Gheorghiu. I-am 


recunoscut lui Radu Penciulescu si în Secunda 58 concepţia sa despre rostul tea- 
trului. 

Horea Popescu, la Teatrul Muncitoresc C.F.R. isi animă la rindu-i actorii 
şi spectatorii, creînd o efervescenţă emoţională, intelectuală si estetică. Autor al 

Costel Rădulescu (Willy Loman) 
in „Moartea unui comis-voiajor" 
de Arthur Miller 

— Teatrul de Stat din Sibiu 


; RANN 
ai T ; à 
hi a z 
.. po jo Ba, a 
a EAI 
Scenă din „Visul unei nopți de 
vară“ de Shakespeare — Teatrul 


National „Vasile Alecsandri“ 
din lași 


Scenă din „Surorile Boga“ de 
Horia Lovinescu — Teatrul Na- 
tional „1. L. Caragiale“ 

unor puneri în scenă ca Baia de Maiakovski, Domnișoara Nastasia (la Teatrul 
Muncitoresc C.F.R.), Vlaicu şi feciorii lui (la Teatrul Municipal), Inspectorul de 
poliție (anul acesta, la Teatrul din Petroşani), toate recunoscute succese, Horea 
Popescu a făcut și în această stagiune dovada multiplelor lui calităţi, pe textul 
Aristocratilor lui Pogodin. El ne-a oferit şi cu acest prilej un spectacol agita- 
toric, ale cărui sensuri si probleme au generat cu siguranţă multe întrebări si 
probleme spectatorului, vreme îndelungată după ce a părăsit sala. Ne gîndim, în 
acelaşi timp, şi nu fără părere de rău, cît de puţin a avut acest dar specta- 
colul cu aceeași piesă pe scena Nationalului din Cluj, unde rezumatele sub forma 
unor motto-uri, destul de puţin inspirate, adăugate textului, au dăunat tocmai 
ritmului interior al desfășurării acţiunii, făcînd-o să fie expozitivă si nedramatică. 

O subtilă pledoarie a realizat Mihai Dimiu pe scena Teatrului de Stat din 
Sibiu cu piesa lui Miller, Moartea unui comis-voiajor. Regizorul nu s-a mărginit 
să încropească un cadru dominat de siluetele unor zgirie-nori, pentru a sugera 
New Yorkul, și în care s-ar putea petrece o dramă cu rezonanțe intime. Şi nici 
nu s-a mulțumit să-și îmbrace eroii în costume care să vorbească doar ele despre 
lumea de peste ocean, ci, interpretind dramatic subtextul lucrării, a realizat cli- 
matul moral şi social, atmosfera umană specifică lumii dolarului, o atmosferă 
în care drama lui Willy Loman este nu una mărunt personală, ci una a unei 
întregi categorii de sacrificați ai lumii banului. Pentru Dimiu, piesa lui Miller 
a' însemnat o pledoarie, căreia el a ştiut să-i redea noblețea artistică, prin inal- 
timea gi frumuseţea la care a purtat curentul textului. Reusita regizorului din 
' Sibiu se cere cu atît mai mult subliniată, cu cît el a realizat spectacolul mergind 

pe alte coordonate decit cele de la Teatrul Municipal din Bucureşti. 

Liviu Ciulei a demonstrat, în atit de disputatul spectacol Azilul de noapte, în 
primul rînd, variatele sale căutări personale. El a dovedit că este un artist care 
vrea să convingă prin noutatea expunerii, prin abaterea de pe făgașurile umblate, 
prin încercarea de a afla perspective şi trimiteri noi, spre actualitate, unei opere 
clasice, de care se leagă o întreagă literatură interpretativă. Experimentul său 
artistic a scăpat însă din vedere, din păcate, după a noastră părere, tocmai esen- 
tialul, adică profundul umanism conţinut în textul gorkian. Ceea ce a scăzut 
considerabil valoarea spectacolului. 

Același Azil de noapte a găsit la Teatrul de Stat din Bacău o interpretare 
care-i umbrește de asemenea sensurile, datorită însă altor cauze: unei lipse de 
consecvență în colaborare, sau unei neconcordante de viziuni între regizorul 
Gheorghe Rusu şi scenograful Toni Gheorghiu. Cadrul scenografic, constituit in 
principal dintr-o imensă scară, obligă desfășurarea scenică pe o linie cobo- 
ritoare — spre fund, așa cum sugerează însuşi primul nume al piesei lui Gorki. 
Regizorul a risipit însă mișcarea protagonistilor, fără o orientare precisă, în toate 
direcţiile scenei. In chipul acesta, a fost anulat sensul major, s-a redus forța de 
convingere si de transmitere a mesajului dramatic al piesei, care a fost văduvită 
de o pregnantă sugerare a locului şi momentului acţiunii, si, în cele din urmă, 
a însăși condiţiei umane şi sociale a eroilor care populează Azilul lui Kostiliev. 
Faptul ne miră. Căci, regizorul băcăuan a realizat, anul trecut, cu același sceno- 
graf, la piesa lui Dorian, Dacă vei fi întrebat, o colaborare mai fericită decît cea 
de acum, la piesa lui Gorki, în care lipsa de coordonare, de unitate de vederi, 
între regizor si scenograf, a dus pe de o parte la naşterea unui „spectacol de 
decor“ (deci, un fals spectacol dramatic), iar pe de altă parte, la o demonstraţie 
aproape solistică a actorilor. 

Realizări regizorale care nu pot trece neconsemnate — în ordinea de idei a 
căutărilor înnoitoare — ne-au mai fost prilejuite de Mauriciu Seckler, care, după 
Mutter Courage, a montat în această stagiune, tot la Teatrul Naţional din Iaşi, şi 
tot cu succes, comedia populară brechtiană Domnul Puntila și sluga sa, Matti; 
Lucian Giurchescu, care, punind în scenă Doi tineri din Verona, a dovedit posibi- 
litatea unui interesant transfer de invataminte, ocazionate de familiarizarea sa cu 
modalitatea comică brechtiana, urmărind să imprime spectacolului său un pu- 
ternic caracter popular (este poate aci şi un anumit ecou stimulator al Mosso- 
vietului) și să sublinieze din comedia lui Shakespeare nu situaţiile comice — nu 
risul ca atare —, ci obiectul risului. 

Dacă, din multitudinea de fapte de artă teatrală cu care ne-au bucurat regi- 
zorii, ne-am simţit indreptatiti să pomenim la voia nemijlocită a amintirii, cîteva, 
cum sînt cele de mai sus, fără a face referiri speciale la teatrele în care ele s-au 
produs, nu acelaşi lucru îl vom face în legătură cu prima scenă a ţării, Teatrul 

Naţional „I. L. Caragiale“. Căci aci, realizarea artistică a unuia sau altuia dintre 
regizori are repercusiuni directe asupra instituţiei. Şi dacă descoperim, in această 
stagiune, inegalităţi în spectacolele reprezentate pe scenele Nationalului din Bucu- 
reşti, aceste inegalităţi nu sînt de natură să stabilească doar o ierarhie de valori 
între regizorii teatrului cu personalităţi creatoare, ci se revarsă îndeosebi, în tot 
atitea necesare semne de întrebare, asupra nivelului şi funcției pilduitoare pe pla- 
nul realizărilor artistice ale teatrului. Vom pomeni cu bucurie spectacolele Suro- 
rile Boga si A treia, patetica, cu care Moni Ghelerter a marcat — si pentru pro- 
pria sa carieră și pentru prestigiul Teatrului Naţional — două momente artistice 
ce nu pot rămîne nesubliniate. Putem de asemenea să evocăm cu plăcere roadele 
culese de tînărul regizor Miron Niculescu, în montarea sobră — ferită de vulgari- 
tate naturalistă — a Năpastei. Dar, alături de aceste realizări, am fost puşi în 
situaţia de a vedea aburite imaginile revoluţionare ale dramei gorkiene Cei din 
urmă, pusă în scenă de un tînăr şi talentat regizor (I. Cojar), prea puţin Însă su- 
pravegheat de conducerea artistică a teatrului în colaborarea lui cu scenograful, 
a cărui contribuţie la spectacol a tesit pînă la întristare, odată cu mesajul operei 
lui Gorki, strădaniile colectivului de interpreți. 

Pentru că experiența, în înțelesul creator al cuvîntului, nu trebuie însă res- 
pinsă nicăieri, e bine că nici Teatrul National n-a respins-o atunci cînd Al. Finti 
a pus în scenă „melodrama“ Discipolul diavolului, dar e păcat că a renunțat la 
tonul shawian al dezbaterii spirituale, pentru a-i substitui tonul pledoariei grave. 
I. Fintesteanu, relevind sensurile adinci ale lui Tartuffe, ne-a dat o imagine 
în general veridică a epocii si moravurilor din vremea lui Molière, trecînd însă 
cu vederea substanța comică, iar Sică Alexandrescu a accentuat într-atita melo- 
drama din Titanic Vals, încît s-a pierdut in mare măsură elementul satiric. De 
ce oare cînd se joacă atit de puţine comedii, trebuie încruntate artificial şi cele 
care sînt în repertoriu ? Dar spectacolul care ne-a dat măsura marilor posibilități 
reale ale Teatrului nostru National a fost Poveste din Irkutsk, exemplu nu numai 
de înaltă valoare artistică, dar şi de o largă disponibilitate spre înnoire. 

In adevăr, cu Poveste din Irkutsk, Teatrul Naţional din București a izbutit să 
se ridice la nivelul de vibraţie al epocii. Piesa lui Arbuzov aduce pe scenă suflul 
uman cel mai înaintat al vremii noastre, suflul umanităţii comuniste. Lucrul 
acesta, regizorul Radu Beligan l-a sesizat, iar interpreţii au știut să-l trăiască pe 
scenă cu emoția cea mai autentică. Pe de altă parte, spectacolul lui Beligan, de 
minune slujit de scenografia lui Jules Perahim, constituie un model de simplitate 
şi de profunzime a gindirii artistice. Ii va fi greu, credem, Nationalului în viitor 
să nu ţină seamă, în montările sale, de progresul artistic realizat cu acest prilej 
de membrii colectivului său. De aceea, n-ar fi lipsită de interes o analiză amă- 
nunţită a acestui spectacol în sînul colectivului, spre a se vedea mai bine unde se 
află cheia reușitei. In ce ne priveşte, ne mulțumim sa semnalăm valoarea deo- 
sebită a acestui eveniment teatral si să ne exprimăm convingerea că el va face 
şcoală în această academie teatrală, care trebuie sa fie Teatrul National „I. L. 
Caragiale“. 

N-am pomenit aci,toate spectacolele reprezentative ale stagiunii. (Unele au 
apărut în focul asaltului de premiere de la sfirsitul ei şi n-am apucat să le mai 
vedem cînd scriem aceste însemnări.) Putem constata totuşi, şi aşa, necuprinsa 
varietate şi libertate a exprimării artistice în care a început să se desfășoare — 
în cadrul ferm al realismului socialist — creaţia regizorilor noştri. Este utilă 
această constatare, mai ales dacă confruntăm realizările valoroase, cu producțiile 
mediocre, cu rătăcirile si poticnelile celor care auj crezut că pot pune semnul ega- 
litatii între înnoire şi extravaganta. Căci, extravaganta regizorală a fost încă prac- 
ticată în această stagiune în unele teatre. Spre pildă, Cale lungă, la Reșița; Ora- 
şul visurilor noastre, la Botoşani ; Liubov Iarovaia, la Oradea; Explozie întirziată, 
la Baia Mare; Fiul rătăcitor, la Ploeşti, alcătuiesc o destul de puţin respectabilă 
familie de spectacole. Ignorarea principiului că textul primează i-a condus pe re- 
gizori la eludarea cadrelor lui, spre a favoriza folosirea unor mijloace cu totul 
exterioare, adesea potrivnice textului. Am asistat, de pildă, la nenumărate si 
nejustificate aprinderi de lumină în sală, în timp ce pe scenă, spectacolul își urma 
cursul (Cale lungă, la Reșița, Orașul visurilor noastre, la Botoşani, unde, pe dea- 
supra, textul mai era farimitat de necontenita goană de pe scenă spre foaier a 
întregului colectiv de interpreţi). Am asistat la o desfăşurare a spectacolului in- 
tr-un ritm cu totul necorespunzător celui cerut de piesă (Liubov larovaia, la 


WWW.clmec.ro 


| 
> | k 
| ae zi 
d e 
s kai; N 
2 vié z 
AS 
w 
y zé 
p den a 4 


Stinga (sus): scenă din „A treia, patetica“ 
de N. Pogodin — Teatrul National „1, L. 
Caragiale“ ; (jos): Silvia Popovici (Vera) 
si Marietta Deculescu (Sofia) în „Cei din 
urmă“ de Maxim Gorki — Teatrul Naţional 
„l. L Caragiale“; dreapta (sus): scenă 
din ,, Aristocratil“ de N. Pogodin — Tea- 
trul Muncitoresc C.F.R. ; mijloc (Jos) : Boris 
Ciornei (Ivan Sisoev) si lulian Necsulescu 
(Ofiţerul) în „Brigada l-a de Cavalerie“ 
de V. Vişnevski — Teatrul ,,C, Nottara“; 
jos : Octavian Cotescu (Ivuskin) și Victor 
Rebengiuc (Ohapkin) în „Piine si trandafiri" 
de A. Salinski — Teatrul Municipal. 


Oradea), în asa fel încît, analiza profundă a caracterelor, făcută de autorul piesei, 
a cedat loc unei haotice si prin nimic motivate mişcări fizice pe scenă. Dorinţa 
unei originalitati rău înţelese l-a determinat pe Radu Stanca de la Sibiu, să-l 
scoată pe Caragiale din epoca si; cadrul la care se referă opera lui (este vorba de 
O scrisoare pierdută), spre a-l îmbrăca în nişte veșminte ce nu i se potrivesc si 
fac ridicol spectacolul, nicidecum lumea pe care o satiriza Caragiale în piesă. La 
Cluj, am fost de faţă la un mult aşteptat spectacol cu Hamlet, din care nu lip- 
seau unele idei interesante de montare, dar care vădea lipsa de unitate de con- 
ceptie în transpunerea acestei capodopere pe scenă. Astfel, n-au fost luminate 
în primul rînd sensurile mari, filozofice, măreţia ideilor şi a eroilor shakespea- 
reeni. Direcţia de scenă — Miron Niculescu şi C. Anatol — a asigurat, e drept, 
un cadru scenic în măsură să prilejuiască interpretilor a se ridica la înălţimea 
corespunzătoare, interpreţii însă — şi îndeosebi interpretul principal — au înţeles 
să adopte în evoluţia lor scenică tonul şi gestul minor al unei drame de cameră, 
nelasind-o să ajungă ceea ce este, o tragedie de vaste si răscolitoare proporţii. 
Această discrepanta dintre concepţia de cadru şi concepţia interpretării a dezo- 
rientat într-o oarecare măsură spectatorul, a diminuat intensitatea vibratiei dra- 
matice a spectacolului. 

În ciuda acestor eșecuri, al căror izvor socotim că-l putem afla într-o insufi- 
cientă ancorare a creatorului în datele principiale ale metodei realismului socia- 
list, stagiunea teatrală 1959—1960 se caracterizează însă, cert, pe coordonatele unei 
sănătoase şi adesea rodnice straduinte de a se innoi, în primul rînd pe calea cla- 
ritatii în sesizarea şi transmiterea mesajului dramatic, pe calea realizării emo- 
tiei artistice prin simplitate si a patosului zilei de azi, fără afectare ori artificia- 
litatea efectelor de suprafaţă. 


=. 


Aceste date noi în arta regizorală n-au intirziat (cum e si firesc) să se reper- 
cuteze şi asupra laturii interpretative a spectacolului. Actorii îşi trăiesc situaţiile 
în întregime — rolul, nu doar replicile —, isi -apropie din ce in ce mai mult 
mijloacele simplităţii şi ale profunzimii, folosind cu economie şi motivare gestul. 
Dacă ar fi să dăm exemple în acest sens, ar trebui să facem loc unei lungi liste de 
actori de toate virstele si din toate teatrele. Am văzut în această stagiune actori de 
frunte jucind roluri episodice, in care au realizat creaţii, după cum am văzut actori 
tineri cărora incredintindu-li-se roluri mari, au realizat, la rîndu-le, creaţii. Ne in- 
trebăm însă cu legitimă curiozitate, de ce nu ni s-a hărăzit bucuria, în această sta- 
giune, de a vedea în roluri de care sînt vrednici, o seamă din marii noștri artiști 
— în primul rînd artişti ai poporului — ca Aura Buzescu, Costache Antoniu, 
Gheorghe Calboreanu, George Vraca, sau artiști emeriti, ca Radu Beligan, Marcel 
Anghelescu, și alţii, din Bucureşti si din teatrele din regiuni. De ce nu se dau 
acestor actori fruntași posibilitățile de desfăşurare de care sînt capabili? Este 
aceasta o problemă care priveşte îndeosebi conducerile teatrelor. De ea se asociază, 
prin opoziţie, şi o alta, pe care ne îngăduim să o amintim multor directori de 
teatre şi consilii artistice. E vorba de preocuparea de a asigura cadrelor tinere, 
cele mai bune condiții de manifestare, de creştere a calificării lor artistice. In 
cadrul concursului tinerilor actori, ţinut îndată după deschiderea stagiunii, asemenea 
preocupare s-a dovedit, în dese locuri, deficitară, cum — pe alt plan — s-a dovedit 
deficitară preocuparea pentru promovarea dramaturgiei pentru tineret si despre 
tineret. Nu vom da exemple. Ar fi să repetăm unele dintre concluziile la care s-a 
ajuns cu prilejul şedinţei de închidere a concursului. Dar reamintirea acestei pro- 
bleme ni s-a părut necesară, pentru că tineretul şi-a dovedit şi în stagiunea 
1959—1960 talentul, afirmindu-se ca o adevărată forţă, nu numai virtuală, a artei 
noastre scenice. Regizori, actori şi scenografi şi-au dat contribuţia lor creatoare la 
multe din spectacolele stagiunii, aducind odată cu avintul lor tineresc, un suflu 
nou, înviorător, căutări înnoitoare, pline de interes şi de valoare artistică. Şi nu 
credem, de pildă, că am întîlnit prea des pe vreo scenă de a noastră un spectacol 
mai convingător prin tinerețea, ardoarea şi sinceritatea lui, decît Poemul lui Oc- 
tombrie pe scena Institutului de Teatru. După cum ne-a emoţionat profund ma- 
turitatea artistică a tinerilor de la Piatra-Neamţ, chemaţi să facă compoziţie în 
rolurile de ţărani virstnici din piesa Vlaicu şi feciorii lui a Luciei Demetrius. Sint 
manifestări a căror semnificaţie în dezvoltarea artei noastre teatrale nu trebuie să 

fie trecută cu vederea și care solicită cu precădere o deosebită atenţie din partea 
conducerilor teatrelor, faţă de schimbul de mîine al teatrului nostru. 


++ 


O altă caracteristică a stagiunii încheiate, care poate apărea drept consecință 
imediată a tendinţelor înnoitoare şi trăsăturilor particulare cu care unii creatori de 
teatru ne-au obișnuit, în ultima vreme, este vădita perspectivă a unor teatre de a-și 
cristaliza o anumită înclinare, ca să nu zicem, personalitate artistică. Mai limpede 
zis : este vorba despre profilarea teatrelor. Despre „profil“ se vorbeşte mai de mult 
în rîndul oamenilor de specialitate. S-a vorbit despre „profil“ si la consfătuirea de 
anul trecut a oamenilor de teatru. Se vorbeşte în ultima vreme, cu acuitate, în 
adunările profesionale şi în presă. E un subiect față de care poziţiile teoretice sînt 
pe cit de imprecise, pe atît de diverse. În focul discuţiilor de principii si al teoreti- 
zărilor, viața isi aduce însă practic rolul ei concret. Din experienţă în experienţă, de 
la spectacol la spectacol, urmărind atent si stăruitor atingerea unor anumite țeluri 
artistice, potrivite cu forţele colectivului respectiv, o seamă de teatre au început, 
deasupra discuţiilor, să-și dobindeascè si să-și demonstreze personalitatea. 

Un exemplu în acest sens îl constituie un teatru care, afirmindu-se cu fiecare 
stagiune, își cucereşte neobosit această personalitate artistică. Este vorba de Tea- 
trul Muncitoresc C.F.R., care, prin spectacolele sale, începe să ne dovedească tot mai 
mult o judicioasă preocupare de a-şi revendica menirea si de a răspunde telurilor 
unui teatru popular. Într-o anumită măsură, a început să-și reafirme posibilitățile 
pe care le avea cu citeva stagiuni în urmă, şi Teatrul „C. Nottara“ ; în timp ce nivelul 
general al manifestărilor sale artistice consacră şi Teatrul Municipal ca pe o scenă 
cristalizată pe nişte date artistice proprii. Doar Teatrul Tineretului își uită încă, 
pare-se, numele ; în vreme ce Teatrul Armatei, prea dornic de a se profila pe linia 
eroicului, fine prea puţin în seamă în ultima yreme că profil fără ţinută artistică 
nu se poate. 

Limpezirea şi lărgirea căilor care duc la profilarea artistică a teatrelor noastre 
(îndeosebi a celor din Capitală) apar, la încheierea acestei stagiuni, ca un deziderat, 
dacă nu nou, cu ascutime resimţit. Împlinirea lui va atrage, în viitor, luarea în 
seamă a unor criterii diverse si în selectarea repertoriului, si în alcătuirea colecti- 
velor de artiști ai scenei, și în atasarea la aceste colective a unor regizori gi sceno- 
grafi apropiaţi prin înclinări şi gusturi artistice. Dar aceste lucruri depăşesc sfera 
însemnărilor de faţă. 


bòdé 


Am lăsat la urmă problema scenografiei, nu din întîmplare, ci pentru a-i sub- 
linia locul însemnat ce-l ocupă azi în teatrul nostru si mai ales pentru a scoate in 
evidență că, în contextul artei teatrale, scenografia s-a manifestat în ultimii ani, 
și, îndeosebi, în această stagiune încheiată, ca un factor de prim ordin în procesul 
de înnoire pe care-l trăiește teatrul nostru. Trecută adesea în umbră, ca o cenu- 
sareasè, dacă nu chiar ignorată de critica noastră dramatică, scenografia merită — 
cel puţin de azi înainte — cu totul alt tratament. Căci, nu vom putea pretui asa 
cum se cuvine spectacole ca Aristocratii, Tinăra gardă (la Craiova), Tragedia opti- 
mistă şi Poveste din Irkutsk, dacă nu vom sublinia aportul scenografic al lui Jules 
Perahim. Așa cum nu vom putea lămuri o seamă de valori ale altor spectacole, fără 
a sublinia contribuţia unor scenografi ca Toni Gheorghiu, Liviu Ciulei, Sanda Mu- 
șatescu, Marosin, M. Tofan. O preocupare mai îndelungă a criticii asupra acestui 
capitol se cere neapărat. Dacă în aceste rînduri nu este cu putință (de altfel, nu este 
nici locul), în paginile noastre viitoare însă — şi, nădăjduim, în discuţiile de la 
A.T.M. — acest lucru nu va întîrzia să se facă. 

Precum se vede, stagiunea 1959-60 a însemnat, printr-o seamă de spectacole 
ale ei, un progres al artei noastre scenice. Aceste spectacole stabilesc premisele 
de la care va trebui să pornească stagiunea din toamnă. 

În ce privește dramaturgia originală, pasul înainte înregistrat trebuie 
considerat doar ca o treaptă spre o şi mai profundă investigaţie în realitatea 
zilelor noastre.. Mai este încă foarte mult de făcut, începînd cu tematica noii 
dramaturgii. Si cînd afirmăm aceasta, ne gindim cît de puţine sint încă pie- 
sele care abordează probleme de cea mai stringentă actualitate, care aduc pe 
prim-plan chipul eroicilor constructori ai socialismului — în frunte cu comu- 

Sus: Sceni din 
„Cyrano de Berge- 
rac“ de Edmond 
Rostand — Teatrul 
Armatei ; mijloc: 
Kovács György 
(Ciolac) si Mende 
Gabi (Jeni) in 
„Arcul de triumi“ 
de Aurel Baranga 
— Teatrul Secuiesc 
de Stat din Tg. 
Mureş ; (jos) : sce- 
nè din , Discipolul 
diavolului“ de G. B. 
Shaw — Teatrul 
National „I. L. Ca» 
ragiale“ 


In medalion : lon Fintesteanu in rolul 
titular și Al. Giugaru în Orgon din „Tar- 
tuffe“ de Molière — Teatrul Naţional 
wi. L. Caragiale“; mijloc: scenă din „Ma 
mouret“ de Jean Sarment, și scenă din 
„Vlaicu gi feciorii lui“ de Lucia Demetrius 
— Teatrul Municipal; medalion (jos): 
Dana Comnea (Silvia), Mircea Cruceanu 
(Valentin) și Mircea Dumitru (Thurio) 
în „Doi tineri din Verona“ de Shakespeare 
— Teatrul Muncitoresc C.F.R. 

niştii —, pasiunea cu care înfăptuiesc mareata operă de transformare socia- 
listă a ţării, preocupările lor fundamentale, izvorite din însuşi procesul muncii 
creatoare. 

Concentrindu-si atenţia asupra minunatelor figuri de muncitori înaintați, 
de ţărani care — în majoritatea lor — trăiesc acum o altă viaţă, viața satului 
colectivizat, pătrunzind în ceea ce constituie esența acestei vieţi, dramaturgii 
noștri isi vor putea construi piesele pe conflicte puternice si originale, vor 
putea scoate la iveală tot mai multilateral trăsăturile noi ale oamenilor de 
azi, noile relaţii sociale din țara noastră. Orientarea spre esenţial și studierea 
atentă, profundă, a vieţii în permanentă transformare vor contribui si la ridi- 
carea nivelului artistic al lucrărilor, si la forţa lor de inriurire. 

Chemarea adresată oamenilor literaturii si artei prin Raportul Comite- 
tului Central al partidului, prezentat de tovarăşul Gh. Gheorghiu-Dej la cel de-al 
treilea Congres al P.M.R. de a pătrunde cît mai adînc în viaţa poporului, de a 
întări legătura cu masele, de a dezvolta deci caracterul popular al literaturii şi 
artei noastre, va constitui fără îndoială un puternic stimulent în creaţie şi un 
izvor de noi succese. 

Spectatorii aşteaptă in stagiunea viitoare o creștere si în arta spectaco- 
lului. Pentru că, aşa cum am arătat, cu toate succesele obținute în acest do- 
meniu, au existat numeroase spectacole neizbutite, plate, cenușii, de scăzută 
ținută artistică. Această inegalitate a calităţii spectacolelor — adesea chiar în 
sinul aceluiași colectiv — ar trebui să dea de gindit în mod serios conduce- 
rilor teatrelor, cărora le revine principala răspundere în această privinţă. 

Deosebit de rodnică credem că ar fi iniţierea unei dezbateri pe marginea 
rezultatelor stagiunii încheiate, în cadrul căreia să se valorifice experiența ob- 
ținută de oamenii noștri de teatru — a regizorilor, în primul rînd — şi să se 
preconizeze măsuri concrete care să ducă la îmbunătăţirea muncii în teatre. 

Tot ce s-a realizat de valoare pe planul dramaturgiei, al regiei, al inter- 
pretării şi al scenografiei trebuie să fie luat drept punct de plecare pentru viitoarele 
montări. Tot ceea ce a constituit o rătăcire, fie printr-un exces de originalitate, fie 
printr-o insuficientă iniţiativă creatoare, va trebui să fie lăsat de o parte, spre a 
face loc din ce în ce mai larg curentului înnoitor care străbate teatrul nostru, dorind 
să reflecte cu vibrația artistică corespunzătoare măreției epocii noastre, frontul con- 
structiv ce ne înconjoară. Baza cea mai sigură de dezvoltare a artei noastre, în acest 
sens, rămîne — verificat — metoda realismului socialist, atașarea fermă a artistului 
nostru de ideologia marxist-leninistă, spiritul de partid. Există mari forțe capabile 
să dea teatrului nostru o strălucire şi o eficiență din ce in ce mai mare. Si sîntem 
convinși că ele isi vor da concursul, din ce în ce mai avintat, mai solidar şi mai 
din plin, spre a realiza această continuă şi mereu mai puternică strălucire a tea- 
trului nostru. 

n ultima vreme se observă în dramaturgia noastră un fenomen semni- 

ficativ, şi anume straduinta autorilor de a pătrunde mai profund in 

lumea interioară a oamenilor zilelor noastre, de a lichida aspectele 

exterioare, tratarea construcției socialiste în general, de a scoate la iveală 

construcția umană. Dispar tot mai mult schemele si capătă viaţă chipuri 

omenești reale, noi, angrenate în conflicte specifice acestei epoci. La fel în 
arta spectacolului există tendința de a interpreta materialul dramatic nou într-un 
stil care să-l exprime cît mai sugestiv, mai emotionant. În abordarea mai pro- 
fundă a actualitatii, în realizarea dramaturgica şi scenică a conţinutului de viaţă, 
idei şi sentimente, se pun complicate probleme de măiestrie artistică. Si e deo- 
sebit de importantă, nu numai pentru valorificarea experienţei fiecăreia din noile 
lucrări, dar mai ales pentru dezvoltarea artei noastre în general, studierea mo- 
dului cum au rezolvat sau n-au rezolvat, deocamdată, cutare sau cutare autor, 
regizor, actor, scenograf, complicatele probleme ale reflectării artistice a noii 
realităţi, ce este cu adevărat contemporan sau ce e numai ,contemporaneizat“, Ne 
vom opri, în cele ce urmează, asupra unor recente spectacole bucureştene, deo- 
sebit de elocvente din acest punct de vedere. E vorba despre Secunda 58 de Dorel 
Dorian pe scena Teatrului „C. Nottara“, în regia lui Radu Penciulescu,* si de 
Explozie intirziatd de Paul Everac, la Teatrul Municipal, în regia lui Lu- 
cian Pintilie. ** 


... 


Piesa lui Dorian e cunoscută de public, fie din paginile revistei noastre, 
fie din spectacolele unor teatre din ţară sau din cel al Teatrului „C. Nottara“. 
Subliniam în nota care însoțea textul publicat in revistă!, caracterul ei de dez- 
batere a unor probleme contemporane. Dezbatere, şi nu prezentare pur şi simplu, 


# Secunda 58 de Dorel Dorian  — Teatrul ,,C. Nottara“. Data premierei: 30 aprilie 1960. 
Regia: Radu Penciulescu, Decoruri: Marga Ene. Costume: Eugenia Bassa-Crismaru. Distribuţia: 
Iulian Necşulescu (Banu Mareș); Iurie Darie (Ştefan Mareş); Tatiana leckel (Domnica Rotaru); 
Boris Ciornei (Lupu Aman); Nicolae Tomazoglu (Tunsoiu); Elena Pop (Stela); Natalia Floria- 
Lefescu (Vali); Aurel Cioranu (Cristescu); Amza Pellea (Dumitru Ailincii) ; Nicolae Ifrim, 
Marius Rolea (Doi tineri veniţi să se angajeze); Corina Constantinescu (Ana Petrescu). 


#+ Explozie întirziată de Paul Everac — Teatrul Municipal. Data premierei: 8 mai 1960. Regia: 
Lucian Pintilie. Decoruri: Paul Bortnovschi. Costume: Elena Fortu. Distribuţia: Septimiu Sever 
(Valeriu Cristea); Clody Bertola (Fana); Petrică Gheorghiu (Vintilă Ghetu) ; Virginica Popescu 
(Margueritte Contescu); Mimi Enăceanu (Jeanine Cretianu); Maria Marselos (Fata în casă); 
Carol Kron (I-ul pacient); Coca Bianu (Erji); Virginia Stoicescu (Pacienta); [Corin Dron (Al 
II-lea pacient). In alte roluri: Aurora Sotropa, Cella Marion, Doina Mavrodin, Marius Busu- 
lescu, Eleonora Gion. 


1 Notă la „Secunda 58", „Teatrul“ nr. 31960. 

ceea ce presupune atragerea sălii in. spectacol, transformarea ei in parti- 
cipantă activă la viața de pe scenă. Dar pentru a izbuti acest lucru, trebuie ca 
autorul să fie el însuși un pasionat participant la viaţa în continuă dezvoltare, 
un om care se consideră dator nu numai să scrie piese de teatru, dar sa ras- 
pundă prin aceste piese problemelor de viaţă ale spectatorilor. Din această po- 
zitie a autorului, rezultă frapanta tonalitate nouă, prospetimea, atit a materia- 
lului de viaţă, cît şi a gîndirii şi sentimentelor din Secunda 58, forța ei de 
comunicare. Se simte de la începutul pînă la sfîrşitul piesei, de la personajele 
cele mai închegate pînă la cele schitate doar, o autenticitate reală, ceea ce 
dovedeşte că înainte de a deveni imagine artistică, ele s-au imprimat de mult 
și profund în conştiinţa autorului. Dorian îi cunoaşte pe oamenii zilelor noastre, 
îi înțelege, îi iubește, participă la lupta lor ca unul dintre ei. Există deja o 
tipologie specifică a lui Dorian, în care se îmbină organic individualitati dintre 
cele mai diverse. 

Autorul nu caută cu orice preţ împrejurări excepţionale și nici oameni 
exceptionali. Asemenea eroilor săi, există destui în țara noastră. „Excepţionalul“ 
lor constă numai (!) în faptul că sint constructorii unei societăţi noi şi propriii 
lor constructori. A înţelege aceasta înseamnă a sesiza trăsătura de bază a epocii 
noastre, noutatea ei istorică, înălțimea ei umană, a da implicit o replică acelor 
păreri — în fond, expresii ale teoriei lipsei de conflict — după care generator 
de conflicte dramatice ar fi numai ceea ce s-ar putea numi „baricada revolutio- 
nară“, restul fiind categorisit tematică banală, minoră, general-umană. Cine ştie 
să vadă însă în viaţă noul general-uman care se naşte în focul unei lupte ascu- 
tite, cine ridică cortina peste acest aşa-zis obişnuit al vieţii de fiecare zi, des- 
coperă în procesul de transformare a  conştiințelor, baricade nu mai puţin 
revoluționare, un eroism cotidian, e drept, mai puţin spectaculos, dar tot atît de 
profund, de dramatic, tocmai pentru că trebuie să facă față unei întregi pe- 
rioade de trecere de la capitalism la socialism, formelor mai subtile ale luptei 
de clasă, ale luptei dintre vechi şi nou, şi e legat cu mii de fire de toate aspec- 
tele vieții şi activității omeneşti. Principala calitate a Secundei 58 ni se pare a 
consta în faptul că ea surprinde în această lume poezia construcţiei umane. Perso- 
najele reprezintă, toate, constructori ai vieţii noi, în care si între care contradicţiile 
se rezolvă prin răspunderea colectivă a unora faţă de ceilalţi, în spiritul eticii noi, 
comuniste, prin ofensiva comună împotriva a tot ce e rămăşiţă a vechii socie- 
tati, alimentată de supraviețuitorii claselor răsturnate. De aceea, oricît de dra- 
matice ar fi situaţiile, oricît de greu şi dureros ar fi uneori drumul spre vic- 
torie, există o permanentă, profundă, atmosferă de certitudine si de frumuseţe 
a certitudinii, de o învăluitoare stare de poezie, generată de noile valori umane 
cucerite în lupta pentru a trăi „aşa ca să putem privi deschis unul în ochii ce- 
luilalt“, această luptă devenind în ultimă instanță esenţa sentimentului de frumos 
care străbate piesa. Dorel Dorian subliniază ca o trăsătură importantă a noului 
mod de viață, a noilor relaţii umane, capacitatea omului socialist de a putea 
hotărî în orice secundă asupra acţiunilor sale (de a-și putea spune singur si 
„da“ si „nu“), cu toată răspunderea faţă de colectivitate şi faţă de sine însuși. 
Pe această idee a răspunderii colective este construită întreaga imagine artistică. 

Ce este in fond această „secundă 58“, care dă si titlul piesei? Reprezintă 
ea numai momentul cînd un om cu sufletul răvăşit de contradicții găsește to- 
tusi tăria să se învingă pe sine, să restabilească curentul electric întrerupt 
printr-o avarie tehnică şi să evite astfel un accident cu consecințe grave? Nu. 
E mult mai mult decît atit. Secunda 58 devine un simbol al oricărui moment 
de viaţă în care un om are să aleagă, să hotărască cu răspundere de viaţa lui 
şi a altora, oricit de grea ar fi alegerea. Acest simbol e urmărit în aproape toate 
personajele piesei. Aproape fiecare are o „secundă 58“, e drept nu realizată cu 
aceeași intensitate dramatică, dar mereu prezentă. Cele mai convingătoare apar 
„secundele 58“ ale Domnicăi Rotaru, Lupu Aman, si numai într-o măsură — 
după cum vom vedea mai tirziu — ale lui Banu şi Ştefan Mareș, ceea ce și 
face ca personajele mai plin conturate să fie primele două. Într-adevăr, Dom- 
nica Rotaru trăiește pe scenă, în fața spectatorilor, una din primele ei mari 
experienţe. Venind pe șantier cu o imagine entuziastă, dar cam abstractă si 
idilică, a vieţii, ea va descoperi treptat că în lupta pentru a transforma visul 
în realitate, pentru a da vieţii poezie, nu sînt suficiente prospetimea si genero- 
zitatea sentimentelor, ea va învăţa că fericirea” nu poate fi dobindită oricum, ci 
este legată organic de răspundere. Doi sînt dascălii Domnicăi Rotaru: viața 

însăși si activistul de partid Lupu Aman, care îi ajută s-o înțeleagă. Modul cum 
este tratată această descoperire a vieţii este poate elementul artistic cel mai 
nou pe care Secunda 58 îl aduce în dramaturgia noastră. Aci, autorul urmă- 
reste procesul de transformare pas cu pas, dezvăluind cu bogăţie de nuanţe 
ritmul interior al conflictului. Într-un fel, Domnica Rotaru și Lupu Aman în- 
truchipează unitatea dintre cele două calităţi esenţiale ale omului comunist: 
inima fierbinte, pasiunea de a trăi plin, nelimitata capacitate de dăruire, fan- 
tezia în permanentă efervescenţă — și forţa lucidă a raţiunii, care, stapinind 
aceste sentimente, le dezvoltă, le îmbogățește. Din acest punct de vedere, un 
personaj deosebit de expresiv şi nou este Lupu Aman. 

Lupu Aman apare ca un om viu, care, fiind pentru Domnica Rotaru 
o călăuză pe drumul anevoios al împletirii dintre sentiment si rațiune, trăiește 
el însuși — la nivelul său de experienţă — etapele unui proces asemănător. 
Sub aspectul lui stăpinit („cineva trebuie să fie totdeauna lucid, cineva trebuie 
să fie totdeauna «cel rău», cineva trebuie să vadă mai departe“), Lupu Aman 
este un om cu sentimente puternice, şi acest lucru autorul îl dezvăluie cu 
multă îndrăzneală, punindu-l în situaţia de a se îndrăgosti el însuşi de Dom- 
nica Rotaru. Spectatorul urmăreşte cu emoție pe de o parte conflictul care se 
dă în Lupu Aman pentru a nu arăta nici o clipă Domnicăi Rotaru propriile 
lui sentimente, pe de altă parte maturizarea, sub influenţa lui, a eroinei. Dom- 
nica Rotaru nu va sti niciodată că Lupu Aman şi-a învins propria lui dragoste 
pentru că o știa îndrăgostită de Banu Mareş, dar va învăța de la el să actio- 
neze la fel atunci cînd se va afla într-o situaţie asemănătoare. Este momentul 
de cea mai mare intensitate dramatică — „secunda 58“ a Domnicăi Rotaru, 
expresia cea mai vie a ciocnirii şi apoi a împletirii sentimentului cu raţiunea 
şi demnitatea — cînd ne apare o altă Domnică Rotaru, imaginea însăși a cu- 
vintelor pe care ea le spune mamei Elenei Mareş: „E altă tinereţe acum“. 

Ar putea părea ciudat faptul că încercînd să analizăm evoluţia Domnicăi 
Rotaru, nu ne-am ocupat pînă acum de Banu Mareş, omul de care se îndrăgos- 
teste: de la prima lor întîlnire, cu atît mai mult cu cît povestea iubirii lor con- 
stituie principala acțiune a piesei. Dacă n-am făcut-o, e pentru că problematica 
lui Banu Mares depășește acțiunea pomenită, fiind strîns legată de cea a fra- 
telui său, Ştefan. E necesar deci, pentru a intra mai adînc în compoziţia piesei 
si structura caracterelor, pentru a înţelege mai bine personajul Banu Mares, 
să nu ne limităm la povestea de dragoste cu Domnica Rotaru, ci să ne amintim 
de cealaltă acțiune, paralelă, ai cărei principali eroi sînt — sau cel puţin încep 
să fie — cei doi fraţi. Spunem încep, pentru că acţiunea pornită din camera de 
comandă — cînd Ştefan redă curentul abia cu două secunde înainte de a fi prea 
tîrziu — se încheie, din punct de vedere al conflictului dramatic, la sfîrşitul 
actului I. Conflictul Banu-Stefan continuă apoi numai în funcție de Dom- 
nica Rotaru. 

Pe bună dreptate s-a observat închiderea primului conflict chiar din 
primul act al piesei, întreaga întîmplare din camera de comandă prelungindu-se 
doar la modul aluziv şi simbolic în diferite momente ale celui de al doilea 
conflict. În adevăr, „secunda 58“ iniţială devine un fel de „motto“ al piesei, la 
eare autorul, pe măsura dezvoltării celui de al doilea conflict, se referă în mo- 
mente similare, dar pe alte date de viaţă. De pildă, cînd Domnica Rotaru află 
că soţia lui Banu s-ar putea întoarce, se vede de data asta pe sine, in camera 
de comandă, împreună cu Banu Mareş, pusă în fața unei mari hotăriri. Ca- 
mera de comandă devine așadar un simbol al conştiinţei, ceea ce ca procedeu 
artistic ni se pare original şi expresiv pentru transmiterea ideii fundamentale 
a piesei. Altceva ni se pare însă că se pierde prin închiderea primului conflict, 
Si anume profunzimea mesajului şi definirea mai puternică a caracterelor. Acest 
„altceva“ constituie, după părerea noastră, însăși cheia care ar fi deschis larg 
poarta nu spre unificarea celor două conflicte — căci, după cum vom vedea mai 
jos, nu există două conflicte paralele — ci spre dezvăluirea mai profundă, și 
deci mai dramatică, a unicului conflict al piesei, a sensurilor ei. Dar să ne 
explicăm. 

Chiar de la primele replici ale piesei, spectatorul este pus în fața conflic- 
tului dintre fraţii Mareş. Așa cum reiese din cuvintele lui Banu Mareş, por- 

tretul lui Ştefan este următorul: un om care nu ştie ce vrea, usuratic, anarhic, 
fără dragoste de muncă, dezechilibrat de influențe străine. Atitudinea lui Ştefan 
confirmă acest portret, ba îl şi completează cu un element nou: dorinţa de a 
pleca de pe şantier, spre un „undeva“ necunoscut şi un „altceva“ nedefinit. 
Cum ne apare Banu Mares? Un om energic, plin de răspundere, intransigent 
chiar față de fratele său. Tot ceea ce replicile lui Ştefan adaugă acestui portret, 
adică duritate, lipsă de sensibilitate, într-un cuvînt elemente de dezumanizare 
— din cuvintele lui Ştefan aflăm si că Banu a fost părăsit de soţia sa —, apare 
nedrept, ca o expresie a impulsivităţii şi dezechilibrului fratelui mai tînăr. Cel 
puţin deocamdată. Din această scenă, spectatorul este aproape convins că vino- 
vatul întîmplării din camera de comandă este Ştefan. Cu atît mai mult, cu cît 
apariția Domnicăi Rotaru scoate la iveală alte trăsături negative — şi aici ne 
referim nu atit la obrăznicia față de Domnica, cît la cinismul său în felul de a 
vorbi despre șantier, despre muncă, despre viaţă în general. O primă răstur- 
nare a situaţiei se petrece la sfîrşitul actului I, cînd, spre deosebire de Banu 
Mareş, Lupu Aman consideră că in camera de comandă nu a fost nici un 
vinovat, ci că, dimpotrivă, cineva a avut meritul de a restabili contactul îna- 
inte de a fi prea tirziu: mai apoi vom afla că omul acesta a fost Ştefan. Prin 
urmare, în acest Ștefan, cu atitea trăsături negative, trăiește fondul bun al unui 
om care, într-un moment hotăritor, este capabil să-și învingă pornirile anar- 
hice și să acţioneze cu spirit de răspundere. Ceea ce din portretul făcut de 
Banu Mareş nu apărea în nici un fel. 

Ce aflăm mai departe despre Banu Mareş, de data asta din relațiile lui 
cu Domnica ? Că, pe lingă calităţile sale de conducător, pe lingă farmecul per- 
sonal, ce se dezvăluie mai cu seamă în prezenţa fetei, există în el o anumită 
uscăciune, ceva din dezumanizarea pe care i-o reproşase Ştefan. Asociind toate 
acestea cu concepţia lui Banu Mareş, afirmată la un moment dat, că „şantierul 
nu e școală de reeducare“, cu anumite replici („Aparatul de radio din acest 

birou, am spus de zeci de ori, serveşte la un singur lucru : să ascultăm bule- 
tinul de știri şi timpul probabil“), îți apare un portret mai complex si mai con- 
tradictoriu al omului, la prima vedere — fără cusur. Începi să înţelegi în ce 
măsură au putut fi agravate lipsurile lui Ştefan chiar de atitudinea fratelui 
său. Lupu Aman surprinde într-o anumită măsură deficiențele lui Banu Mareş 
pe planul relaţiilor umane, ceea ce îl şi face să intervină în ancheta de la 
sfîrșitul actului I. Opunind întrebării lui Banu „cine e vinovatul?“ acel „cine 
are meritul ?“, Lupu Aman lasă să se întrevadă poziţia sa critică faţă de Banu. 
Logic ar fi fost ca de aci înainte să fie urmărită si problema răspunderii lui 
Banu Mares în criza lui Ştefan. Astfel, ar fi devenit clar că acel „altceva“, căutat 
de Ştefan, este tocmai ceea ce îi lipseşte lui Banu: capacitatea de a înţelege, 
nu pur şi simplu munca, ci romantismul muncii, de a vedea nu numai șantierul, 
ci romantismul șantierului şi de a-l transmite colaboratorilor săi. Aceasta, în 
primul rînd. În al doilea, încrederea în oameni, arta de a descoperi sub zgura 
unor deprinderi vechi, fondul lor generos, capabil de entuziasm și dăruire. 
Acel „altceva“ pe care nu i l-a dat nici soţiei sale, Elena, care, după cum reiese 
dintr-o replică a jui Lupu Aman, este „un alt Ştefan, un Ştefan dinaintea se- 
cundei.. un om despre care nu s-a spus încă totul“. Că Banu Mares are o vi- 
ziune cam abstractă despre disponibilitatea oamenilor pentru ceea ce face conti- 
nutul cel mai profund al muncii socialiste — frumuseţea si umanismul ei —, se 
vede si din tonul „tehnic“ pe care îl opune Domnicăi ori de cite ori ea încearcă să 
lege într-o realitate concretă unică șantierul şi viaţa, munca şi visul — in fond 
tot acel „altceva“, dorit fără să ştie si de Ştefan. (Banu însuşi afirmă în treacăt 
că nu știe să convingă oamenii.) 

Transformarea lui Banu Mareş sub influenţa Domnicăi este urmărită în- 
deaproape de autor, iar „precisul“ inginer-şef înțelege, pentru sine, că nu se 
poate trăi fără romantism și poezie. Banu nu se întreabă însă nici un moment 
(şi nici autorul!) in ce măsură rigiditatea lui a putut influența pe Ştefan si pe 
Elena, de pildă. Dacă Lupu Aman, în continuarea replicii din finalul primului 
act si mai ales după ce il descoperă pe Ştefan, ar fi pus în faţa lui Banu această 
problemă, cele — aparent — două conflicte ar fi intrat în făgașul lor unic, 
capatind o mult mai mare densitate dramatică, dezvoltind logic caracterele. Pe 
de o parte „secunda 58“ a lui Banu Mareş n-ar fi fost legată numai de hotă- 
rirea privitoare la Domnica ; această „secundă 58“ i-ar fi trezit răspunderi mai 
largi : față de Ştefan, față de Elena, față de sine, faţă de oameni si de viață, 
în general. Pe de alta, un Banu Mareş devenit conştient de răspunderea ce-i 
revine în destrămarea căsniciei sale, şi-ar fi pus problema acestei răspunderi 
ca o consecință a propriului său proces de conștiință, ceea ce ar fi fost mult 
mai în spiritul nou al piesei lui Dorian, decît intervenţia, destul de uzată ca 
formulă dramatică si exterioară conflictului real, a mamei Elenei. În același 
timp, hotărîrea Domnicăi Rotaru de a pleca de pe şantier ar fi apărut cu atît 
mai indreptatitè cu cît ar fi fost rezultatul participării sale la procesul de con- 
știință al lui Banu Mareş. În ceea ce priveşte relaţiile Banu-Stefan, schimbarea 
poziţiei lui Banu nu numai față de Ştefan, ci față de viaţă în general, ar fi 
justificat mai profund procesul autocritic şi transformarea lui Ștefan, apropierea 
sa de Banu în ultimul act (mai ales atitudinea sa în scena cu mama Elenei). 
Cît priveşte pe Lupu Aman, însuşi rolul său în transformarea întregii vieți de 
pe șantier ar fi fost mai cuprinzător dacă ar fi urmărit acel „cine are meritul ?“ 
(deci gi „cine poartă răspunderea ?“) de la sfîrşitul actului I. Aceasta ar fi dez- 
văluit trăsături mai profunde ale activistului de partid, ne-ar fi ajutat să pă- 
trundem în esența sa. Căci, dincolo de propria sa framintare, dincolo de „cazul“ 
Ștefan — și tocmai pornind de la el —, Lupu Aman poartă în calitatea pe care 
o are, răspunderea principală a vieţii de pe şantier, el e în fond conducătorul 
„marii construcții“, în sensul cel mai larg, politic şi uman. Faptul că nu-l mai 
vedem actionind în consecinţă dă tocmai limitele acestui — în atitea privințe — 
izbutit personaj. E adevărat că Lupu Aman — şi în general activistul de partid 
— trebuie să-i înveţe pe oameni să giîndească, dar asta se obţine actionind si 
făcîndu-i pe alţii să acționeze. Credem că din dezvoltarea conflictului Banu 
Mares-Lupu Aman, din confruntarea celor două poziţii, din împletirea acestui 
conflict cu povestea de dragoste Banu-Domnica, s-ar fi conturat si mai puternic 
concluzia că atunci cînd munca „înghite“ dragostea de viață si de oameni, ea sără- 
ceste si dezumanizează ; şi dimpotrivă, cînd dragostea de viață si de oameni în- 
globează munca, îi dă sens și elan creator. Astfel, și replica finală a piesei: „Oa- 

menii, tovarase inginer, au nevoie de muzică. De multă muzică!“ ar fi exprimat 
mai plin, mai bogat ideea că cea mai importantă „secundă 58“ a oamenilor de azi, 
cea mai responsabilă problemă în relaţiile dintre noi e câtă putere, cît entuziasm, 
cîtă încredere şi bucurie de a trăi şi a crea ne dăm unul altuia, în toate împre- 
jurările vieţii. 

La capătul acestei incursiuni în structura Secundei 58, trebuie subliniat 
că, dacă scotind la iveală unele goluri în compoziţie şi deficiențe în construirea 
caracterelor, am putut urmări calea dezvoltării lor depline, aceasta a fost posibil 
numai pentru că în piesă există toate jaloanele unei asemenea dezvoltări, ceea 
ce dovedește că, pe lingă tot ce face valoarea realizată a lucrării, autorul po- 
sedă un material de viaţă, un potenţial ideologic si artistic care ne îndreptățesc 
să credem că, în viitoarele sale lucrări, el va putea atinge neîndoios trepte supe- 
rioare. Pe planul dramaturgiei, experienţa Secundei 58 vadeste o dată mai mult 
însemnătatea dezvoltării profunde si pînă la capăt a conflictului dramatic, 
pentru deplina transpunere artistică a sensurilor unei piese de teatru. 

Însuși faptul că oferă un atît de larg teren de discuţie definește nivelul 
la care se situează Secunda 58 şi pasul înainte pe care-l reprezintă în drama- 
turgia noastră. 

Pe scena Teatrului „C. Nottara“ regizorul Radu Penciulescu a realizat un 
spectacol al cărui merit principal e de a fi pus în valoare calităţile de gindire, 
de sensibilitate, de expresie ale Secundei 58. Spectacolul ţine tot timpul încor- 
dată atenţia publicului, îl face să participe la viaţa de pe scenă, să găsească 
răspuns propriilor sale probleme de viaţă. 

Fără a recurge la inovaţii formale, spectacolul urmărește si realizează 
acea atmosferă de puritate şi înălţime morală a piesei, care derivă din carac- 
terul nou al personajelor, din noile relaţii umane. Partea cea mai grea pentru 
regizor într-o piesă unde aparent nu se petrece nimic „neobișnuit“, nimic ,ex- 
traordinar“, nimic „spectaculos“, este tocmai să ştie să dezvăluie conflictul inte- 
rior, felul cum se dezvoltă în acţiune trăsăturile eroilor, succesiunea ,secun- 
delor 58“. Dacă în Brigada l-a de cavalerie, Radu Penciulescu a dovedit că 
știe să realizeze un spectacol revoluţionar de mare desfăşurare, în Secunda 58 
reușește tot atit de bine să pătrundă esența revoluţionară a transformării con- 
ştiinţelor în procesul de construire a socialismului. 

Dialogul lui Dorel Dorian, rapid, spontan, ascuţit, străbătut de lirism au- 
tentic si umor de bună calitate, e colorat de imagini de o plastică deseori sur- 
prinzătoare, prin care se exprimă lumea de ginduri şi sentimente a eroilor săi. 
Datorită felului cum sînt rostite, replicile bogate in subtext trec rampa nu ca 
un text învăţat, ci par că atunci s-au născut. E un spectacol în care pină şi 
tăcerile se aud și devin argumente în dezbatere. 

În realizarea atmosferei specifice a piesei lui Dorian, foarte însemnate 
au fost alegerea interpretilor si modul in care regizorul a muncit cu ei, mai 
bine zis, modul de a-i pune în condiţia de a-şi desfășura posibilitățile proprii 
de interpretare. În concepţia lipsită de artificii a regiei, actorul joacă rolul pri- 
mordial. Mijloacele de expresie sint, aproape exclusiv, chipul actorului, glasul, 
mişcarea, gestul (acestea din urmă, folosite cu o extremă economie). Urmind 
pe regizor pe drumul unui cotidian artistic, colectivul de interpreţi ai Secundei 58 
a realizat un ansamblu care nu joacă textul, ci-l trăiește cu intensitate. Comu- 
niunea între scenă și sală se obţine astfel direct, prin emoție, si nu prin inter- 
mediul unor punți, proscenii, povestitori etc... Nu actorii coboară in sală, ci 
publicul este integrat în viaţa de pe scenă. De aceea, poate, la sfîrşitul specta- 
colului, ai impresia că eroii sînt nişte oameni în viaţă, nişte prieteni apropiaţi, 
care te însoțesc la plecarea din teatru. 

La reușita interpretării a contribuit mult generozitatea rolurilor. Personajul 
căruia autorul i-a încredințat sarcina de a transmite în mod direct mesajul co- 
munistilor către ceilalți oameni, chemarea la o viaţă creatoare și plină, îndemnul 
de a trăi mai frumos și mai înalt, este Lupu Aman. El are de rostit textul cel 
mai bogat și mai profund, în replici ce nu se uită. El are de întruchipat, prin 
exemplul său personal, traducerea în viaţă a acestui mod de a gîndi. Boris Ciornei 
a găsit în Lupu Aman un cîmp larg de manifestare a mijloacelor sale artistice, 
prea puţin folosite pînă acum. Există în acest actor o capacitate de interiorizare, 
de exprimare la modul cel mai simplu a unei emoţii autentice si profunde, un 
mare firesc al atitudinii. Axindu-si întreaga compoziţie pe ideea că meseria lui 
începe cu gindirea şi sfirseste cînd încep să gîndească cei din jur, el a urmărit-o 


PEPE A RR 


consecvent, izbutind să-i facă să gindească şi pe spectatori. E, credem, cel mai 
mare elogiu pe care i-l putem aduce. Am vrea totuşi să-i atragem atenția — 
şi asta pentru că am urmărit de mai multe ori spectacolul — că nu totdeauna 
intensitatea cu care trăiește rolul este egală, ceea ce duce spre monotonie. 

Tatianei Ieckel i-a revenit rolul Domnicăi Rotaru, al cărei farmec, făcut 
din prospeţime si plinătate de viaţă, declanşează sentimente puternice în Banu, 
în Ştefan şi în Lupu Aman. Tatiana leckel a ştiut să fie pe rînd plină de 
poezie în scenele cu Banu Mareş, spirituală si chiar caustică cu Ștefan, cău- 
tind răspunsuri primelor întrebări grave din viaţa ei, la „marele pedagog“, Lupu 
Aman. Tatiana leckel a jucat maturizarea Domnicăi Rotaru cu sinceritate si 
emoție comunicativa, realizind momente de tensiune dramatică, mai ales în 
scena cu mama Elenei Mareş sau în aceea cînd isi scrie cererea de transfer. 

S-ar cere însă ca, mai ales în primul act, să aibă mai multă exuberanta 
tinerească. De asemenea, în actul II sînt unele momente cînd, pe scenă fiind, 
i se simte prea puţin prezenţa. 

Iulian Necsulescu a înţeles si a redat energia cam aspră a lui Banu 
Mareș, spiritul lui precis si organizat, inteligența si umorul său sec. Mai puţin 
realizate ni s-au părut acele trăsături ale lui Banu Mares, uitate pina si de el, 
dar existente, ce se trezesc odată cu sosirea Domnicăi Rotaru, îi dau farmec și 
o cuceresc. 

Rolul lui Ştefan Mareş, bine conceput de regie, a fost interpretat inegal 
de Iurie Darie, desi era vizibil că, mai reţinut (în mers, gestica, intonatii), ac- 
torul ar fi putut ridica întregul rol la nivelul momentelor cînd, datorită unui 
efort de simplitate, a reușit să realizeze personajul. Mult exagerate ni s-au părut 
scenele cu Banu Mareş din actele I si III, convingătoare prin sinceritatea jocului, 
scenele cu Domnica, cu Lupu Aman şi finalul. 

Cu totul remarcabil este felul in care Amza Pellea, în micul rol al lui 
Ailincii, a ştiut să caracterizeze prin atitudine şi gest, prin expresivitatea mi- 
micii şi a vorbirii, un personaj în care se împletesc ca într-un portret de cea 
mai bună calitate trăsături caracteristice şi larg generalizatoare, ale unui mun- 
citor înaintat: simţul de răspundere şi iniţiativă, robusteţea morală, omenia 
funciară (privirea critică, dar şi grija pentru ceea ce se petrece cu Ştefan), 
umorul plin de farmec popular. Din jocul lui Amza Pellea întrezăreşti în Ailincii 
un viitor inginer, probabil conducătorul unui şantier ca acela pe care il ai in 
fața ochilor. 

N. 'Tomazoglu, cunoscut pentru talentul de adevărat giuvaergiu cu care 
cizelează roluri „mici“, nu s-a dezmintit nici în rolul inginerului Tunsoiu, fost 
profesor şi actual colaborator al lui Banu Mareş. Am fi preferat să nu-i im- 
prime însă unele accente uşor senile. 

Corina Constantinescu, interpreta mamei Elenei Mareş, a ferit rolul de 
coloratura melodramatică, jucind reţinut, cu o extremă discreţie. 

Reusita, schița lui A. Cioranu, al cărui succes ar fi mai mare dacă ar 
renunța la efecte facile si ostentatie. Elena Pop, în rolul Stelei, i-a fost o par- 
teneră care, din puțin lirism și puţin haz, a creionat o fetișcană proaspătă si 
simpatică. Mai puţin relief a dat Natalia Floria-Lefescu, scurtelor apariţii ale 
Valiei. Foarte amuzantă, paranteza celor doi tineri veniţi să se angajeze (Ni- 
colae Ifrim si Marius Rolea). 

Decorul simplu al Margăi Ene a constituit un cadru adecvat atmosferei 
cerute de text. 

A spune că Secunda 58 constituie unul din cele mai bune spectacole ale 
stagiunii — e încă prea puţin. Atit prin valoarea piesei, cît si prin aceea a 
spectacolului, ea este o contribuţie la dezvoltarea teatrului nostru contemporan, 
a acelui teatru de care spectatorul nostru are nevoie. Aci nu este vorba numai 
de un spectacol — ci de un drum. lar căldura cu care publicul a primit Se- 
cunda 58 îl confirmă. 


+.. 


Explozie întîrziată face parte din aceeaşi sferă de preocupări ca şi Se- 
cunda 58. Şi aci, autorul îşi propune să trateze problema răspunderii. Dar în 
alt mod şi într-un alt mediu. Ceea ce e cît se poate de interesant, deoarece 
lărgeşte zona de investigație a dramaturgiei originale. Eroii lui Paul Everac fac 
parte dintr-o anumită categorie de intelectuali, al căror mod de viață era — 

în momentul cind se petrece acţiunea — un fel de insulă în mijlocul societății 
noastre. În adevăr, în casa doctorului Valeriu Cristea nu s-a schimbat mare 
lucru. Locuieşte în apartamentul lăsat de o fostă amantă — cucoană din lumea 
bună — fugită în străinătate, isi continuă meseria de medic cu cabinet, cîştigă 
bine, frecventează o lume de „foşti“, moştenită de la vechile sale relaţii, îi 
place să petreacă, să fie elegant, într-un cuvînt: „să trăiască“. Bun profesionist, 
are clientelă multă. Om cinstit (asta se pune pe socoteala originii sale ţără- 
nești), nu are nimic împotriva regimului, care-i asigură o viaţă mai mult decît 
confortabilă. E însurat cu o femeie frumoasă, care ţine la el şi pe care o iubește, 
la rîndul ei preocupată de casă, de rochii si mondenitati. Într-un cuvînt, un 
menaj fericit. 

Iată însă că într-o bună zi — care coincide cu actul întîi al piesei —, în 
căminul liniștit unde totul pare a fi în cea mai deplină ordine, apare intim- 
plător un pacient deosebit: Vintilă Ghetu, fostul sot al Fanei Cristea. Este un 
vechi comunist ilegalist, de care Fana s-a despărţit cu 14 ani în urmă și apoi 
l-a crezut mort. Dintr-o serie de retrospective, aflăm că pe vremuri, cînd era 
soția lui Vintilă, Fana a fost muncitoare (tot de origine ţărănească), nu chiar 
comunistă, însă cumva simpatizantă, dar că nu se putea împăca defel cu viaţa 
zbuciumată și nesigură a lui Vintilă, ceea ce a şi făcut ca, la un moment dat 
— desi era foarte îndrăgostită de el —, să-l părăsească chiar în timpul unei 
acțiuni de sabotaj, la care o luase. Reaparitia lui Vintilă declanşează un proces 
de conștiință în Fana şi conflictul cu doctorul Cristea (de fapt, e conflictul cu 
modul lor actual de viaţă). În cele din urmă, şi cu ajutorul lui Vintilă care le 
evocă (în contrast cu viaţa lor meschină) munca şi lupta poporului, doctorul 
Cristea renunță la practica de cabinet şi se hotărăște să înceapă o viaţă nouă, 
împreună cu soţia sa Fana. 

Pe canavaua dramatică de mai sus, Paul Everac a înscris mai multe reu- 
site. În primul rînd portretul doctorului. Valeriu Cristea este un tip specific 
lumii sale. Cu tot caracterul polemic al portretului (pentru că una din calită- 
tile autorului este replica nervoasă, incisivă, uneori dură), personajul e lipsit 
de orice şarjă și prezentat într-un mod foarte realist. Atit în acţiunea prezentă, 
cît şi în cele două retrospective, Valeriu Cristea se conturează dintr-un fond 
bun (deci recuperabil), cam intimidat în calitatea lui de tînăr sedus (dar demn 
— ne referim la refuzul banilor), cam vulgar în scena (in general lirică) a 
primei intilniri cu Fana, și sincer surprins cînd, în urma retrospectivelor cu 
Vintilă, blinda si senina lui soţie îi aruncă în faţă modul de viaţă in care el, 
cu toată buna-credinta, nu vede nimic rău, cu atît mai mult cu cît, pînă atunci, 
Fana ii fusese o parteneră destul de mulțumită. Atitudinea, reacţiile, modul de 
a gindi si de a se exprima ale doctorului Cristea sînt surprinse cu talent si 
indeminare scenică. 

De altminteri, aceste calităţi ale autorului sînt vizibile într-o bună parte a 
piesei, ceea ce l-ar fi putut duce la tratarea cu succes a problematicii abor- 
date — problematica modului de a trăi, a răspunderii față de sine şi față de 
societate — dacă personaje ca Fana şi Vintilă, iar în ultimul act si doctorul, 
ar trăi potrivit biografiilor atribuite de autor. Din păcate, lucrurile nu se petrec 
insă asa. De pildă, Fana. Biografia ei o cunoaştem din expunerea subiectului. 
Ce-i reproșează autorul ? Că şi-a trădat idealurile? Că trăiește altfel decit ar 
fi vrut cîndva? Piesa răspunde singură: întîi, n-a avut idealuri; al doilea, 
dacă a vrut să trăiască în vreun fel, apoi felul acesta e tocmai cel oferit 
de doctorul Cristea (si asta se vede din rapiditatea — uimitoare pentru o tînără 
muncitoare, fostă soție de comunist — cu care ea acceptă propunerea cam fără 
perdea a doctorului de „a-i oferi o cameră“ în casa fostei lui amante, unde de 
altminteri menajul Cristea trăieşte în perfectă armonie pînă la venirea lui 
Vintilă). Independent de ceea ce a dorit autorul, pentru spectator Fana a fost 
și a rămas, consecvent, o mic-burgheză cu nostalgii imprecise. Doctorul Cristea 
are perfectă dreptate cînd o caracterizează ca pe o femeie care şi-a părăsit 
primul bărbat pentru că nu-i oferea o viaţă destul de sigură şi ar vrea să-l 
părăsească pe cel de-al doilea pentru că îi oferă una prea sigură. 

Cunoscînd probabil mai bine decît apare în piesă adevărata biografie a 
eroinei, Vintilă Ghetu procedează într-un fel căruia îi acordăm întreaga noastră 
aprobare : îi declară că ea a ieşit din viaţa lui. (E drept că unii spectatori mai 
sentimentali sînt de părere că Vintilă Ghetu dă o luptă pentru a învinge dra- 
gostea pe care o mai poartă Fanei — ipoteza e însă prea absurdă pentru ca ea 

Imagini din spectacol: Clody Bertola 
(Fana), Septimiu Sever (Dr. Cristea) gi 
Petre Gheorghiu (Vintilă Ghetu) 


să fi putut fi în intenţia autorului, asa încît nu o reținem nici noi.) Ceea ce 
nu înțelegem însă la un comunist cu atit de îndelungată experienţă ca Vintilă 
Ghetu, este cum de nu ştie că asemenea oameni ca soţii Cristea (fără îndoială, 
personaje reale în societatea noastră) se pot transforma doar sub acţiunea vieţii, 
cuprinși ei înșiși de elanul creator al muncii eliberate, în nici un caz prin 
lungi predici, fie ele si însoţite de proiecţii sonorizate. Vintilă Gheţu nu poate 
să creadă că doctorul Cristea — asupra căruia se exercită şi presiunea „foștilor“ 
săi prieteni — isi va închide cabinetul şi îşi va schimba modul de viaţă cu 
atîta promptitudine şi seninătate, decît doar dacă a uitat că procesul de trans- 
formare al unor asemenea oameni nu poate fi determinat în acest fel. Se pare 
însă că a uitat, si de aceea nu putem crede nici în fișa lui biografică, asa cum 
i-a dăruit-o autorul. 

Credem că reiese limpede că a face soților Cristea, si mai cu seamă Fanei, 
procesul idealurilor trădate, înseamnă a atribui unor personaje un conflict 
străin si a le refuza tocmai conflictul caracteristic categoriei respective. Fie 
că ar fi optat pentru tema idealurilor trădate (dar cu nişte personaje realmente 
animate cîndva de un ideal), fie că ar fi ales tema transformării intelectualului 
mic-burghez care descoperă un ideal — şi prin caracterul personajelor piesa este 
mai aproape de acest din urmă drum, ceea ce e viabil în ea constituind chiar 
un început pentru o asemenea piesă —, autorul ar fi rămas fidel intenţiei sale 
de a da viață scenică unei dezbateri contemporane. 

Cu toată dragostea si atenţia colectivului condus de tînărul regizor Lu- 
cian Pintilie, arătate Exploziei intirziate, reuşita spectacolului nu putea fi decit 
parţială. Pe cît s-a putut, regizorul a ferit spectacolul de melodramă şi de 
exterior, punind în valoare ceea ce este realmente viabil in text, ca de pildă 
actul I, retrospectiva din casa Conţescu, retrospectiva primei intilniri dintre 
doctorul Cristea si Fana. Reusitul portret dramatic al doctorului Cristea s-a 
bucurat de foarte buna interpretare a lui Septimiu Sever, care a jucat cu o 
naturalete convingătoare modul de viaţă al personajului, exprimind prin în- 
treaga sa atitudine scenică, universul sincer limitat al acestuia. Septimiu Sever 
a realizat foarte frumos, fără nici un artificiu, numai prin expresivitatea jo- 
cului, „salturile în timp“ impuse de cele două retrospective mai sus-amintite. 
Nu i se poate face nici o vină din faptul că, in special în actul al II-lea, a 
părut cam stingherit de subita hotărire pe care autorul a impus-o personajului 
de a-și închide cabinetul si de a-şi schimba de la o zi la alta felul de viaţă. 
Clody Bertola s-a găsit în fața sarcinii de a fi interpreta eterogenei Fana. Ac- 
trița a dat personajului sensibilitate si discreţie, iar în tabloul intilnirii Fanei 
cu doctorul Cristea, o notă de prospețime plină de autenticitate. Petre Gheorghiu 
merită elogii nu numai pentru efortul fizic de a fi memorizat și expus lungile 
referate pline de denumiri geografice, kilovati, incursiuni în electronică şi fizica 
nucleară etc. — dar si pentru straduinta de a fi căutat in rol elemente drama- 
tice şi pentru talentul de a fi reuşit să le valorifice, atîtea cîte le-a putut găsi. 
Restul distribuţiei s-a încadrat omogen în tonalitatea generală a spectacolului, 
căruia decorul lui Paul Bortnovschi i-a dat un cadru expresiv. 

Pleci de la spectacolul Teatrului Municipal, lucrat cu talent și acuratețe, 
şi ai impresia că ai văzut o piesă unde, cu toate că se vorbește despre lucruri 
noi, actuale, ai întîlnit nişte personaje de mult stiute. Si nu e de mirare. Pentru 
că Explozie întîrziată aminteşte in fond o întreagă literatură dramatică — nu 
lipsită de farmec la timpul ei — a cărei substanţă este în esență următoarea: 
în casa elegantă a unui cetățean respectat (cam în genul casei și prestigiului 
profesional al doctorului Cristea), apare un erou, fie prieten de studenţie sau 
fost camarad de arme al soţului, fie o iubire de mult uitată a soţiei (profe- 
fesional, eroul era îndeobște căpitan de cursă lungă, ofiţer colonial sau vaga- 
bond, în orice caz ceva cu iz de aventură). Acesta stirneste în inima eroinei niște 
mari doruri de evadare; iar după un act de expunere si unul sau două de 
zbucium, drama se rezolvă in final printr-un tandru și niţel melancolic duet al 
celor doi soti, extenuati de cumplita furtună într-un pahar cu apă, care era cit 
pe-aci să le răvășească existenţa. Formula dramaturgică amintită rămîne ceea 
ce a fost, orice tratament de „contemporaneizare“ i s-ar administra. 

„„Se roteşte prin spaţii planeta noastră si, pe ea, imbratisati, dansează un 
bărbat si o femeie. Urmăriţi de o fisie de lumină, ei dansează, parcă ar pluti 
în ritmul mișcării de rotaţie a pămîntului, şi dansul lor se proiectează, parcă, pe 
istorie, pe univers, sugerind forța atotbiruitoare a omului liber. Dansează doi 
oameni, doi stapini ai vieţii, fericiţi, puternici, care trăiesc in cea de a doua 
jumătate a secolului XX, în epoca construirii comunismului, undeva la Irkutsk, 
pe pămîntul Siberiei... 

În spectacolul Teatrului National „I. L. Caragiale“ din București cu Poveste 
din Irkutsk de Alexei Arbuzov,* emotionanta imagine a dansului lor capătă valoa- 
rea acestui splendid simbol. 


san 


Noutatea, interesul stirnit de spectacol pornesc în primul rînd de la textul 
dramatic. Forța inriuritoare a Poveştii din Irkutsk constă in convingătoarea 
zugrăvire a caracterului comunist, în dezbaterea unor profunde probleme de 
viață ale omului contemporan. Din acest punct de vedere, întîlnirea spectatorilor 
noștri cu eroii Poveștii din Irkutsk reprezintă — pe o treaptă superioară de 
dezvoltare — un moment asemănător în semnificaţii cu întîlnirea din anul 1949 
cu eroii Trenului blindat 14-69. Personajele piesei lui Arbuzov aduc în faţa 
noastră relaţii de viaţă comunistă. Si asa cum eroii lui Vs. Ivanov anunțau pe 
omul sovietic al zilelor noastre, eroii lui Arbuzov se înscriu în dramaturgia rea- 
lismului socialist, cu trăsăturile noii societăţi sovietice, și prefigurează viitorul, 
anuntind — printr-o fină minutie psihologică — profilul omului care, trăind in 
comunism, nu va mai avea, pe plan etic, nimic comun cu oamenii din „preistorie“. 

În discuţiile avute cu realizatorii spectacolului, în perioada închegării lui, 
regizorul Radu Beligan si pictorul-scenograf Jules Perahim ne-au împărtășit 
citeva opinii despre piesă, concludente pentru înțelegerea concepției care a stat 
la baza transpunerii scenice. „Tema muncii, predominantă în piesă — spunea 
Radu Beligan — nu se exprimă prin mijloace exterioare, prin procese de producţie 
cu replici respective. Munca privită ca un concept de viaţă se integrează organic 


* Data premierei: 4 iunie 1960. Regia: Radu Beligan. Decoruri şi costume: Jules Perahim. 
Distribuţia : Emil Liptac, Victor Moldovan, Liviu Crăciun, Eliza Plopeanu, Tina lonescu (Corul); 
Marcela Rusu (Valia); Draga Mihai (Larisa); N. Gr. Bălănescu (Serdiuk); Matei Alexandru 
(Serghei); Emanoil Petrut (Viktor); Mircea Cojan şi Gh. Popovici-Poenaru (Rodik); C. Stănescu 
si Cosma Braşoveanu (Denis); Dem. Rădulescu (Afanasii Lapcenko); Coca Andronescu și Didona 
Popescu (Zinka); Minodora Condur (Maia); Simona Bondoc şi Valeria Gagialov (Niura); N. 
Enache şi Cristian Babeş (Cheiliul); Mihaela Teodorescu (Fetiţa cu franzela); Eleonora Şerban 
«Ingrijitoarea) ; Raluca Zamfirescu (Prima iubită a lui Serdiuk); Elisabeta Preda (A doua 
iubită a lui Serdiuk); C. Giura (Primul tînăr); Igor Bardu (Al doilea tînăr); Cezar Tătaru 
(Anton); Lucia Catană (Lera): Cristian Babeş (Un trecător). 

în structura fizică şi spirituală a omului, determinindu-i destinul şi conștiința.“ 
„Specificul piesei — observa altă dată regizorul — constă în alternarea distinctă 
şi totodată contopirea sensibilă a două planuri : de o parte, planul vieţii cotidiene, 
intime, obişnuite, si de altă parte, proiectarea «poveștii», a faptelor aparent 
mărunte de viață, în istoria secolului XX“, planul — adăugăm noi — interpre- 
tării filozofice a vieţii de pe poziţiile umanismului comunist. După cum remarca 
Jules Perahim, înțelegerea sensurilor complexe ale spectacolului ar putea fi peri- 
clitată dacă nu s-ar reliefa puternic existența acestor două planuri. Într-adevăr, 
o interpretare unilaterală a piesei poate da aparența unei simple și cunoscute 
— așa-zise „eterne“ — intrigi sentimentale : o asemenea interpretare ar pierde din 
vedere tocmai esentialul si anume noul conținut al unor eterne sentimente ome- 
nesti, izvorit din noile relaţii sociale în comunism. Prin prisma acestor noi rapor- 
turi, eliberatoare, conștiente, munca devine însuși sensul vieţii, dragostea dobin- 
deste coordonate spirituale superioare, iar moartea „nu mai înspăimîntă pe 
nimeni“, căci „omul trăieşte prin faptele sale“. 

Împotriva axiomelor individualiste ale filozofiei şi artei burgheze, care pro- 
clamă dezolanta „singurătate“ umană, piesa lui Arbuzov oglindește o trăsătură 
caracteristică a societății comuniste, marea solidaritate umană. 

Trei sînt eroii angajaţi în povestea petrecută la Irkutsk, și desfășurarea 
acţiunii urmărește, pas cu pas, destinul lor. Doi prieteni — Serghei şi Viktor — 
iubesc aceeași fată, pe Valia-,fisneata“. Viktor nu-și ia in serios iubirea, con- 
siderind-o un amuzament lipsit de importanţă, cu atît mai mult cu cît Valia 
însăși nu se prea ia în serios; Serghei însă concepe dragostea ca un sentiment 
plin de răspundere, bazat pe încrederea in om. Datorită încrederii lui, Valia îşi 
găseşte fericirea şi viaţa ei capătă un sens. Viktor isi dă seama de greșeală: a 
pierdut-o pe Valia, prietenia cu Serghei s-a distrus. E hotărît să dispară din 
calea celor doi soţi fericiţi, să plece din brigada de muncă. Viaţa își are totuşi 
accidentele sale, si Serghei Serioghin, omul minunat care a schimbat viaţa 
Valiei, moare... Valia rămîne singură. Dar in societatea comunistă — demon- 
strează piesa — oamenii nu sînt singuri: durerile — ca şi bucuriile lor — își 
află ecouri adinci în conştiinţa colectivitatii, întrebările lor capătă răspunsuri, 
îndoielile lor se transformă în certitudini cu ajutorul acestei colectivități. 

Brigada de muncă de pe şantier — simbol al societăţii sovietice —, care 
determină, influențează si transformă viața oamenilor, se angajează in „po- 
vestea“ eroilor si devine personajul principal al piesei, înglobînd pînă la urmă 
în viața colectivului pe Valia si Viktor, de astă dată si el devenit alt om. O va 
putea recistiga pe Valia? Piesa lasă aci drumurile deschise. 

În emotionanta putere de acţionare a colectivului rezidă forța orinduirii 
comuniste. Si cu toate că textul dramatic nu descrie scene de muncă pe un 
șantier al comunismului şi nici nu pomeneşte de ultimele cuceriri tehnice ale 
zilei — de sputnici si nave cosmice —, el se impune în conștiința spectato- 
rului cu datele sale profund contemporane. Noutatea dezbaterii problemelor 
etice si noutatea caracterelor prefigurate în piesă se exprimă printr-o formulă 
dramatică adecvată. Existenţa corului şi comentariile sale generalizatoare ce 
reflectă conştiinţa epocii, folosirea liberă a noţiunii de timp al acţiunii în funcţie 
doar de necesităţiile reliefării fiecărui caracter în parte, interferența planurilor 
subiectului, iată citeva din mijloacele de expresie dramatică, specifice Povestii 
din Irkutsk. Forma inovatoare a acestei piese izvorăşte din complexitatea noului 
conținut şi afirmă încă o dată varietatea de expresie a dramaturgiei realis- 
mului socialist. 

E clar că o asemenea lucrare dramatică a ridicat numeroase probleme rea- 
lizatorilor spectacolului. O piesă care reflectă tendințele de dezvoltare ale socie- 
tăţii sovietice, care indică sensul traiectoriei sufleteşti a generaţiei constructoare 
a comunismului, pretinde o rezolvare scenică pe măsura contemporaneitatii ei. 
În mediile teatrale s-a discutat şi se discută mereu despre uriașul progres tehnic 
al veacului nostru, în contradicţie cu tehnica şi arta spectacolului, rămase în 
urmă. Privită cu resemnare, această rămînere în urmă este invocată totodată de 
mulți regizori ca o circumstanță atenuantă, înainte şi după realizarea unui spec- 
tacol, şi obligatoriu însoțită de demonstrația posibilităților cinematografiei. De 
aceea, ni se pare de o deosebită importanță realizarea acestui spectacol, care, prin 
formula scenografică, punerea în scenă şi interpretarea actoricească, demonstrează 
posibilitățile mari ale teatrului. Aceasta devine cu atît mai elocvent, cu cît 
ultima stagiune a vădit în destule cazuri rămînerea în urmă a artei scenice. 

Emanoil Petruf (Vika 
tor) şi Marcela Rusu 
(Valia) 


Succesul Povestii din Irkutsk pe scena Teatrului National se datorește în 
mare măsură formulei sale scenografice innoitoare. (Realizatori : Jules Perahim, 
asistent arhitect H. Novac.) Multiplele sensuri ale dramei deschizătoare de per- 
spective căutărilor creatoare în teatru, în general, forma epică prin care se ex- 
primă, alternanța rapidă a locurilor de joc s-au putut întruchipa cu pregnanta 
pe scenă, prin organizarea întregului spectacol în funcţie de dispozitivul scenic, 
alcătuit din mișcarea a două turnante. Intenţia lui Jules Perahim de a valorifica 
ideile piesei si de a sugera totodată spectatorului ambianța emotivă, subtextul 
liric, dezbaterea filozofică la care invită textul — prin continua si poetica im- 
pletire a unor linii curbe ascendente si prin plasarea actorilor pe o construcție 
mobilă, ce aminteşte cumva rotirea inelului lui Saturn —, obligă desfășurarea 
spectacolului înăuntrul unei metafore sugestive!. Pivot al desfășurării drama- 
tice, dispozitivul dublei tumante rezolvă într-o modalitate profund teatrală, 
pentru că sintetică şi nu fragmentată „cinematografic“, cerințele unui text nou, 
compus din secvențe cu caracter epic, iar pe plan scenic corespunde convenției 
existente în chiar textul dramatic. Legătura organică dintre concepţia regizo- 
rală si ideile cadrului scenografic se dezvăluie treptat în spectacol cu multă 
eficiență : astfel, mişcarea actorilor în scenă ilustrează plastic, concret am spune, 
ideea celor două planuri despre care am amintit. Întîmplările obişnuite din viața 
eroilor, scenele din viața cotidiană, se desfăşoară (cu o singură excepție) dede- 
subtul turnantei superioare, în timp ce momentele esenţiale, capabile de o inter- 
pretare generalizatoare (întîlnirea Valiei cu Serghei, scena nunții, iubirile lui 
Serdiuk, apariția celor trei eroi, la deschiderea şi închiderea ciclului „poveștii“), 
se desfășoară sus, pe turnanta superioară. Pentru a releva valenţele multiple 
ale unui decor construit pe baza unei convenţii realiste, amintim de asemenea 
semnificativa tratare a locurilor concrete, în care se desfășoară cea mai mare 
parte a vieții cotidiene. Oglinda din camera fetelor e reală, tablourile de pe 
pereţi asisderea, ca şi toate obiectele recuzitei. Această îmbinare in, decor a 
planului realist cu metafora cadrului ambiant reprezintă o rezolvare profundă 
și originală, valorificatoare, a sensurilor piesei, în acord cu intenţiile regiei. 
Din păcate, lumina n-a slujit cu deplină fidelitate intenţia realizatorilor tur- 
nantei, abuzul de întuneric în care se desfăşoară o mare parte din tablouri 
diminuind uneori valoarea sensului metaforei?. Dacă ar fi fost mereu vizibilă, 
rotirea continuă, plină de poezie, a turnantei, în armonie cu muzica învăluitoare și 
obsedantă a lui Lev Solin, ar fi sugerat cu şi mai multă putere emoţională 
complexul de viaţă, de ginduri, sentimente, într-un cuvint, atmosfera plină de 
tulburătoare umanitate a Povestii din Irkutsk. 

Punind în scenă piesa lui Arbuzov, Radu Beligan dovedește posibilităţile 
sale creatoare în arta regizorală. Simplitatea trăirilor, poezia sobră, exprimarea 
laconică, reținută, a sentimentelor tragice, ca şi umorul subțire care însoțește 
personajele, sînt calități specifice personalităţii actoricești a lui Radu Beligan. 
Si dacă — fără voia sa — nu s-au concretizat, în această stagiune, într-o nouă 
creație actoricească ?, ele se dezvăluie în regia spectacolului. .Alcatuindu-si dis- 
tributia din tineri actori, în frunte cu valoroasa actriţă Marcela Rusu, Radu 
Beligan a urmărit găsirea unei modalităţi artistice inovatoare pentru întruchi- 
parea caracterului specific piesei. Trăsătura definitorie a acestui specific rezultă 
din dobindirea treptată a conştiinţei comuniste pentru fiecare erou în parte. 
Aceasta rezultă clar din spectacol. După cum din concepţia stilului de inter- 
pretare rezultă începutul stergerii diferenţei dintre munca fizică şi cea intelec- 
tuală, specifică fizionomiei constructorilor comunismului. Tema muncii creatoare, 
libere, înțeleasă ca o profundă şi organică necesitate, răsună limpede în spec- 
tacol, şi sentimentul dobindirii fericirii prin muncă creatoare se relevă prin mij- 


! Intrebindu-l pe Jules Perahim, dacă concepe reprezentarea unei tragedii antice în acest 
fiecor, răspunsul lui a fost categoric negativ. Il consemnăm: ,,Acest dispozitiv scenic — decor 
dacă vreţi — l-am conceput parte integrantă din conţinutul piesei. Prin sugestia de construcţie, 
de element din epoca atomului, la care invită, el e adinc împlintat în sensibilitatea perceperii spec- 
tatorului din epoca noastră. Imi închipui desfòsurindu-se în acest cadru tragedii şi drame con: 
temporane, dar niciodată o tragedie antică“. 

2 S-a constatat de asemenea o îngreuiere de ordin tehnic a mişcării dispozitivului scenic, 
însoţită de zgomote supărătoare. Dar aceast p'oblemă depăşeşte factorii responsabili de arta 
spectacolului si ţine de tehnica aparatelor scenei. 

> Cu excepţia rolului arhitectului Babkin din spectacolul Un milion pentru un suris de 
A, Sofronov, realizat în Studioul Televiziunii, si a celor din unele piese radiodifuzate. 

Filă din caietul de scenografie a spectacolului : fiecare 
dublu inel reprezintă cite o fază din cele 21 ale mis- 
cării turnantei. 


loace profund artistice şi fără ajutorul proiectiilor de excavatoare sau al corti- 
nelor sonore, cu zgomote de şantier. Realizarea atmosferei luminoase, optimiste, 
în care trăiesc eroii, a căpătat o deosebită valoare emoţională în spectacol, mai 
ales prin contrastul, subliniat de regie, dintre acest fundal al societății comuniste 
si dramele din viața personală : de pildă, moartea lui Serghei. (Amintim pentru 
exemplificare scenele în care brigada luptă pentru ca Valia să-și poată învinge 
durerea, să-şi echilibreze viața, integrindu-se în colectiv.) Regia a reliefat ou 
grijă sentimentul veseliei grave, propriu unor oameni care „nu iau lucrurile deloc 
uşor“, bogăția spirituală a unor simpli oameni sovietici, capabili de mari senti- 
mente. Fără a se aluneca în momente facile sau idilice, acest sentiment luminos 
domină spectacolul, dindu-i o dimensiune optimistă. 

Precum se știe, o funcţie importantă în piesă gi în spectacol o deţine corul. 
Replicile corului dezbat pe plan filozofic şi generalizează concluziile faptelor 
petrecute în scenă. Corul comentează acţiunile eroilor, le explică, le preîntim- 
pină. Despre funcţia corului în această piesă, criticul dramatic A. Karaganov 
scrie: „Arbuzov s-a folosit de convenţie, căutînd dramei o formă contemporană. 
A îngreuiat întrucitva receptarea piesei, de către spectatori, pentru a utiliza cît 
mai deplin experienţa spirituală contemporană, care dă naștere unei capacități 
crescute de gindire asociativă, de sinteză filozofică a faptelor reale ale cotidia- 
nului.“ Introducind cu aparente de spontaneitate corul în desfășurarea acțiunii, 
„amestecind“ personajele corului cu eroii piesei (corul participă la mai toate 
împrejurările importante ale vieţii lor), schimbind necontenit locurile lor de joc, 
imbracindu-le în hainele oamenilor de pe şantier, regia a urmărit o idee pre- 
țioasă : anularea unui posibil caracter artificios, preintimpinarea pericolului de 
întrerupere a acțiunii în mod sententios. Dimpotrivă, a rezultat sublinierea accen- 
tuată a momentelor dramatice, sporirea coeficientului liric. Semnificativă pentru 
funcția de comentator contemporan a corului este si scena „cinematografului“ cînd 
personajele din cor, scăldate în lumina difuză a proiectorului, comentează filmul 
Hoţii de biciclete. Din păcate, interpretarea actorilor respectivi nu s-a armo- 
nizat totdeauna şi nici n-a fost la unison cu nivelul general al interpretării spec- 
tacolului. Eliza Plopeanu si Tina Ionescu au dovedit o dictiune limpede si o 
înțelegere sensibilă a replicilor, dar „partea masculină“ a corului — Emil Liptac, 
Victor Moldovan si Liviu Crăciun — și-a supralicitat sarcina dramatică, marcindu-si 
intervenţiile cu emfază şi fals patos. 

Munca creatoare a regiei s-a vădit în bună măsură în rezultatele inter- 
pretării actoricești 4. Numeroasa echipă a interpretilor a imprimat o tonalitate 
armonioasă spectacolului printr-un joc omogen, caracterizat prin simplitate în 
trăiri şi sobrietate în efuziuni. În spectacol s-au remarcat în primul rînd creaţia 
Marcelei Rusu (Valia), apoi jocul lui Emanoil Petruţ (Viktor), Matei Alexandru 
(Serghei), interpretările lui N. Gr. Bălănescu (Serdiuk), Draga Mihai (Larisa), Mircea 
Cojan (Rodik), Coca Andronescu (Zinka), Dem. Rădulescu (Lapcenko), C. Stănescu 
(Denis), ca si scurtele apariţii ale Elisabetei Preda si Raluca Zamfirescu (iubitele 
lui Serdiuk). 

În rolul Valiei, fetișcana care „dăruindu-se tuturor, nu se dăruiește nimă- 
nui“, si numai prin forţa transformatoare a iubirii lui Serghei si prin sprijinul 
de neînlocuit al colectivului capătă conștiința demnităţii sale umane și comuniste, 
Marcela Rusu realizează, după rolul Femeii-comisar, o creaţie de valoare, o iz- 
binda de maturitate artistică în cariera sa dramatică. Marcela Rusu izbutește să 
transmită, mai cu seamă în partea a doua a spectacolului, fiorul emotiei autentice, 
conturind cu claritate şi intensitate dramatică, evoluţia ascendentă a Valiei, de 
la nepăsare si ușurătate, la înţelegerea profundă a rostului vieţii, a sensului 
iubirii, a neputinței morţii de a destrăma viaţa. Din gama complexă a ro- 
lului, cu sentimente intense şi treceri rapide de la o stare emoţională la alta, 
citeva momente ni s-au părut îndeosebi realizate cu mare forță artistică. Si 
e semnificativ faptul că aceste momente sînt toate grupate în jurul unei idei 
dramatice. (În scenele de „compoziţie“ care marchează purtările ușuratice ale 


4 In timpul unei repetiții cu actorii la masă, Radu Beligan, preocupat de stilul interpre- 
tării omogene a piesei, ne-a declarat: „Caut să insuflu actorilor, sentimentul unei depline, ne- 
stinjenite, libertăţi de acţiune. Crisparea actorului, manifestată în unele spectacole ale Teatrului 
National, dependenţa necreatoare de regizor, trebuie să dispară, făcînd loc iniţiativei actoricești 
creatoare“. La trecerea la mişcare, timp de numeroase repetiţii, regizorul a schimbat mereu plan- 
tatia actorilor în scenă, acelaşi lucru pe dispozitivul scenic, acolo, mai ales, pentru a obişnui 
actorii cu planul înclinat pe care ei Joacă. 

eroinei, jocul Marcelei Rusu se resimte încă de efortul compozițional, in care 
mai predomină efecte exterioare, neasimilate în trăirea organică a interpretei.) 

După părerea noastră, aceste momente sînt: l) scena din partea intii a 
dramei, „ziua Valiei“. Aci, Marcela Rusu dă un relief artistic minuţios caracte- 
rului complex al eroinei. Hotărirea fermă de a-şi schimba viaţa, de a-și cuceri 
fericirea, ascunsă însă sub masca capriciului usuratic, copilăros, este marcată cu 
subtilitate. În momentul citirii scrisorilor trimise de Serghei, interpreta nuanteaza, 
pe rînd, teama Valiei, speranțele ei abia mijite, îndoiala, şi apoi certitudinea 
triumfătoare a iubirii lui Serghei, totul sub aparența unui cinism batjocoritor, 
propriu sufletului fetei jignit pînă atunci de neîncrederea oamenilor. 2) În altă 
tonalitate dramatică `e rezolvată scena dinaintea morţii lui Serghei, clipă de 
intensă si deplină fericire a Valiei. Cu o vibraţie dramatică aspră, cu o încor- 
dare abia simțită, Valia îi spune lui Serghei cît de mult îl iubește. Peste veselia 
ei calmă (sensibil diferențiată de cea superficială din partea întîi), izvorita din 
marea certitudine a acestei iubiri, străfulgeră un accent dureros, înfricoșat. E 
presimtirea nenorocirii care se apropie. Marcela Rusu a imprimat acestei scene 
o deosebită forță emoţională. 3) Sentimentul tragicului din rol este redat cu mij- 
loace firești, convingătoare. În scena de după moartea lui Serghei, vocea obo- 
sită, monotonă, a Valiei, care se adresează prezenţei lui imaginare, nu lasă să 
se bănuiască nimic din îngrozitorul ei zbucium interior. Replicile se succed 
banale, ca gi micile evenimente casnice, şi deodată, strigătul „liniştit“, zguduitor 
prin inflexiunile scoborite ale vocii:  „Seriojenka, mi-e greu!“, dezvăluie atît 
tragedia cît si profunzimea dimensiunilor sufleteşti la care a ajuns Valia, usu- 
ratica de altădată. Capacitatea expresivă a acestei scene rezidă și în intervenția 
dramatică a corului, care readuce în scenă replicile rostite odinioară de Serghei 
în același decor familial. Dialogul dintre Valia si atit de prezenta imagine a lui 
Serghei se înscrie ca un alt moment deplin realizat al spectacolului — transmi- 
tindu-se astfel cu forță artistică una din ideile majore ale piesei: afirmarea 
triumfului vieţii, a existentelor creatoare care înving moartea. 

Rolul lui Serghei are o importanţă hotaritoare în desfășurarea acțiunii. 
El se ridică la valori simbolice, tocmai fiind o expresie convingătoare a omului 
societăţii comuniste. 

Incredintarea rolului lui Serghei, talentatului actor Matei Alexandru, pri- 
lejuiește o nouă dovadă a autenticei sensibilitati si deosebitei călduri specifice 
jocului acestui interpret. În interpretarea lui Matei Alexandru se personifică, 
prin Serghei, dragostea eliberată de trăsături meschine. Trăsătura innoitoare 
în sentimentul dragostei lui Serghei, încrederea deplină, totală, acordată femeii 
iubite, graţie căreia ea renaşte şi „înfloreşte ca o plantă la lumină“, e expri- 
mată convingător prin jocul reţinut, dar luminat de o pasionată vibraţie lăun- 
trică, al actorului. În primele scene unde se întilneşte cu Valia, Serghei — in 
interpretarea lui Matei Alexandru — apare ca un flăcău liniștit, matur, hotărît 
în acţiunile sale, ferm în convingeri şi cu o neclintită certitudine. Dragostea sa 
reținută — de faptul că o ştie pe Valia îndrăgostită de Viktor — se manifestă 
cu putere, surprinzător, în momentul în care îşi dă seamă că pentru prietenul 
său legătura cu Valia reprezintă un simplu joc. Din acest moment, viața, feri- 
cirea lui Serghei se împlinesc. Datorită relevării profunde, convingătoare, a ca- 
racterului lui Serghei de către interpret, scena dansului de la nunta lor — pe 
care am evocat-o la începutul acestor rînduri — e străbătută de un deplin sen- 
timent al fericirii. Acest dans nu reprezintă un „număr“ oarecare de succes, ci 
e integrat organic, funcţional, e conţinut în mesajul ideologic al piesei*: dan- 
sează într-adevăr doi oameni fericiţi pentru că sînt liberi, iar spectatorul capătă 
în același timp sentimentul eliberării Valiei de viaţa ei trecută. Frumuseţea 
morală a celui care — prin dragostea lui cu adevărat umană — a contribuit la 
această eliberare, apare ca o trăsătură firească, obișnuită, a profundei libertăţi 
interioare a lui Serghei. Această trăsătură e evidentă şi în alte momente din jocul 
lui Matei Alexandru, momente ce cu greu se pot uita. Totuși, in desfășurarea 
de ansamblu a spectacolului, interpretarea lui Matei Alexandru conţine şi scă- 


5 Nu acelaşi lucru se poate spune despre dansul Larisei şi cel al lui Viktor (Draga Mi- 
hai, Emanoil Petrut) în acelaşi tablou, care aveau si ele o funcţie dramatică în spectacol: pri- 
mul, să puncteze voiosia specifică a atmosferei şi să anunțe discret înflorirea dragostei Larisei 
pentru Serdiuk; al doilea, să caracterizeze zbuciumul lui Viktor; din păcate, s-au constituit în- 
tr-un „număr“ de sine stătător si nu au adincit expresiv sentimentele personajelor respective. 

deri de intensitate dramatică, momente rezolvate simplist. Nu intotdeauna Matei 
Alexandru înalță caracterul lui Serghei la nivelul rolului. Dacă în scenele amin- 
tite mai sus, interpretul comunică acea plenitudine proprie unei existente libere, 
nevoia sa organică de dragostea Valiei si convingerea reciprocitatii acestei 
nevoi, alte momente care ies din universul direct liric al piesei apar — mai 
ales prin contrast — oarecum artificiale, nerelevante (de pildă, discuţia cu Rodik 
în partea întîi). După expresia criticului mai înainte citat, A. Karaganov, „Ser- 
ghei nu are nevoie să se înalțe in virfuri, ca să spună cuvinte înțelepte despre 
importanța muncii care-l ajută pe om să devină mai bun...“ Nici Matei Ale- 
xandru nu are nevoie „să se înalțe în virfuri“, ci trebuie să apeleze cu si mai 
multă încredere la forța talentului său artistic, de autentică vibraţie. 

O evoluţie în arta sa interpretativă marchează Emanoil Petrut (Viktor). 
Maturizarea lui Viktor, creşterea lui spirituală — subliniate convingător de 
jocul interpretului — se datoresc dureroasei experienţe de viață prin care a 
trecut, concluziilor trase din aceste experiențe. Totodată, actorul izbutește să 
insufle personajului sentimentul de certitudine şi optimism, de încredere în oa- 
meni, pe care i-l dau tovarășii săi, capacitatea de a-şi învinge impasul sufletesc. 
Ultima scenă a spectacolului capătă, din acest punct de vedere, valori simbo- 
lice, care definesc eroul comunist, niciodată infrint de viaţă, ci învingător al ei. 

Un alt rol de greutate în piesă îl deține Serdiuk, şeful de echipă al exca- 
vatorului. Interpretind rolul lui Serdiuk, N. Gr. Bălănescu redă unele din 'trăsă- 
turile proprii şi pitoreşti ale personajului: fermitatea sa comunistă şi căldura 
sufletească față de „băieţii“ lui. Compoziţia lui N. Gr. Bălănescu e lucrată cu co- 
rectitudine minuțioasă, în care a dozat, şi umor, şi lirism, şi marcarea printr-o 
dicțiune anume compusă a momentelor de responsabilitate pentru colectiv. li 
lipsește însă personajului reliefarea simplă, convingătoare, a sufletului său mare. 
Candoarea, timiditatea aproape adolescentă a unui comunist încercat, constructor 
veteran, care se fisticeste în fața femeii iubite ca un şcolar, nu au apărut sufi- 
cient în spectacol, sărăcindu-se astfel farmecul atît de original al acestui tipic 
reprezentant al generației primului cincinal. Larisei, Draga Mihai i-a dat auten- 
ticitate printr-un amestec de robusteţe şi feminitate. Spontaneitatea jocului si 
adincirea plină de pitoresc a sentimentelor indreptatesc, pentru viitor, o promo- 
vare mai pregnantă a talentului său. Brigada de muncă a căpătat profil şi uni- 
tate tocmai datorită diversității de caractere a membrilor ei: Dem. Rădulescu 
(Lapcenko) are un haz: deosebit şi transmite senzaţia unei sanatati morale toni- 
fiante (cu condiția să nu şarjeze umorul) ; Mircea Cojan (Rodik) imprimă rolului 
o naivitate gravă, dar cu atît mai cuceritoare, iar C. Stănescu (Denis) și-a orga- 
ganizat in mod just compoziţia în jurul idealului de viaţă al personajului: 
...„ Maiorul“. Imaginea optimistă a brigăzii, adevărată familie sovietică de viață 
şi muncă, se întregeşte prin jocul expresiv, mereu proaspăt si prezent chiar 
în tăceri, al Cocăi Andronescu (Zinka). 

++* 


Spectacolul Poveste din Irkutsk va suscita neindoioş discuții creatoare în 
lumea oamenilor de teatru. Notele de față urmăresc să releve, în primul rînd, 
forța emoțională a spectacolului, apt să transmită publicului spectator o ima- 
gine convingătoare a vieții sovietice de azi, să-l înalțe prin forța morală a 
ideilor comunismului şi să-l entuziasmeze. Şi dacă aplaudăm înscrierea în reper- 
toriu a acestei piese, reprezentativă pentru literatura umanismului comunist, 
salutăm pe planul artei spectacolului, însuşirile înnoitoare ale realizării regizo- 
rale, rezolvarea scenografică — moment important în dezvoltarea scenografiei 
noastre — şi valoroasele creații actoricești. 

++ 


Multă vreme după căderea cortinei, te urmăreşte dispozitivul circular, pe 
care un om se pierde la orizont. E Viktor... El iubește, a suferit mult, mai are 
de luptat. Dar, e un om fericit, căci îşi cunoaște acum drumul în viaţă. 

Pe planeta care se rotește în spaţii, acest om nu e singur. El trăiește si 
creează în mijlocul celei de a doua jumătăți a secolului XX, la Irkustk, viaţa 
sa e legată indisolubil de viața colectivului, de soarta si fericirea femeii iubite, 
de comuniunea de idealuri pe care n-o pot învinge nici frămîntările inerente 
vieţii, și nici moartea chiar. Este imaginea plină de forța de nezdruncinat a 
omului liber, stăpinul vieţii, conținută si relevată prin spectacolul Poveste 


din Irkutsk. A 

Început de înnoire la „Estradă 
„dar numai un început!” 


Ultimele premiere ale Teatrului Satiric-Muzical „Constantin Tănase“ me- 
rită o discuție mai amplă. Aceasta, mai ales, datorită încercărilor de a se găsi o 
nouă modalitate regizorală si scenografică de expresie a textului estradei, de 
reducere prin stilizare artistică a balastului de rutină, de convenţie vetustă şi 
deci de gust îndoielnic ce, adesea, trăgea greu în balanța spectacolului revuistic. 

În două spectacole — Revista oglinzilor şi Vitamina M... Muzica, trei regi- 
zori, Sandu Eliad, N. Frunzetti, B. Fălticeneanu, si pictorul-scenograf George 
Voinescu, s-au străduit să aducă — şi cu roade bune — un suflu înnoitor în conce- 
perea genului. Din păcate, suflul acesta înnoitor nu se resimte constant pe tot 
parcursul revistei. De aceea, discuţia poate fi utilă şi pentru viitor. 

În ce constă caracterul înnoitor al spectacolelor? În primul rînd, credem, 
în găsirea unor mijloace mult mai simple, mult mai directe și mai firești de trans- 
mitere a mesajului textului către public. Decorul a fost curatit de imaginile 
decupate din albumele botanice, în care, evident, rozele aveau prioritate, pentru 
a face loc doar unor elemente ce sugerează plastic si prompt (urgenţa schim- 
bării decorului fiind o condiţie sine qua non la estradă) atmosfera. În acest 
decor — s-a stabilit, în sfirsit si la estradă, că baza spectacolului o constituie un 
text, definit ca atare în cadrul genului, nu ca o rudă depărtată a literaturii, ci 
ca una destul de apropiată — actorii si cintaretii (da, si cintaretii !) au fost puşi 
şi ei (cu limitele pe care le vom arăta), în fața unor probleme noi de inter- 
pretare, de exprimare a ideilor cuprinse în metafora cuvîntului rostit sau cîntat. 

Înnoitor e deci faptul că aceste spectacole au o concepţie regizorală si 
scenografică. 

Nu s-a mai mizat, atita ca altă dată, pe stridenta efectului comic, pe os- 
tentatia afișării unor stări emoţionale „duioase“, sau melancolice, în modul de 
a interpreta, dansa sau cînta. Un ton general echilibrat dă, în această privinţă, 
ţinuta celor două recente reprezentații de la estradă, iar textului, limpezimea 
cuvenită. Există, de asemenea, şi o încercare meritorie de a scoate actorii din 
„prototipurile“ cu care se prezintă de foarte multă vreme, din clişeele de un 
umor devenit sablonard si sărac, în care se specializaseră. Toate cele semnalate 
mai sus le-am constatat in Revista oglinzilor (regizori: Sandu Eliad si 
N. Frunzetti). 

Cel de al doilea spectacol, Vitamina M... Muzica, e un concert-spectacol, 
adică pretextul unei suite de melodii (din păcate, aşa cum vom arăta... fără 
melodii !). Si aici, regizorul, B. Fălticeneanu, a rupt cu multe din vechile „ca- 
noane“. Interpreţi, soliști, dansatori au căpătat, regizoral vorbind, spaţii diverse 


* Revista oglinzilor de Mircea Crişan, Al. Andy şi Radu Stănescu. Data premierei: | mai 
1960. Compozitori: lon Vasilescu, Florentin Delmar, Edmond Deda, Noru Demetriad şi Nic. Pa- 
trichi. Muzica baletelor: Hilda Jerea, Mircea Chiriac şi 'Dumitru Capoianu, Regizori: Sandu 
Eliad si Nicolae Frunzetti. Dirijor: N. Patrichi. Coregrafia: Oleg Danovschi si Nicolae Sever. 
Decoruri şi costume: George Voinescu. In distribuţie: Mircea Crişan, Elena Burmaz, Zizi Şerban, 
Puiu Călinescu, Lavinia Slăveanu, Aida Moga, Horia Ciciulescu, Ioana Matache, Cornelia Teo- 
dosiu, Elisabeta Hentia, Gabi Pascu, I. Brandea, Sorina Dan, Eugen Popescu, Lidia Roman, 
Mihai Kingsburg, Sorin Balaban, Anatol Bogdan, Adrian Pop, Radu Lucian, Stelian Mihail, 
Mihai Stoenescu. 


Vitamina M... Muzica de Eugen Mirea. Data premierei: 17 mai 1960. Compozitori: lon Vasi- 
lescu, Florentin Delmar, Aurel Giroveanu, Sergiu Malagamba, Mişu lancu, George Grigoriu şi 
Gelu  Solomonescu. Regizor: B. Fălticeneanu. Dirijor: Gelu Solomonescu. Orchestra de jaz 
Bucureşti . Decoruri şi costume: Mia Steriadi şi Puiu Ganea. In distribuţie: Gică Petrescu, Maria 
Tănase, Trio Grigoriu, Horia Şerbănescu, Radu Zaharescu, V. Tomazian, Maria Sereea, Tanti 
Căpăţină. Luigi -lonescu, Didi Ionescu, Mara lanoli, George Bunea, Jeni Săndulescu, Ritta Măr- 
culescu, Nuti Cremeneanu, Dan Georgescu. Dansuri: Sandu Feyer, Silvia Solomonescu. 

Stinga : o satiră la adresa picturii moderniste, interpre- 
tată de lon Antonescu-Cărăbuș și Puiu Călinescu ; dreapta 
ansamb!u coregrafic din finalul actului II 
al „Revistei oglinzilor“. 


Stînga : scenă din baletul „Poveste despre porumbelul alb“ 
— „Revista oglinzilor“; dreapta: moment muzical din 
spectacolul-concert „Vitamina M ... Muzica“. 


de joc, în planuri diferite şi în cadrul unui decor luminos, tineresc. Această di- 
versitate spaţială a contribuit la mișcarea, la vioiciunea spectacolului, căruia 
regizorul i-a imprimat un ritm alert. ` 

Aspecte ale înnoirii pot fi identificate şi în text. 

În Revista oglinzilor, textul (Mircea Crişan, Al. Andy, Radu Stănescu) e mai 
spiritual ca de obicei, dezbate la modul satiric, probleme diverse, pe care le tra- 
tează mai original decît altă dată. Atunci cînd eforturile artistice ale autorilor au 
fost mai mari, i-am aplaudat {de pildă, scheciul „Nod în papură“ — avatarurile 
unui caricaturist ce caută cu orice preț aspecte negative). Din păcate, aceste efor- 
turi nu au fost tot timpul constante, ceea ce a făcut ca temele abordate în revistă 
să rămînă încă minore: restul, bolnava închipuită şi cicălitoare, modul stîlcit în 
care dizeurii cîntă unele cîntece etc. Mai există încă şi destul convenţional, mai 
ales în ce priveşte oglindirea aspectelor pozitive ale realităţii noastre. 

Si în spectacolul Vitamina M... Muzica, partea satirică (Eugen Mirea si Saşa 
Georgescu) rămine cea mai valoroasă din text, prin incisivitate și, deci, eficienţă. 

Vorbind despre înnoire, trebuie semnalat şi jocul multora dintre interpreţii 
celor două spectacole muzicale. Astfel, ca actor, Mircea Crişan a avut momente 
de mare haz, servind cu eficiență satira într-o impecabilă prezentare artistică, re- 
liefind o valoroasă personalitate a genului. Scena „... şi batrinete“ e si o demon- 
stratie a complexităţii sale artistice (momentul e dramatic — un bătrîn, tata al 
unor copii ingrati, isi destăinuieşte durerea — vădind discernămiîntul cu care ac- 
torul ştie să ocolească melodrama), iar „Artă anti-artă“ (care cere o oarecare ini- 
tiere a publicului), un exemplu de stapinire şi dozare sobră a mijloacelor comi- 
cului. (O notă în minus pentru imitatiile ce-l urmăresc în orice spectacol.) 

Antonescu-Cărăbuș, Elena Burmaz, Zizi Şerban (excelentă într-un cuplet-pa- 
rodie), Puiu Călinescu (mai sobru şi mai reținut ca de obicei), Mihai Stoenescu, 
Horia Căciulescu au făcut în Revista oglinzilor paşi înainte şi trebuie remarcati 
prin straduinta lor, uneori reușită, de a se autodepăși (mai cu seamă Elena Burmaz 
şi Antonescu-Cărăbuș), 

În Vitamina M ...Muzica, momentele satirice au fost, ca de obicei, interpre- 
tate cu talent de Horia Șerbănescu şi Radu Zaharescu, desi verva risipită pe scenă 
a fost redusă. 

Un loc însemnat — datorită renunţării la sabloane — revine în specta- 
colul Revista oglinzilor coregrafului Oleg Danovski, care a înscenat „Baletul cos- 
mosului“, imprimind un salt artistic calitativ corpului de ansamblu al teatrului. 
Acesta a izbutit un moment de mare fantezie, alternînd dansul cu acrobatia 
în mod creator artistic. Drumurile astrale au fost sugerate cu mijloacele spe- 
cifice revistei, înnobilate însă de o viziune artistică majoră (mai puţin, baletul 
„Poveste despre porumbelul alb“, care, în afara unor momente spectaculoase, e 
construit confuz și neinteligibil). La capitolul „Dans“ trebuie citate, ca de obicei, 
dansurile populare concepute de N. Sever, într-o formă mai originală ca scenariu. 

Un creator a cărui contribuţie ja fost dominantă pentru abordarea unei noi 
ținute a revistei este George Voinescu. Formele noi, fantezia sa mereu diversă, 
clădită pe elemente de bun gust, mișcările decorului făcute la „vedere“ pe plat- 
forme circulante, viziunea umoristică a detaliilor, surpriza izvorită din fiecare 
amănunt ne indreptatesc să-i socotim scenografia ca pe cea mai bună realizare 
în acest sector artistic, ca pe un element hotaritor în conceperea unităţii stilis- 
tice a spectacolului. 

Deşi Revista oglinzilor poartă chiar şi prin titlu numele de revistă, ea are 
numai parțial caracterul revuistic, şi aceasta se datorește, poate fără voie, în 
primul rînd, lui Mircea Crişan. 

Talentul său copios — la propriu şi la figurat — a dominat în așa mă- 
sură spectacolul, încît se poate spune că autorul-actor a jucat o... „farsă“ colec- 
tivului, dezechilibrind simetria ce s-ar fi cerut prezentă. Un glumet nota spec- 
tacolul cu nota 7,50; 9 pentru Mircea Crişan si 6 pentru ceilalți interpreţi. 
(Notatia ţine seamă şi de valoarea textelor debitate.) Mircea Crișan și-a re- 
zervat din spectacol părțile cele mai suculente, textul cel mai bogat în haz, asa 
fel încît s-a ajuns ca revista să aducă oarecum mai mult cu... un recital, ceea 
ce, dacă face ca publicul să se amuze din plin, rupe într-o măsură unitatea 
spectacolului. 

Ca de obicei, prologul si apoi laitmotivul revistei, „Oglinzi-oglinjoare“, au 
fost doar enunțate, pentru ca apoi, ideea principală să fie abandonată, fapt ce con- 
tribuie și el la lipsa de unitate a spectacolului. 

Sus : scheciul , Restul" interpretat 
d ircea Crișan si Elena Burmaz ; 
jos : „Şcoala de la Bonn“ ... Eugen 
Popescu, profesorul; Elena Burmaz, 
lon Antonescu-Cărăbușş, Zizi Şerban, 
Mircea Crișan, Horia Căciulescu si 
l, Brandea, elevii, 

Nici munca regizorală nu a mers totdeauna la esenţial; dictiunea celor 
mai mulţi interpreți e atît de defectuoasă (mai ales cea a prezentatorilor), încît 
unele cîntece ar trebui „traduse“ spectatorilor. E un sector în care regizorul 
mai are încă mult de lucru. 

Deficitar e si capitolul interpretilor vocali (în afară de Lavinia Slăveanu, 
care a interpretat cu temperument un cîntec, mulţi solişti sînt „minori“, fără per- 
sonalitate, stersi ; Sorina Dan e mult mai reuşită ca interpretă de proză, unde are 
haz si ritm). E drept că, în această privinţă, cintèretii nu se bucură de un 
prea mare concurs din partea compozitorilor. 

O concesie făcută vechilor „metehne“ ale revistei rămîne si „povestea 
clovnului de pe Broadway“, o peltea siropoasă, „trasă“ după un şablon tocit, 
in care se reeditează clasicul „rizi, paiata !“ ri 

Pomeneam de deficiențele textului in ceea ce privește caracterul încă 
minor al problemelor abordate; în Vitamina M... Muzica, textele lirice au o 
pseudopoezie încărcată si siropoasă, reeditează clişee de mult banalizate, mi- 
zează ades pe efecte facile si, din cauza lungimii lor (aici regizorul ar fi putut 
„opera“ liniştit), sînt cîteodată plicticoase. 

Dacă mulţi interpreți s-au străduit şi au reuşit in mare măsură să gă- 
sească fațete noi ale interpretării lor artistice, alţii, si din păcate dintre cei 
mai tineri, nu au adus în scenă calități ce ar putea fi privite în perspectivă. 

Așteptăm de mult, în acest sens, să putem cita, cu bucurie, numele unui 
tinăr sau al unei tinere interprete! 

În concertul-spectacol se ridică si mai acut problema soliștilor. Mara Ia- 
noli, Tanti Capatina, Didi Ionescu fac tot mai greu faţă unor apariţii solistice, 
pentru că folosesc aceleași mijloace monotone, aceleaşi gratii „şăgalnice“ după 
„stil vechi“ si rostesc textul cu o platitudine care nu poate fi salvată de unele 
explozii temperamentale. Netrăirea ` textului (e drept că uneori e greu-să poţi 
„trăi“ un text confecționat șablon) nu poate transmite nici emoția și nici un 
gînd, o idee majoră. Tanti Capatina, socotită, se vede, drept exponentă a ge- 
nului „intens dramatic“, spune nişte monoloage banale (mai ales unul — „Am 
dansat cu el numai o seară“ — e şi confuz şi haotic: o „femeie de noapte“ cîntă 
despre un iubit plecat, nu se ştie in ce război, nici împotriva cui), cu „aviz“ 
lacrimogen. Din păcate, nici Gică Petrescu nu mai are vioiciunea și antrenul 
de odinioară: pare obosit în scenă, repetă aceeași mimică, iar Maria Tănase 
(care ne-a prezentat și o romanţă imens de lungă si neinspirată) a avut un re- 
pertoriu mai sărac ca de obicei. Nici pentru V. Tomazian nu s-a găsit un moment 
comic potrivit; parodierea ,torianomaniei“ e amuzantă, dar mijloacele vocale 
nu fac casă bună cu popularul nostru comic, destul de stingher într-o postură 
care solicită risul doar prin grotesc. 

In sfirsit, ceea ce e cel mai grav, ...11 compozitori, in două spectacole mu- 
zicale, 11 compozitori, si nici o melodie demnă de a fi reţinută, in afară de 
„E primăvară, in ianuarie“ (curios titlu, într-un șlagăr lansat vara), si aceasta 
trecută la examen cu indulgență! Unsprezece compozitori, fruntaşi ai muzicii 
ușoare, n-au putut dărui sutelor de mii de spectatori nici o singură melodie inspi- 
rată. E cel puţin ciudat. Şi îngrijorător! £ 


+++. 


Spectacolul de estradă, de revistă, isi caută căile spre desavirsirea speci- 
ficului său artistic. Asta e evident. Dacă regizoral, scenografic și uneori ca text, 
înnoirile sint prezente, din păcate mai persistă numeroase reziduuri, dintre 
acelea semnalate în articolul nostru. Cîteva întrebări se pun cu deosebită ascu- 
time: unde sînt noii tineri actori şi, mai ales, tineri cîntăreţi pe care se vor 
bizui spectacolele de mîine? De ce nu sînt promovați autori mai numeroşi si 
mai diverși de texte curajoase, originale, de actualitate, ce-și găsesc acum un 
cadru tot mai potrivit pe scenă? Unde e satira politică antiimperialistă? (In 
Revista oglinzilor există, e drept, un bun scheci — „La o şcoală din Bonn“ — 
de L Avian şi Fred Firea. Scheci demascator, totodată plin de umor. Dar unul 
singur în două spectacole !) Din coloanele ziarului faptul cotidian poate urca 
imediat pe scenă, sub forma cupletului satiric-politic, a monologului antiimpe- 
rialist; Ceea ce am văzut recent e, de aceea, mai mult o promisiune ce se cere 
împlinită, pentru că, în orice formă s-ar prezenta, revistă sau concert, spec- 
tacolul de estradă trebuie să fie artistic si educativ, totodată. 

Agustin Cuzzani, autorul , farsei“ Centrul inaintas a murit în zori, pe care 
o publicăm în acest număr al revistei noastre, este în mișcarea scriitoricească şi 
teatrală a Argentinei de azi, un nume de largă circulaţie. Deși tînăr (are 35 de 
ani), el este autorul a două romane si al altor cîtorva piese de teatru, un pro- 
lific scenarist de filme si animator al asa-numitelor teatre independente din Ar- 
gentina, un asiduu inițiator al iubitorilor de teatru în estetica dramaturgiei si ar- 
telor scenice, pe calea conferințelor. A obţinut două distincţii: Premiul Naţional 
„Argentores“ al Societăţii Autorilor Dramatici din Argentina pentru Centrul 
inaintas... (în 1955) si Premiul National pentru cea mai bună adaptare cinemato- 
grafică (in 1957). Operele lui au fost traduse în o seamă de limbi străine: rusă, 
portugheză, franceză, cehă, bulgară, italiană. 

Calitățile care l-au consacrat şi-i justifică prețuirea de care se bucură sînt 
determinate de atașamentul deschis față de viaţa si năzuiwnțele maselor populare, 
faţă de lupta lor pentru dreptate și libertate națională si socială. De aci, carac- 
terul profund popular-realist (chiar cînd foloseşte simboluri) al scrisului său; de 
aci, accentele puternic satirice la adresa reprezentanților claselor exploatatoare 
şi ai imperialismului, la adresa moravurilor si moralei acestora. În acest sens 
trebuie de altfel înţeleasă „farsa“ Centrul înaintaş a murit în zori: în sensul de- 
mascării sinistrei farse care se ascunde în atît de trimbitatul mod de viață al lumii 
capitaliste. 


CUVÎNTUL AUTORULUI 


Risul nostru va răzbate triumfător ca zorii zilei — odată cu ciripitul pă- 
sărilor —, spune un mare poet. Mie mi-e drag risul, dar ştiu că zorile se cer 
cucerite prin strădanii și luptă. 

Precum biblicul Moise, mort înainte de a pune piciorul pe pămîntul făgă- 
duintei, în lunga istorie a omului, nutrită cu sîngele multor eroi ce-au rivnit o 
lume mai bună, martirii anonimi ai tuturor științelor, necunoscuţii deschizători 
de drum ai tuturor cuceririlor, toti eroii nestiuti de nimeni, n-au ris triumfatori 
în faptul dimineții, odată cu ciripitul păsărilor. Nu. Ei... au murit în zorii zilei. 

Eu, care iubesc risul și iubesc zorile, as vrea să cînt pe omul care — sinteză 


nedeterminată a poporului — duce înainte istoria si se face depozitarul unui viitor 
de lumină. 


De aceea, piesa mea izvorăşte dintr-un mic nucleu de probleme populare si are 
ambiția să se proiecteze înspre cele mai universale conflicte ale civilizaţiei noastre. 

Nu ştiu dacă rezultatul va fi la înălțimea scopului. Dar însuși faptul de a ma 
fi încumetat la o asemenea aventură mi se pare o răsplată îndestulătoare pentru 
nesfirşita dragoste ce-o nutresc protagoniştilor mei. 


seturile eta 


PERSONAJELE: 


Cacho Garibaldi 


Gardianul ; 

Vagabondul ; 

Președintele Clubului „Nahuel Athletic“ ; 

Rodriguez secretarul Clubului „Nahuel Athletic“; 
Dominga mătușa lui Cacho Garibaldi; 
Ennesimo Lupus magnat al finanțelor, al industriei, al 
comerțului si al producţiei. Colectionar 
de făpturi omenești; 
fizico-matematician ; 

om-maimuță ; 


centru inaintas al echipei de fotbal 
„Nahuel Athletic Club“; 


Profesorul 
King-Kong 
Hamlet ; 

Nora Rodrigova 
Portărelul 1; 
Portărelul II; 
Avocatul ; 
Licitatorul ; 

D. Cannis 
D-na Cannis ; 
Dulgherissimul. 


balerină clasică ; 


faimos industriaş, fabricant de fringhii; 


Dulgheri. Creditori. Suporteri (admiratori ai lui Garibaldi, ° 
pasionați după fotbal). Paji. Vinzători. Un băiețel. Un turist. 
Un cor de detectivi. Judecătorul-Corb. Procurorul-Corb. 
Avocatul-Corb. Prezentatorul programului. Călăul. Vocea 
crainicului. 


ACTUL I 


Vastă piață, cu bănci, felinare si gazon brăzdat de alei. In fund, la marginea scenei, zidul 
înalt gi crenelat al unei închisori. In el, o ferestruică, luminată de la ridicarea si pînă la 
coborirea cortinei. Are zăbrele de fier. In primul plan se văd rampe, practicabile, pasarele si 
spații goale. La ridicarea cortinei, scena slab iuminată de felinare mohorit-galbene. Un gardian 
apare din dreapta, legănîndu-şi bastonul în mînă si fluierind ceva între dinţi. In buzunar are 
o lanternă si un teanc de hirtii, care se văd în parte si care seamănă cu niște caiete-program 
de cinema. Gardianul înaintează si se opreşte în dreptul unei bănci așezate lateral, pe care 
o ciocănește cu bastonul, parcă pentru a trezi pe cineva. 

zi 


GARDIANUL: Hei! Hai, trezește-te! 
(Agită bastonul.) Trezeste-te odată! 
(Mai întîi se agită ceva, ca si cum 
un corp omenesc s-ar mișca prin 
somn. Apoi apare, stind în capul 
oaselor şi scărpinindu-se in crestet, 
Vagabondul. E un bărbat de cinci- 
zeci de ani, prost îmbrăcat, cu un 
aer neglijent. N-are însă infatisa- 
rea unei haimanale, ci mai curînd 


du-se de-a binelea.) Da' ce s-a în- 
timplat, domnu' Gardian ? 

GARDIANUL: Trebuie să pleci. E 
interzis dormitul... 

VAGABONDUL: Păi, nu dorm eu 
„aici, mai în fiecare noapte? O ştii 
doar şi dumneata. 

GARDIANUL : Ordin de sus. Astăzi 
e interzis ! 

VAGABONDUL : Păi, noaptea n-a 


aceea a unui filozof în mizerie. Un 
visător fără căpătii, puțin cinic si 
puțin sentimental. La început, cli- 
pește buimăcit.) 

VAGABONDUL: A! Dumneata erai? 
Am avut un vis îngrozitor. (Trezin- 


trecut încă! De ce nu mă mai lași 
un pic? (Gardianul dă din cap.) Of, 
cum mă dor picioarele! (Gardianul 
dă iar din cap.) Ştii bine cît alerg 
toată ziua. 


GARDIANUL : Nu. Ti-am spus ca nu 


47 
www. Gimec.ro 


se poate. Ordine stricte. (Misterios.) 
În piaţa asta o să aibă loc o cere- 
monie deosebit de importantă; au 
fost invitați oameni foarte de soi; 
trebuie să mă-ngrijesc să fie curat. 

VAGABONDUL: Curat? Ai dreptate, 
acu' văd şi eu. Da' spune te rog, 
ce mai ceremonie o fi şi asta, că 
trebuie omul să se scoale din pat 
la patru dimineața. Nu-i oră prea 
potrivită pentru ceremonii. Așa cred 
eu, cel puţin. 

GARDIANUL (privind către fereastra 
luminată a închisorii): O să fie în 
zori. Vezi ferestruica ceea ? 

VAGABONDUL: Vreun deţinut că- 
ruia nu i-e somn. 

GARDIANUL: Nu că nu i-ar fi lui 
somn. Nu-l lasă să doarmă în noap- 
tea asta. Şi cum s-o crăpa de ziuă, 
o să-l spinzure; chiar aici, în piaţă. 
Acum cred că îi dau mincarea spe- 
cială care se pregăteşte în aseme- 
nea împrejurări. Că pe urmă... (Face 
un gest care imită strangularea.) 

VAGABONDUL (mirat, oarecum ne- 
încrezător) : Asta-i ceremonia ? Şi 
o să-l spînzure aici ? 

GARDIANUL (pe un ton poetic): În 
revărsat de zori! (Pauză.) Din 
cauza orei nepotrivite, n-o să avem 
mult public. Dar or să vină cîțiva 
invitaţi speciali. Îndată or să vină 
şi dulgherii, să ridice spinzurătoa- 
rea. Pe urmă... mă așteaptă si pe 
mine o muncă... 

VAGABONDUL : Cum, adică? Ai şi 
dumneata o misiune in execuţia 
asta ? 

GARDIANUL: Te cred: să împart 
programele, să plasez oamenii la 
locurile lor, să mențin ordinea, să 
dau explicații. (Arată teancul de 
programe din buzunar.) Vezi astea ? 
Biletele sînt foarte strict numero- 
tate ; nu se admite nici o excepţie; 
nici un bilet de favoare. Totul e cît 
se poate de bine organizat. Ce mai 
tura-vura... sper că m-ai înțeles... 
Numai noaptea asta... pe urmă, o 
să-ţi stea la dispoziţie, ca totdeauna. 

VAGABONDUL: Mulţumesc. Foarte 
drăguţ din partea dumitale... Deși... 
Nu ştiu dacă am să mai pot dormi 
într-un loc unde a fost spînzurat 
cineva. Eu, de felul meu, sînt cam 
impresionabil. Mă-nţelegi... Dar, 
fiindcă veni vorba..., cine-i condam- 
natul ? 

GARDIANUL (misterios): Nu se ştie 
nimic. 

VAGABONDUL: Nu? 


GARDIANUL: Nu. In program scrie 
doar atit; ,Executia unui delicvent 
periculos“. Atit si nimic mai mult. 
(Pauză.) De data asta, toate amă- 
nuntele au fost trecute sub tăcere. 
Cred că la mijloc trebuie să fie 
amestecate persoane importante. Si 
dacă faptele s-ar aduce la cuno- 
stinta tuturor, ar putea să se lase 
cu scandal, manifestații, tulburări. 
Mai ştiu eu ce încă! Singurul lucru 
care s-a aflat, este c-ar fi vorba 
de un individ tare periculos, un 
fel de monstru. Atit, fără nici o 
altă explicaţie. 

VAGABONDUL: Păcat! Mi-ar fi fă- 
cut plăcere să aflu... Să ucizi un 
om, asa, cum să spun... legal... asta, 
după părerea mea, e ceva atit de 
inuman, atît de rece și calculat, că 
fără să vrei, începi să ţii cu vic- 
tima. (Porneşte spre ieșire.) În sfir- 
sit, fiindcă tot nu sînt eu bun pen- 
tru asemenea ceremonii, le cedez 
locul grangurilor dumitale. (Se în- 
dreaptă către fundul scenei, mer- 
gind pe lingă zidul închisorii. Cînd 
ajunge sub fereastra luminată, se 
întoarce către Gardian.) Hei, dom- 
nu' Gardian! (Gardianul ia amin- 
te.) Vezi că sînt unii care-o duc 
noaptea şi mai greu decit mine. Ce 
zici ? (Arată fereastra.) 

GARDIANUL : O, nu te-ngriji de el! 
Curind, curînd, o să doarmă mult 
mai bine decit dumneata. (Zimbe- 
şte. Vagabondul dă să plece, cînd 
deodată pe ferestruică zboară un 
caiet cu o copertă groasă. Vaga- 
bondul îl ridică, în timp ce Gar- 
dianul se întoarce cu spatele către 
el si se uită undeva în afara scenei. 
Vagabondul deschide caietul și îl 
răsfoiește mirat. Apoi, se reazemă 
de zidul din fundul scenei şi în- 
cepe să citească rar, cu glas tare.) 

VAGABONDUL (citind): „Celui care 
va citi aceste rînduri. Sint condam- 
nat la moarte si am să fiu spinzu- 
rat chiar în zorii acestei zile, aici, în 
piaţa din fața închisorii... Am scris 
aceste însemnări în speranța că ci- 
neva le va găsi și va spune lumii, 
care este adevărul din toate cite 
mi s-au întîmplat.“ (Îşi întrerupe 
lectura, uitindu-se spre Gardian. 
Acesta însă e preocupat de altceva 
şi aproape că a ieșit de pe scenă. 
Din direcţia în care privește Gar- 
dianul, începe să se audă, mai întii 
departe, surd, corul dulgherilor. 
Vagabondul ridică din umeri şi 

continuă să citească in tăcere, cu 
multă atenţie.) J 
CORUL (din culise, crescendo) : 


Rumeguş, rumeguș, crește min- 
dru stejăruș. 
Noi dulgherii, muncitorii, 
noi ferăstruim stejarii, 
şi cîntăm trudind vrajmas...' 
(Bis) 


GARDIANUL (foarte agitat): Dul- 
gherii! Vin să ridice spinzuratoa- 
rea. (Le face semn.) Pe aici! Pe 
aici! (Intră, pasind martial, corul 
dulgherilor, în frunte cu Dulgheris- 
simul.) 

CORUL: Rumegus, rumeguș... etc. 
(Mărşăluiese bătind pasul, fac apoi 
o întoarcere de 90 de grade si se 
opresc, continuind să bată pasul pe 
loc. Toti isi fin sculele pe umăr in 
chip de arme.) 

GARDIANUL (respectuos): Bine ati 
venit în această piață! 

DULGHERISSIMUL : -Dulgheri, stai! 
(Corul se oprește militărește.) Dom- 
nule Gardian : sintem dulgherii în- 
sarcinati să inaitam la această oră 
aureolată arcada de lemn verde, 
menită să servească drept punte de 
trecere pentru un suflet păcătos, 
către beznele adinci ale infernului 
(Vagabondul ridică ochii, privește 
mirat, apoi își continuă lectura), 
în lugubrul sălaș al lui Hades, unde 
rătăcesc, în eterna tăcere, umbrele 
blestemate ale celor osinditi. (Face 
un semn energic către cor.) 

CORUL (fără să se deplaseze): Ru- 
megus, rumeguș, rumeguș... 

DULGHERISSIMUL : Începeţi! (Co- 
rul se așază în cerc. Toti isi agită 
în aer sculele și pornesc să mărşă- 
luiască ritmic. Se încovoaie apoi, se 
ridică brusc, ca într-un dans indi- 
an, agitindu-si în aer ferăstraiele, 
daltile, ciocanele. Din mijlocul cer- 
cului format de ei, răsare încet, ca 
la un semn magic, cum se întimplă 
uneori în timpul cutremurelor, cînd 
din pămînt apar piscuri de munți, 
o spinzuratoare gata construită ; si, 
în timp ce aceasta se înalță lent, 
oamenii îşi continuă mersul ritmic 
în cerc, cintind cu intonatii de ri- 
tual si glas dulceag.) 


1 Cuvintele terminate in $ se vor pronunţa 
cu această consoană mult prelungită şi pala- 
talizată (adică un fel de i scurt la sfirsit, 
ca în rostirea muntenească), pentru a sugera 
zgomotul de ferăstrău (rumegusssi, rume- 
gusssi, stejăruşșși, vrăjmaşşși). (N. tr.) 


CORUL : 


Puneti mina pe ciocane, pe rin- 
dea, ferăstrău și piroane! 

Pe brădiță, pe răzuș — rumeguș, 
rumeguș, rumeguș! 

Pe gealău, pe toporas, rumeguș, 
rumeguș, rumeguș! 


Îşi continuă, în același ritm, mersul 
şi cintecul, pînă cînd spinzurătoa- 
rea e gata înălțată.) 

DULGHERISSIMUL : Iat-o, așadar! 
Frumoasă treabă! O, tu, spinzură- 
toare inocentă şi asasină, te salut! 
(Către cor) Dulgheri, drepți! (Corul 
face drepţi, fiecare răminind la lo- 
cul lui. Apoi, formaţia se strică şi 
toți înaintează spre  avanscenă, 
ştergindu-se de sudoare.) 

DULGHERUL I: Uff, ce muncă! 

DULGHERUL II: Da' uite-te la ea! 
Uite-te ce frumoasă a ieşit! 

DULGHERUL III: ie toate-ti par 
frumoase ! 

DULGHERUL II: Așa sint eu, ce 
vrei? Cind fac un pat, m-apucă 
somnul ; cînd fac o masă, parcă aș 
avea chef să mă asez să mănînc... 

DULGHERUL III: Si acuma... ai 
avea chef de...? (Gest de strangu- 
lare.) 

DULGHERISSIMUL : Ascultă, sefule, 
dumneata esti cumva de pe aici, 
din cartier ? 

DULGHERUL I: Născut şi crescut 
aici, chiar lingă pirnaie... 

DULGHERUL II: Asa? Linga pir- 
naie ? Si de ce nu ne-ai spus-o mai 
inainte ? 

DULGHERUL I: Păi, de ce? M-am 
născut alături, nu înăuntru. 

DULGHERISSIMUL: Fiindcă, dacă 
eşti de-aici din cartier, ştii şi unde 
găsim vreo circiuma mai a cătării 
deschisă la ora asta. Nu-i așa? 

GARDIANUL:  Dacă-mi  permiteţi, 
am eu puţină piine şi brînză, desi... 
nu prea ştiu dacă se cuvine sau nu 
să vă ofer. Dumneavoastră sinteti 
atit de ciudati. (Risete.) 

DULGHERISSIMUL (rizind): Ciudati, 
noi ? 

GARDIANUL: De... si spuneti niste 
lucruri, ca nu le pricepe nimeni. 
Vorbiti despre o oră aureolată si de 
sălaşul nu mai ştiu cui... 

DULGHERISSIMUL : Nu totdeauna... 
Asta-i doar cînd lucrăm. Ce vrei, 
diviziunea socială a muncii. Sint se- 
crete ale meseriei noastre. Uite, a- 
cuma sintem oameni ca toti oame- 
nii şi vrem să ne ducem să tragem 

o duşcă la cîrciuma pe care o să 
ne-o arate meşterul Cutare, care-i 
de-aici din cartier. (Familiar.) Vii 
cu noi. curcane ? 

GARDIANUL: Nu prea ştiu dacă o 
să am vreme. Execuţia e în zori. 
DULGHERUL III: Mai e pînă atunci. 
DULGHERUL II: larna se luminează 

tirziu. 

GARDIANUL (sovaie. Priveşte spre 
Vagabond, care isi continuă lec- 
tura): Ei, dumneata de colo! Nu 
vii cu noi? 

VAGABONDUL : Nu. Acuma nu pot. 
Trebuie să termin asta. (Arată ca- 
ietul.) 


GARDIANUL  (arătînd  spinzurătoa- 
rea): Atunci, o să ai grijă de ea? 

VAGABONDUL: Du-te liniştit. N-o 
să ţi-o ocupe nimeni. 

DULGHERISSIMUL : Atunci, la atac, 
băieţi. Să nu se usuce lemnul; hai 
să-l udăm! 

CORUL (ieşind): Hai să-l udăm! 
(Pe scenă, rămîne numai Vagabon- 
dul, care sfirseste în tăcere lectura 
manuscrisului. La terminarea ei, 
înaintează spre public, apoi se 
opreşte. Scoate o ţigară de după 
ureche şi privește spre cei din sală.) 

VAGABONDUL: Am să vă spun o 
poveste ciudată. E scrisă aici, chiar 
de mîna celui care a trăit-o şi care 
a zvirlit-o pe această fereastră, pen- 
tru ca cel ce o va găsi s-o facă cu- 
noscută întregii lumi. (Pauză.) Cum 
dumneavoastră ati venit puţin cam 
devreme la execuție, avem timp 
destul ca să aflăm tot ce i s-a în- 
timplat condamnatului. Si, în felul 
acesta, îi voi împlini dorința, expri- 
mată in acest manuscris. Mai intii, 
ingaduiti-mi sa mă prezint. Sint un 
vagabond, un fel de epavă care 
pluteste la intimplare, pe valurile 
unei ape... N-am nici casă, nici 
masă, şi toată ziua umblu pe stră- 
zile acestui oraș, privind cu luare- 
aminte la tot ce se petrece în jurul 
meu. Faptul că mă vedeţi atit de 
prost îmbrăcat nu înseamnă că n-aș 
fi cunoscut zile mai bune. Asa în- 
cît, dacă ici-colo o să se strecoare 
cîte o reflecţie filozofică în pove- 
stirea mea, vă rog s-o interpretati 
ca pe o reminiscență a acelor vre- 
muri. (Pauză.) Şi acum să trecem 
la povestea noastră. (Arată fere- 
struica.) Vedeţi ferestruica aceea 
luminată ? Acolo zace un om care 
işi așteaptă moartea. Şi vedeţi a- 
ceastă spinzuratoare abia ridicată ? 
De ea o să atirne, peste puţină vre- 


me, omul nostru. Da, o să-l spin- 
zure. Asta ati aflat-o, desigur, fi- 
indcă aţi venit destul de devreme. 
Dar, ceea ce nu ştiţi încă, este cine 
anume e omul care stă colo sus 
și-și așteaptă moartea. Înainte de 
toate, trebuie să vă spun că se nu- 
meste  Aristides Garibaldi. (Către 
un spectator din sală) Da, Cacho, 
cum îi spuneau prietenii. E foarte 
posibil ca dumneavoastră, cei de 
față, să vă amintiţi de acest nume; 
pînă mai deunăzi era celebru în tot 
oraşul. Ziarele vorbeau mereu de 
el, şi în pagina sportivă a tuturor 
publicaţiilor i se putea vedea ade- 
sea fotografia, ori numele scris cu 
litere mari. Aristides Garibaldi este 
cel mai bun centru inaintas din citi 
există în clipa de faţă. (De-afară se 
aud strigăte: vinzatori de ziare 
strigă titlurile ziarelor respective și 
totodată diverse fraze în care apare 
numele lui Garibaldi.) A fost, la 
vremea lui, unul dintre cei mai iu- 
biţi eroi ai fotbalului; şi pînă as- 
tăzi mai trăiesc în amintirea oame- 
nilor multe din performanţele sale, 
desi, la un moment dat, a întors 
brusc foaia şi a dispărut din viaţa 
sportivă, ca să apară, curind după 
aceea, în rubricile judiciare ale zia- 
relor. În sfîrşit... Să n-o luăm prea 
repede. Mai bine să ne ducem cu 
gîndul la acele zile în care steaua 
lui strălucea, iar numele îi era ro- 
stit în fiecare duminică de o voce 
foarte cunoscută tuturor. Vă adu- 
ceţi aminte? (Vagabondul arată 
spre un colț al scenei, unde apare 
un aparat mare de radio, pe o mă- 
suță. Colțul se luminează puternic. 
Doi auditori pasionaţi ai sportului 
intră în tăcere si se așază să as- 
culte.) 


CRAINICUL (se aude vocea lui Lalo 


Pelliciari !, sau a altui reporter 
sportiv, cunoscut. Reportajul lui 
poate fi înlocuit prin oricare altul 
de acelaşi gen. Importante sînt to- 
nul si ritmul rapid, impetuos, al 
unui meci de fotbal, transmis la ra- 
dio. Numele lui Garibaldi trebuie 
să se audă de cît mai multe ori. In 
fund,  rumoarea specifică a unui 
stadion) : Meciul a început chiar în 
această clipă. Mingea e la Pontino 
care pasează înapoi lui Lombar- 
della... Acesta lui Garcia... Garcia 
lui Garibaldi... Garibaldi se in- 


' Lalo Pelliciari, cunoscut crainic sportiv în 
Argentina. 

dreaptă singur spre poarta adversă. 
Driblează pe Lopez... Driblează pe 
Godoy... E faultat. Cade. (Începe un 
şir de anunţuri publicitare, dar vo- 
cea se pierde într-un murmur si 
lumina se stinge deasupra ascultă- 
torilor.) 

VAGABONDUL : Vă aduceţi aminte? 
Cacho Garibaldi era centrul înain- 
tas al lui „Nahuel Athletic Club“ 
din divizia I. Nu era propriu-zis 
un club de seamă. Dimpotrivă. , Na- 
huel Athletic Club“ era si este unul 
dintre acele cluburi de cartier, care 
n-au putut aspira niciodată la titlul 
de campion, dar care, totuşi, prin 
rivna şi sacrificiile membrilor, iz- 
butesc să ocupe un loc onorabil în 
clasament. Si în acea epocă, cînd 
steaua lui Garibaldi ajunsese la a- 
pogeu, echipa clubului „Nahuel“ 
culegea victorie după victorie, care 
de care mai răsunătoare, spre bucu- 
ria membrilor acestui club şi a lo- 
cuitorilor întregului cartier. Au fost 
cele mai frumoase zile ale Clubului 
„Nahuel“ şi ale lui Garibaldi, şi 
fiecare duminică venea să întă- 
rească faima lui Garibaldi, cel mai 
bun centru înaintaș al zilei. (Se face 
iar lumină în colțul unde stă apa- 
ratul de radio cu cei doi ascultă- 
tori. Emisiunea continuă. Numai că 
acum e mult mai rapidă şi, treptat, 
capătă un ritm delirant, pînă ajun- 
ge la parozism.) 

CRAINICUL : Jocul reîncepe... Se 
execută o lovitură liberă de la 20 
metri in favoarea lui „Nahuel“. 
Trage Donato... Mingea e la Garcia, 
acesta o pasează lui Garibaldi... Ga- 
ribaldi o trimite lui Pezzutichio... 
acesta lui Sanchez care fuge cu ea 
pe aripa stingă. Fundaşul advers 
încearcă să-l deposedeze de balon, 
dar Sanchez, printr-o fentă, îl dri- 
blează şi retrimite mingea la Gari- 
baldi, care se află în careul de 16 
metri. Deşi jenat de Conchino, Ga- 
ribaldi o preia din volé... Trage... 
Formidabil !... Goooool !... (Urale ale 
mulțimii. Cei doi ascultători saltă 
în sus de bucurie. Lumina din drep- 
tul lor descrește treptat, apoi se 
stinge. În aer mai vibrează încă 
ecoul uralelor.) 

VAGABONDUL: Urlă mulțimea in 
după-amiaza însorită de duminică. 
Si „Nahuel“ cîștigă meci după meci. 
Oamenii se întorc pe înserate în 
cartier, scandind nume de jucători 
şi agitind stegulete. S-ar putea cre- 
de că bucuria e generală. Totuși, 


undeva, în însăși inima acestei ve- 
selii, e ceva care nu merge prea 
bine, sau, mai exact, care merge 
destul de prost: acest ceva sint fi- 
nantele Clubului „Nahuel“. Stadio- 
nul construit nu de mult, lefurile, 
noul local al clubului, bazinul de 
înot... chermese, cheltuieli... Într-un 
cuvînt, cheltuielile clubului creșteau 
din zi în zi si președintele lui se 
vedea din ce in ce mai incoltit de 
creditori. (In diferite puncte ale 
scenei, in fund, in tavan, la stinga, 
la dreapta, se aud telefoane care 
sună înnebunitor, si in crimpeie de 
lumină apar miini sau fete de cre- 
ditori, cu receptoarele la ureche. 
Centrul scenei se luminează si a- 
pare presedintele clubului, cu tele- 
fonul în mână.) 

CREDITORUL 1: Săptămina asta tre- 
buie să-mi achitati factura pentru... 

CREDITORUL II: Nu. Categoric, nu. 
Aveţi o intirziere de şase luni. Nu, 
nu, si iar nu!... 

CREDITORUL III: Nu vă mai pot 
acorda nici un termen. 

CREDITORUL IV: Si dacă în patru- 
zeci si opt de ore... 

CREDITORUL V: O sa vedem noi 
dacă îmi puteţi plăti ori ba! 

O BATRINA (telefon de tip vechi, 

fixat in perete, cu manivelă): Bă- 
nişorii mei, bănișorii mei! Dă-mi 
banii, maică !... Dacă nu, Dumnezeu 
să te bată! 
(Un curier îi aduce Preşedintelui un 
plic enorm. Preşedintele, uimit, 
rupe marginea de sus a plicului, 
din care iese, ca împins de un re- 
sort, capul unui creditor.) 

CREDITORUL VI: Plătiţi...? (Prese- 


dintele împinge capul înăuntru, 
scoate plicul din scenă. Pe una din- 
tre uşi intră Rodriguez, secretarul 
clubului, cu un dosar uriaş în 
mînă.) 

PREŞEDINTELE : Ce-ai mai adus, 


Rodriguez ? Tot vreo veste proastă ? 

RODRIGUEZ : De data asta, nu chiar 
atit de proastă. Cum să spun... un 
fel de meci nul. 

PREŞEDINTELE : Adică, cum? 

RODRIGUEZ : Am primit o ofertă 
din partea Clubului „San Bernar- 
do“. Vor să-l cumpere pe Garibaldi. 

PREŞEDINTELE : Pe Garibaldi ? 

RODRIGUEZ : Da. Oferă un milion 
de pesos. 

PREŞEDINTELE : Un milion de pe- 
sos !... Păi... asta nu-i o ştire proa- 
stă, Rodriguez ! 

RODRIGUEZ : Nu.. Proastă nu este. 
Numai că delegatul Clubului „San 
Bernardo“ n-a ştiut să păstreze se- 
cretul, a comentat ştirea cu cîțiva 
dintre băieţi şi... 

PREŞEDINTELE : Si... ? 

RODRIGUEZ : Si... băieţii au început 
să adune oameni..., cică, dacă il vin- 
dem pe Garibaldi, dau foc clubului 
şi ne omoară pe toti. (Pauză.) V-am 
opus eu... asta aduce cu un meci 
nul. 

PREŞEDINTELE : Totuși, cu un mi- 
lion de pesos scăpăm de datorii. Nu 
ştiu cum să-i mai mint. Mă ame- 
ninţă pe toate tonurile! 

RODRIGUEZ : Si membrii clubului 
nostru ne amenință, domnule Pre- 
şedinte. Eu cred că e mai bine să 
ai un proces decît un incendiu. Nu 
sinteti de aceeași părere? (Din cu- 
lise se aud strigăte puternice.) 

PREŞEDINTELE (inspdimintat) : Asta 
ce-o mai fi...? 

RODRIGUEZ : Nimic... Am învins cu 
trei la zero. Astăzi... e o zi mare 
pentru „Nahuel“! (les. Lumina se 
stinge.) 

VAGABONDUL : Asta era situaţia. 
Ceea ce se cistiga pe teren se pier- 
dea la contabilitate. Acolo n-avea 
importanță un gol mai mult sau 
mai puţin. Aristides Garibaldi — 
Cacho — a făcut adevărate minuni 
pentru a servi cît mai bine clubul 
cartierului său, însă tot ce a izbutit 
a fost să ajungă, la sfirsitul cam- 
pionatului, cu desăvirşire sleit de 
puteri. (Se aprinde o lumină într-un 
colț oarecare al scenei, in care e 
schițată camera lui Garibaldi. Sint 
deajuns citeva stegulete agățate pe 
pereţi, un scaun și un pat de fier. 
De-afară se aude un cor impetuos.) 


CORUL SUPORTERILOR : 


Zboară mingea drept în plasă 

si nu ştiu, si nu ştiu cum s-a-n- 
timplat. 

Să trăiască Garibaldi, 

căci prin el, 

doar prin el am cîștigat. 


(Intră în scenă. Împreună cu ei, şi 
Garibaldi, cu hainele ferfeniță. Un 
suporter ține o fisie din tricoul lui, 
legată de un bit, în chip de steag. 
Altul, un pantof, un ciorap. Gari- 
baldi e cu părul ciufulit; dă semne 
de mare oboseală. Suporterii îl bat 
pe umeri, il îmbrățișează, trag 
de el.) 

SUPORTERUL I: 
Cacho ! 


Trăiască marele 


SUPORTERUL II: Trăiască campio- 
nul cartierului ! 

SUPORTERUL III : Trăiască regele cen- 
trilor înaintaşi ! 

SUPORTERUL IV: Trăiască cel mai 
mare geniu al omenirii ! 

CORUL : Ura, ura, ura! — Ura, ura, 
ura! 

GARIBALDI : În regulă, băieţi. Pen- 
tru astăzi ajunge. Vă mulţumesc 
din suflet şi mă simt foarte fericit. 
Dar nu mai pot de oboseală. 

SUPORTERUL I: Dar vrem să stăm 
lîngă eroul nostru. 

SUPORTERUL II: Să te insotim!.. 

SUPORTERUL II: Să te auzim!.. 

SUPORTERUL IV: Să te vedem!.. 

CORUL: Ura, ura, ura! — Ura, ura, 
ura ! (Intră un reporter şi un foto- 
graf.) 

REPORTERUL : Faceţi loc, faceţi loc, 
domnilor! Dati-mi voie să trec! 
Dati-mi voie... Sint reporterul spor- 
tiv al Radioteleviziunii. Citeva cu- 
vinte, Cacho. 

SUPORTERUL II: Asta-i! Să spună 
cîteva cuvinte! Să spună citeva cu- 
vinte ! 

GARIBALDI (ia microfonul pe care i-l 
întinde reporterul. E un gest meca- 
nic. Un reflex condiţionat. Zimbeste) : 
Stimaţi ascultători, bună seara. Tin 
să trimit un salut călduros în- 
tregului public sportiv, tuturor 
simpatizantilor iubitului nostru club, 
şi mai ales mătuşii mele Do- 
minga si nepotelului meu Cachin, 
care poate că mă ascultă în clipa 
de faţă, şi, în general, tuturor ace- 
lora care, prin entuziasmul lor, mă 
fac şi pe mine să joc cu entuziasm. 

REPORTERUL: Cîteva impresii in 
legătură cu meciul... 

GARIBALDI : Meciul a fost... 
REPORTERUL : Garibaldi spune că 
meciul a fost foarte spectaculos! 

GARIBALDI : Echipa a jucat... 

REPORTERUL : Spune că echipa a 
jucat excelent ! 

GARIBALDI: Sintem foarte multu- 
miti. 

REPORTERUL: Şi că sint foarte 
mulţumiţi de victorie. Altceva, Ga- 
ribaldi. 

GARIBALDI: Atit. Si mulţumesc 
pentru reportaj. 

CORUL: Ura, ura, ura! — Ura, ura, 
ura ! 

REPORTERUL : Şi, cu aceste cuvinte, 
campionul se desparte de publicul 
său nevăzut, căruia i-a transmis sa- 
lutul pe calea eterului. Stimaţi as- 


www.Cimec.ro 


cultători, vom reveni duminica vii- 
toare cu un nou reportaj la micro- 
fonul de teren. La revedere. Pe 
duminică. (Către fotograf.) Foc, Pe- 
drito! (Lumină de instantaneu, la 
fotograf. Toţi stau în jurul lui Ga- 
ribaldi, într-o poziţie tipică. Repor- 
terul şi a sa tes.) 

GARIBALDI regulă. Acum, lă- 
sați-mă, Da Vreau să mă odih- 
nesc. 

SUPORTERUL I: Bine. Plecăm. Tră- 
iască Garibaldi ! 

CORUL: Ura, ura, ura! — Ura, ura, 
ura ! 

SUPORTERUL II (bilbiit): Si fii li- 

- niştit! Că dacă încearcă să te vin- 
dă, facem praf clubul! fi dăm foc! 
Nu scapă nimeni teafăr. 

CORUL (iese cîntînd) : 

Zboară mingea drept în plasă... 
etc., etc... 
(Intră mătuşa Dominga, tinind in 
mină un trening si o pereche de 
pantofi de tenis.) 

DOMINGA : S-au dus? Si in ce hal 
te-au lăsat! Fiecare dată, același 
lucru... la, îmbracă asta. (Privin- 
du-l.) Încă un tricou, nu-i asa? 

GARIBALDI : Aşa-i. În fiecare dumi- 
nică se duce cite unul. Dacă lor le 
face plăcere... 

DOMINGA : Lor! O spui ca și cînd 
ar fi cine ştie cine! 

GARIBALDI : Păi... sînt băieții noștri. 
N-au bucurie mai mare decit vic- 
toria clubului... Duminicile pe te- 
ren. Asta-i leagă pe toti. Si se simt 
atît de prieteni, și-și iartă unul al- 
tuia greşelile, numai fiindcă fac 
parte din „Nahuel“. Cum as putea 
să nu le dau tricoul, cînd sînt fe- 
riciţi că am cîștigat un meci pentru 
ei? Sint băieţi detreabă... si tin 
mult la mine. 

DOMINGA : Si tu ești băiat detreabă. 
Că în fiecare duminică — citu-i a- 
nul de lung — îţi scuipi sufletul 
alergînd după minge. Si cînd se 
termină campionatul, nu mai ești 
bun de nimic. Şi toate astea, pen- 
tru ce? Pentru ca ei să fie multu- 
miti si să-ți vadă fotografia in ziar. 
Anul ăsta te-au plătit destul de 
prost. Nu-i asa? Uite că au trecut 
aproape patru luni de cînd nu-ţi 
mai dau salariul întreg. 

GARIBALDI: Ce vrei ?... String la 
ciorap... Au multe datorii. Noul lo- 
cal, terenul, parchetul din salonul 
de dans. Bazinul! Asta cere bani, 
nu glumă. Dar o scoatem noi la ca- 
pat, matusica. Toti din echipă ţinem 


GARIBALDI (zimbind) : 


mult la club. De ce crezi că am 
cîştigat in după-amiaza asta? „Ri- 
vera Football Club“ e doar o echi- 
pă puternică, cu multe posibilități... 
O echipă care își cumpără jucători 
de prima mînă. Si totuși, în faţa 
noastră n-a putut face nimic. 


DOMINGA : Scria la ziar că vrea să 


te cumpere careva... 

Pe mine? 
Nu, tuşico! Pe mine nu mă cum- 
para nimeni. Eu fac parte din , Na- 
huel“, şi n-am să joc niciodată de- 
cît pentru clubul cartierului meu. 
Da, pentru mine clubul e ca şi pro- 
pria mea casă... si asta, de cînd mă 
ştiu... De cînd eram puști... Nu, pe 
mine nu mă cumpără nimeni! Mai 
degrabă fac revoluţie cu băieţii. 


DOMINGA : Totuşi... 
GARIBALDI : Totuşi ?... Ce anume? 
DOMINGA : Păi... dacă stai să te gin- 


deşti bine, ai să-ţi dai seamă că 
ti-ar conveni mai mult un club 
mare. Aia plătesc bine... 


GARIBALDI : Să-mi dea şi aur, că 


tot nu mă duc. Eu ţin la clubul 
meu. Cînd mă aflu pe teren, nu 
stau să socotesc cît o să-mi plă- 
teâscă pentru fiecare șut. Pricepi ? 
În schimb, îmi crește inima cînd 
simt că tot cartierul e alături de 
mine şi urmărește cu sufletul la 
gură ce am să fac eu. Asta nu se 
plătește cu bani, matusa dragă. 


DOMINGA : Si acum... ai cel puțin 
de gînd să te odihnesti ? 
GARIBALDI 


: Să mă odihnesc? Cum, 
adică, să mă odihnesc ? 


DOMINGA : Păi... campionatul s-a 


terminat. 


GARIBALDI : Asta n-are importanță. 


Acuma jucăm în deplasare. În toa- 
tă ţara. Nu uita că am obținut lo- 
cul patru în clasament şi că dato- 
ria trebuie plătită. 

(Priveşte surîzător înainte. Pe uşă 
intră un creditor şi doi portărei, 
care se strecoară în tăcere pe sce- 
nă. Sînt îmbrăcați în negru şi au 
înfăţişarea unor păsări de pradă.) 


CREDITORUL : Bună seara. 
GARIBALDI (bine dispus): Bună 


seara. Poftim înăuntru. 


DOMINGA (încet): Cine sînt ăștia, 


Cacho ? Nu-i cunosc. 


GARIBALDI : Nici eu. Da' ce impor- 


tanță are? Sînt.. oameni... Poate 
nişte suporteri de-ai mei... (Tare.) 
Poftiti, poftiti, vă rog. (Se mişcă cu 
vioiciune, plin de euforie.) 


CREDITORUL: Cu domnul Aristides 


Garibaldi... 

GARIBALDI: Eu sint. Cu ce vă pot 
servi ? 

CREDITORUL (neincrezator): Aristi- 
des Garibaldi, centrul inaintas al 
clubului , Nahuel Athletic“ ? 

GARIBALDI (puțin surprins): Da, 
domnule. El în persoană. 

CREDITORUL (către portărei): Se 
pare că dinsul este, dar totuşi tre- 
buie să mă conving personal. (Că- 
tre Garibaldi) Scuzaţi, vă rog... Ari- 
stides Garibaldi, din echipa Clubu- 
lui „Nahuel“, divizia întîi... 

GARIBALDI (din nou amuzat): Pri- 
viti aici! (Își arată piciorul drept.) 

CREDITORUL : Nu înţeleg. 

GARIBALDI : Asta este piciorul meu 
drept. 

CREDITORUL : Ei şi? Doar n-ai fi 
vrind să ţi-l string. Vreau numai 
să constat dacă dumneata eşti Ga- 
ribaldi. 

GARIBALDI: Mă rog. Asta e picio- 
rul care marchează golurile. Puteţi 
să-l verificaţi... 

CREDITORUL: Nu mai e nevoie. 
Dacă dumneata eşti persoana pe 
care o căutăm, domnii portărei au 
o formalitate de îndeplinit. 

DOMINGA:  Portărei? Ce-i asta, 
Cacho ? 

GARIBALDI: Habar n-am. Ce să 
caute aici portăreii ? 

CREDITORUL (către Portărelul I): 
Procedati la îndeplinirea formalită- 
tilor. 

PORTARELUL I (inaintind): Dom- 
nule Garibaldi ! Vi se aduce la cu- 
nostintè hotărîrea judecătorească 
prin care piritul , Nahuel Athletic 
Club“ a fost condamnat la plata 
sumei de 250 de mii de pesos So- 
cietatii anonime de asigurări „Con- 
fianza“, în calitate de reclamant, 
sub sancţiunea execuției silite. Un 
delegat al corpului de portărei de 
pe lîngă tribunalul în raza căruia 
domiciliază domnul Aristides Gari- 
baldi, jucător profesionist al Clu- 
bului „Nahuel Athletic“, divizia în- 
tii, se va prezenta la locuinţa a- 
cestuia şi va proceda la punerea 
unui sechestru asupra persoanei 
sale, cu respectarea tuturor forme- 
lor prevăzute de lege. De aseme- 
nea, va notifica celui sechestrat că 
dacă în patruzeci si opt de ore pi- 
rîtul „Nahuel Athletic Club“ nu va 
achita suma revendicată de recla- 
mant, plus dobinzile legale şi chel- 
tuielile de judecată, numitul jucă- 
tor Aristides Garibaldi va fi adju- 
decat la licitație publică celui mai 


bun ofertant. Pronunţată si inves- 
tită în şedinţă publică, la data şi 
in localitatea mai sus-mentionate. 

GARIBALDI: Ce înseamnă asta? 

CREDITORUL : O simplă măsură de 
precauţie. Atit, şi nimic mai mult. 
Nu reuşesc să mă pun de acord cu 
preşedintele clubului dumitale, in 
ce priveşte forma în care urmează 
să mi se plătească datoria. O sim- 
plă măsură de precauție. Atit, si 
nimic mai mult. 

GARIBALDI: Nu pricep ce fel de 
precauţie e asta. Dumneata mă se- 
chestrezi pe mine? 

CREDITORUL : Bineînţeles. 

GARIBALDI: Cu alte cuvinte, nu 
pui sechestru pe salariul meu, pe 
mobila mea, pe hainele mele. Pui 
sechestru pe mine însumi! 

CREDITORUL : Exact. 

GARIBALDI : Asta nu-i cu putinţă! 
Doar n-ai să mă scoţi la licitaţie, 
ca şi cum aş fi o valiză de carton 
sau un şifonier. Eu sînt o făptură 
omenească ! 

CREDITORUL : De asta nu se îndo- 
ieşte nimeni. Numai că mie îmi 
sinteti datori o groază de bani, si 
dumneata valorezi peste. un milion 
de pesos! Exista oferte foarte se- 
rioase. Eu i-am propus clubului du- 
mitale să te vîndă pe cale particu- 
lară. N-a vrut... (Ridică din umeri.) 

GARIBALDI: Eu nu vreau să mă 
vind ! Nici băieţii nu vor! 

CREDITORUL : Sentimentalism ! Voi 
singuri vi-ati făcut-o. 

PORTARELUL II (arătînd spre Do- 
minga): Pe doamna o putem nu- 
mi custode. (Îi întinde o hirtie şi 
un stilou.) Semnati aici, doamnă! 

DOMINGA : Ce să fac, Cacho? 

GARIBALDI: Nu semna nimic. Mai 
intii sa vorbească cu preşedintele 
clubului. 

PORTARELUL II: Dacă doamna nu 
vrea să semneze, va trebui să-l 
depunem pe domnul Garibaldi la 
Banca Națională de Credit. Aşa 
cere legea. 

CREDITORUL : Semnati, doamnă, 
semnaţi. O să vedeţi că totul se 
aranjează. Este o simplă măsură 
de precauţie. (Dominga semnează.! 

PORTĂRELUL I: Domnule Gari- 
baldi, sper că pînă la urmă totul 
se va aranja. Eu... ştiţi... eu am 
ținut totdeauna cu echipa Clubului 
„Nahuel“. 

GARIBALDI: Cu „Nahuel“! Ieşi 
afară! (Înaintează către portarei 
care fug impreună cu Creditorul, 

urmaţi de Garibaldi si Dominga.) 
Ticăloşilor ! (Luminile din încăpere 
se sting.) 

VAGABONDUL: Da, ticăloşi! Nu- 
mai ca Garibaldi n-avea pe tarimul 
acesta al legilor, cu nenumăratele 
lor chichite şi tertipuri, nici o pu- 
tintè de apărare. El știa să se a- 
pere doar pe terenul de joc. De aceea 
se văzu nevoit să ceară ajutor. De 
aici, telefoane peste telefoane. (Din- 
tr-o parte a scenei apare Garibaldi 
şi se îndreaptă către un colț al ei, 
care se luminează, lăsînd să se vadă 
un telefon public.) 

GARIBALDI (către cineva de-afară) : 
Dacă sinteti bun, aveti o monedă 
de douăzeci ? (Întinde afară o mînă. 
Formează un număr. Un alt telefon 
se luminează, într-un alt colț al 
scenei. Sună. Apare Președintele, care 
ridică receptorul.) 

PREŞEDINTELE (cu o ușoară frică în 
glas): Alo! 

GARIBALDI: Domnule Președinte! 
Eu sînt, Cacho. 

PREȘEDINTELE : Aa! Cum merge, 
Cacho ?  Felicitările mele! Mi s-a 
spus că ai fost grozav! 

GARIBALDI : Mulţumesc. Numai că 
eu v-am sunat ca să vă spun ceva 
foarte grav. 

PREŞEDINTELE: Ce-ai patit? Un 
accident ? 

GARIBALDI: Nu. A fost adineauri 
pe aici un domn de la Societatea de 
asigurări, cu doi portărei; au pus 
sechestru pe... 

PREŞEDINTELE : Sechestru ? Pe ce? 
Pe lucrurile tale ? 

GARIBALDI : Nu, chiar pe mine în- 
sumi! Si au spus că dacă în patru- 
zeci şi opt de ore nu e achitată da- 
toria, o să mă scoată la licitație. 

PREŞEDINTELE: Ce tot vorbeşti! 
Se poate una ca asta? 

GARIBALDI : Şi era cu doi portărei! 
Ce-o să se intimple acuma, dom- 
nule Preşedinte ? 

PREŞEDINTELE: Nimic, nimic. Fii 
fără grijă, Cacho. Asta mă priveşte 
pe mine. Am să dau chiar acum 
telefon Avocatului. Lucrurile astea 
se aranjează într-un fel sau altul. 
Totdeauna poţi să cîştigi timp. Cel 
puţin pînă te întorci din deplasare. 
Tu să n-ai nici o grijă şi să te odih- 
nesti. Aranjez eu totul. 

GARIBALDI: Vă rog, domnule Pre- 
şedinte. 

PREŞEDINTELE : Las' c-aranjez eu! 

GARIBALDI : Bine. Diseară vin şi eu 
la club să vedem ce-ati făcut. 


PREŞEDINTELE : N-avea nici o grijă. 
Aranjez eu totul. La revedere. (In- 
chide aparatul. Garibaldi iese, iar 
locul unde stătuse el, se întunecă. 
Preşedintele, invirtind frenetic dis- 
cul, formează un număr de tele- 
fon. Imediat se luminează alt colț 
al scenei, cu un alt telefon, al cărui 
receptor îl ridică doctorul Casassola 
Cordero, avocat.) 

AVOCATUL: Aici e biroul domnului 
doctor în drept, avocat Casassola 
Cordero. 

PREŞEDINTELE: Domnul avocat e 
acasă ? 

AVOCATUL: Nu, nu-i acasă. Cine 
întreabă ? 

PREŞEDINTELE : Preşedintele Clu- 
bului „Nahuel“. 

AVOCATUL : Păi, de ce nu spui așa, 
domnule? Pentru dumneata sìnt 
totdeauna acasă. Cred că mă-nțe- 
legi. Dacă răspund la toată lumea, 
nu mai pot lucra. Am studiat do- 
sarul dumitale. Cum? Au pus se- 
chestru pe băiat? Nu. N-ai grijă, 
frate. Fii liniştit. Am şi înaintat ce- 
rerea de recurs. Am ridicat un inci- 
dent peremptoriu de fond „in li- 
mine litis“, prin care tindem la 
declinarea competenţei, cauza fiind 
de ordine publică şi cerînd respin- 
gerea „de plano“ a pretențiilor, care 
fiind „juris et de jure“, peste ea ni- 
meni, inclusiv instanța, nu poate 
trece. Să n-ai nici o grijă. Tribu- 
nalul nu va admite scoaterea la 
licitație. . 

PREŞEDINTELE : Asta voiam sa te 
întreb. Crezi că n-o să se admită 
licitaţia ? 

AVOCATUL: Bineînţeles, dragul meu. 

Nici o grijă. Fii liniştit. Această 
licitaţie nu va avea loc! În nici un 
caz n-o să-l vîndă pe băiat! In nici 
un caz! Există jurisprudenta. (Lu- 
mina descrește în jurul Avocatului 
si al Președintelui, pină cind amin- 
doi dispar.) Aşa incit, curtea va da 
o hotarire în acest sens. N-o să-l 
vîndă la licitaţie! Asta ţi-o garan- 
tez eu. Nu va fi licitaţie. 
(Din intunericul profund al scenei 
apare, inaintind către public, silueta 
unui licitator cu ciocanul în mînă. 
Luminile din sală se aprind. Pre- 
tutindeni pe scenă se ivesc stegu- 
lete specifice sălilor marilor case de 
licitaţie.) 

LICITATORUL : Bună seara, domni- 
lor. Cu profundă emoție salut pre- 
zenta printre noi a celor mai re- 

prezentative figuri din lumea spor- 
tului. Observ că s-au strins aici 
reprezentanţi şi delegaţi ai celor mai 
mari cluburi de fotbal. Şi e ușor de 
înțeles : În seara asta va fi scos la 
licitaţie cel mai excepţional dintre 
obiectele care ne-au trecut vreodată 
prin mină. Un adevărat fenomen 
al artei fotbalistice! Un maestru 
al golului! Aplaudat în fiecare du- 
minică de către sute de mii de ad- 
miratori ! Acum vom proceda la 
deschiderea licitaţiei in condiţiile 
obişnuite : celui mai bun ofertant, 
cu plata în numerar. Atenţie, dom- 
nilor, il aveti în faţa dumneavoas- 
tra pe Aristides Garibaldi, centrul 
înaintaş al echipei „Nahuel Club“, 
din divizia intii. (Intră Garibaldi, cu 
capul în jos, adus de către un func- 
tionar al casei de licitaţii. Licita- 
tatorul face un semn și Garibaldi e 
coborit în sală şi plimbat prin ea 
ca un taur la o expoziție.) Priviţi 
cu atenţie, domnilor! Observati ce 
musculatură ! Ce forță! Ce dinţi să- 
natosi, ce păr splendid! Ocazii ca 
astea nu se prezintă de două ori! 
(Pauză, în timp ce așteaptă întoar- 
cerea lui Garibaldi.) Cit daţi pe el, 
domnilor ? (Așteaptă.) Trei sute de 
mii, trei sute cincizeci de mii, dom- 
nul de colo; trei sute cincizeci de 
mii, domnilor. Cine dă mai mult? 
Patru sute de mii, aici. Pa-tru-sute! 
Cine oferă mai mult? Nimeni? E 
un adevărat chilipir, domnilor. Chiar 
o echipă din diviziile inferioare are 
posibilitatea să achiziţioneze acest 
fenomen cu prețul ăsta de nimic. 
Patru sute treizeci de mii. Patru 
sute cincizeci de mii! (Întrecere în- 
tre doi ofertanţi.) Saizeci de mii! 
Saptezeci ! Optzeci ! (Pauză.) Nu, nu 
nu dă nimeni optzeci? Atunci tot 
şaptezeci ramine. (Către un ofer- 
tant.) Hai, Don Mario. Indrazniti! 
Dumneavoastră aveti nevoie de un 
centru inaintas. Dacă n-aveati o a- 
părare serioasă, ati fi patit-o du- 
minică ! Tineti minte? Dați opt- 
zeci ? Nu? Nu uitaţi că golurile le 
înscriu înaintașii ! (Triumfător.) Opt- 
zeci de mii. Patru sute optzeci de 
mii, oferă Don Mario! Cinci sute 
de mii! Cinci sute! Cinci sute de 
mii, domnilor! Cinci sute de mii. 
Nimeni nu oferă mai mult? (Intră 
grăbit Lupus, venind din sală.) Cinci 
sute de mii de pesos! Grăbiţi-vă, 
domnilor! E o adevărată rușine! 
Ştiţi cu toţii că valorează de două 
ori pe atit. Cinci sute de mii, a doua 


oară ! E un chilipir, domnilor! Cinci 
sute de mii, a treia oară! Să vind 
comoara asta cu cinci sute de mii? 
Păcat, da' n-am ce face! (Pauză.) 

LUPUS: Şase sute de mii! (Mur- 
mure de uimire.) 

LICITATORUL: Sase sute de mii de 
pesos ! Ei, asa mai merge! Dom- 
nul oferă şase sute de mii! Cine 
dă mai mult, vă rog? (Fără să se 
uite la cineva.) Şase sute douăzeci 
de mii! Şase sute douăzeci de mii 
de pesos! 

LUPUS: Un milion șapte sute de 
mii de pesos! 

LICITATORUL : Un milion şapte sute 
de mii de pesos! Oferă cineva mai 
mult ? (Stupefiat.) Indrazniti, dom- 
nilor! Un milion şapte sute de mii! 
Nimeni nu dă mai mult? Nimeni...? 
Adjudecat la un milion șapte sute 
de mii de pesos! (Către Lupus) 
Vreti sa poftiti mai în față? (Lu- 
pus, cu o ţinută seniorială, urcă pe 
scenă. Dintr-o parte a scenei, ies în 
intimpinarea lui președintele clubu- 
lui şi Rodriguez.) Trebuie să sem- 
nati actul de vînzare. Aici. (Func- 
tionarul îi întinde o hîrtie pe care 
Lupus o semnează fără să se uite 
la ea.) Ei? (Către cei din sală) Ai 
văzut, Don Mario? Ce ţi-am spus? 
Domnul este președintele asociaţiei 
vînzătoare. (Președintele întinde mîna 
lui Lupus, care de-abia o atinge.) 

PREŞEDINTELE : Nu va inchipuiti, 
senor, cu cîtă durere mă despart de 
un om ca Garibaldi. Felicitările 
mele! O să vedeţi ce comoară ati 
achiziţionat. 

LICITATORUL : Preţul plătit de dom- 
nul reprezintă suma-record pe anul 
ăsta. (Către Lupus) Aţi cumpărat o 
comoară. 

LUPUS (în silă): Nu era greu de pre- 
supus că il cunosc pe jucătorul ăsta. 
Eu nu cumpăr niciodată la întîm- 
plare. 'Atita lucru puteţi să intele- 
geţi. Aveam nevoie de ce era mai 
bun si n-am stat să mă uit la pret. 
(Intinde o hîrtie.) Poftim cecul. Bună 
seara. (lIese.) 

PREŞEDINTELE : Bună seara. 

RODRIGUEZ : Senor, senor! 

LUPUS (întorcîndu-se): Da? Ce do- 
riti ? 

RODRIGUEZ (cu sfială): Nimic. O 
simplă curiozitate. Nu ne-ati spus 
pînă acum pentru ce club va juca 
Garibaldi. Fiindcă noi... 

PREŞEDINTELE : Are dreptate omul. 
Ce zăpăciţi sîntem. Într-adevăr, se- 

nor, am vrea să ştim, cărui club i 
l-am vîndut pe centrul nostru îna- 
intaş. 

LUPUS (mirat din cale-afară): Club? 
Cum vine asta? Nu pricep. 

LICITATORUL : Păi da. Domnul vrea 
să ştie ce club reprezentaţi dumnea- 
voastră. Ba, pot să vă spun chiar că 
noi toţi ardem de nerăbdare să 
aflăm unde o să joace Garibaldi de- 
acum înainte. 

LUPUS (ofensat): Club ? Nici un club, 
domnilor. Eu nu sînt reprezentantul 
nici unui club de fotbal. L-am cum- 
părat pentru mine. Am avut nevoie 
de el, am dat banii şi acum îl iau. 

PREȘEDINTELE, LICITATORUL, RO- 
DRIGUEZ (într-un glas): Cum? 

LUPUS: Nu-mi explic uimirea dum- 
neavoastră, domnilor. Am spus că 
plătesc toţi banii, aşa că e foarte 
firesc să-l iau. (Întinde o carte de 
vizită.) Mă numesc Ennesimo Lu- 
pus. Aici e adresa mea. Vă rog 
să-l ambalati si să mi-l trimiteţi 
acasă miine dis-de-dimineata. (Dă 
să iasă.) Bună seara, domnilor. 


PREŞEDINTELE (luindu-se după Lu- 
pus): O clipă, senor! O clipă.. 
RODRIGUEZ : O clipă, o clipă, senor! 
LICITATORUL (în urma lor): Oclipă, 
senor Lupus... (Se uită la cartea 
de vizită.) Senor Ennesimo Lupus. 
(Toată lumea iese. Pe scenă, lu- 
mina se face mai mică, iar cea din 

sală se stinge.) 

VAGABONDUL (reapărind în fundul 
scenei, ride cu hohote): Formida- 
bil! Vă daţi seama? (Intră Gar- 
dianul.) 

GARDIANUL: Hei! Ce te-a apucat 
de rizi aşa? (Vagabondul il pri- 
veste amuzat.) Păi da, am văzut că 
rideai, aşa, de unul singur. 

VAGABONDUL : Ştii ce s-a-ntimplat ? 

GARDIANUL: Nu. 

VAGABONDUL : Garibaldi... 

GARDIANUL: Cine? 

VAGABONDUL : Garibaldi... 

GARDIANUL: Nu-nteleg nimic. Ce-i 
cu Garibaldi ? 

VAGABONDUL (izbucnind in ris): 
Heee !!! 


— CORTINA — 


ACTUL II 


In fața cortinei apare Vagabondul şi se plimbă prin faţa ei, citind din caiet. Pare cu- 


fundat în gînduri. 


VAGABONDUL: Daa... Deşi lucru- 
rile păreau atît de încurcate, totul 
s-a petrecut întocmai cum hotarise 
cumpărătorul lui Garibaldi. S-au 
achitat banii, s-a semnat actul de 
vînzare şi, cu un milion şi jumă- 
tate de pesos, clubul și-a plătit 
toate datoriile şi i-a împăcat pe 
creditori. Numai că povestea noa- 
stră e alta. În ea nu se vorbește 
despre finanţele unui club de fot- 
bal şi mici măcar despre locul lui 
în campionatul pe ţară. Noi o să-l 
urmărim pas cu pas pe Aristides 
Cacho Garibaldi în prea ciudata 
lui aventură. Domnul Ennesimo Lu- 
pus, cumpărătorul lui Garibaldi, lua- 
se toate măsurile necesare pentru ca 
sosirea acestuia în palatul domniei- 
sale — căci avea un palat — să 
fie cât mai spectaculoasă cu putinţă, 
adică să fie vrednică de calitatea 
mărfii şi de preţul plătit. Si pe legea 
mea, a fost un adevărat spectacol. 


Priviţi, vă rog. (Vagabondul dispare, 
retrăgindu-se într-un colț întunecat. 
Cortina se ridică în tăcere. Decorul 
e acelaşi ca în actul precedent. Nu- 
mai că tot ce e în legătură cu piața, 
felinarele, spînzurătoarea, puscaria şi 
celelalte rămîn învăluite in intune- 
ric, sau chiar acoperite cu o perdea. 
in schimb, avanscena si primele pla- 
nuri ale scenei sînt acoperite cu 
practicabile, trunchiuri de con, scări 
etc., totul la diferite niveluri. Aici 
se vor desfăşura toate scenele din 
palat.) 

LUPUS (intră urmat de doi paji și doi 
lachei. E îmbrăcat elegant. Se mişcă 
cu agilitate si gesturile lui artifi- 
ciale scot în evidență rafinata de- 
formaţie a personajului. Vine în cen- 
trul scenei şi se așază pe un fel de 
tron. Se adresează lacheilor): Intro- 
duceti pe Nora Rodrigova, pe Pro- 
fesor, pe Hamlet, pe King-Kong. (La- 
cheii ies. Lupus începe să-și ia micul 

dejun, pe care i-l servesc pajii. Pe 
scenă intră, pășind încet, Nora, Pro- 
fesorul, King-Kong si Hamlet, print 
al Danemarcii. Nora e tinără si fru- 
moasă. Poartă un costum clasic de 
balerină, ca în picturile lui Degas 
sau Renoir. Profesorul e un bătrin 
cu privire absentă şi expresia feţei 
cam acră. King-Kong e un om-mai- 
muță, un specimen de circ. Poartă 
o blană de tigru şi suride prosteste. 
Hamlet este exact Hamlet, print al 
Danemarcii. E îmbrăcat ca atare. Și 
gesturile lui sint hamletiene. Numai 
că pare tare consumat, cu un rictus 
de amară blazare sub masca lui 
istrionică. Lupus vorbește degajat.) 
Puteţi să salutati ! (Cei patru, adop- 
tind poze artificiale, salută, fiecare 
în felul lui, după natura personaju- 
lui întruchipat.) Asa. Stati jos. (Cei 
patru se așază, în timp ce Lupus isi 
isprăveşte micul dejun.) Bun. V-am 
convocat ca să vă dau o veste plă- 
cută. După cum ştiţi, în cel de al 
cincilea pavilion din cea de a treia 
aripă a celui de al nouălea palat al 
meu locuiesc persoanele cele mai im- 
portante din toate cite sînt proprie- 
tatea mea. Si persoanele astea sin- 
teti voi. Ei bine, chiar dacă am aici 
lîngă mine, sublimul dansului cla- 
sic (Nora salută), ştiinţa (savantul sa- 
lută), forţa (King-Kong salută) si 
arta (Hamlet face un pas înainte), 
mi-am dat seama de lipsa unui ele- 
ment care ar putea fi, cu adevărat, 
o sinteză a tuturor acestor însușiri : 
sportul ! Adică, frumuseţea dansu- 
lui, îmbinată cu forța sălbatică, cu 
înțelepciunea omului de ştiinţă şi cu 
arta subtilă a actorului. Toate aces- 
tea intruchipate într-o singură si 
unică piesă: sportivul! V-am adu- 
nat aici pentru a vă aduce la cuno- 
ştinţă că am achiziţionat un sportiv 
de prima mină. Pe faimosul centru 
înaintaş al unei echipe din divizia 
întii. As vrea ca primirea pe care 
i-o veţi face să fie la înălțimea im- 
portantei lui. (Către lachei) Servieta! 
(Celorlalti) Sa-l intimpinati cu cin- 
tecul pe care i-l cintau suporterii. 
A fost cules de pe un stadion de 
către cei mai buni antologi ai mei. 
(Împarte cîteva hirtii. Pe uşă năvă- 
lesc doi hamali cu o ladă mare de 
lemn. În partea de sus a lăzii stă 
scris: „Atenţie: picioare !“, iar in 
partea de jos, „Atenţie: cap!“ In 
diagonală, pe ladă, se vede inscripția 
„Fragil“. Lupus se ridică.) Uite c-a şi 
venit. Aveţi grijă să nu se spargă 


nimic. Aduceti-l aici, puneti-l jos 
şi desfaceti lada. (Hamalii inain- 
tează cu sfială, privind curiosi in 
jur. Apoi, ajutați de lachei, încep 
să desfacă ambalajul în care e îm- 
pachetat Garibaldi.) Umblati cu bă- 
gare de seamă! (După ce oamenii 
scot din ladă ciltfi, vată şi zegras, 
iese la iveală Garibaldi. E îmbrăcat 
într-un costum de fotbalist si ţine 
în mînă o minge. Priveşte nedume- 
rit în jur, fără să priceapă ce-i cu 
el. Lupus face semn către Nora, 
King-Kong, Profesorul şi către Ham- 
let.) Salutaţi ! 

TOȚI (în cor): Să trăiască, să tra- 
iască Garibaldi! Ura! 

Garibaldi, 
Ura ! 

Garibaldi, 
Ura ! 

Să trăiască, să trăiască Garibaldi ! 

Ura ! 

Garibaldi, 
Ura! Ura! Ura! 

LUPUS : Fii binevenit! 

GARIBALDI (clipind uimit din ochi): 
Asta e...? 

LUPUS : Salutul nostru. Să te prezint 
acum celor de faţă. Avem intruniti 
aici, pe Nora Rodrigova, gloria ba- 
letului (Nora salută şi se uită la 
el), pe King-Kong, omul-gorilă (King- 
Kong isi umflă pieptul si-si arată 
mușchii), pe profesorul von Wester- 
hausen. (Profesorul îi întinde mîna, 
prezentindu-se.) 

PROFESORUL : Profesor Walter Egon 
Udo Hanns von Westerhausen, fi- 
zico-matematician. 

LUPUS: Şi pe Hamlet, principe al 
Danemarcii. (Hamlet îl salută.) 

GARIBALDI (îi privește pe toti): Ier- 
taţi-mă, vă rog.. Nu-nteleg prea 
bine... 

LUPUS (aproape de ureche, prietenos) : 
Raspunde-le la salut. Hai, si citeva 
cuvinte. 

GARIBALDI (fără nici o intonatie in 
glas) : Citeva cuvinte... A, da! (Reac- 
tie mecanică, ca si cum ar fi fost 
mișcat de un resort, reflex condifio- 
nat — ochii i se aprind, iar mîinile 
apucă un microfon imaginar şi-l tin 
strîns.) Trimit un salut călduros în- 
tregului public sportiv, care prin en- 
tuziasmul lui mă face să joc cu en- 
tuziasm, şi mai ales salut pe mătușa 
mea Dominga şi pe nepotelul meu 
Cachin, care poate mă ascultă in 
clipa asta. Atit am avut de spus. 
Vă mulțumesc pentru atenţie. 

LUPUS (către ceilalți): Acum, lăsa- 
ti-ne singuri. Avem de vorbit. (li 
concediază cu un gest. Ei părăsesc 
scena.) În regulă... Presupun că ai 
nevoie de unele explicaţii. (Către 
lachei) Coniac si ţigări !"(Lacheii ies.) 
Ia loc. 

GARIBALDI: Mă scuzaţi, vă rog. 
Nu-nteleg prea bine ce se-ntimplă 
aici. Nu pricep nimic. Dumneavoas- 
tra m-ati cumpărat si totuşi nu re- 
prezentati nici un club. 

LUPUS: la loc. 

GARIBALDI (se așază): Acum nu mai 
pot juca pentru „Nahuel“. Dumnea- 
voastră aţi dat o groază de bani pe 
mine... Dacă nu mă puneţi să joc, 
nu văd de ce ati făcut-o. Eu nu mă 
pricep la nimic altceva. Sint centru 
înaintaş. Odată, cînd cei de la „San 
Esteban“ au vrut să mă cumpere. 
i-am spus Preşedintelui că mai cu- 
rînd îmi rup un picior decit să mă 
duc la ei. Dar acum e și mai rău. 
Acum n-am să pot nici măcar juca! 
Cine sinteti dumneavoastră ? Pentru 
ce aveţi nevoie de mine? 

LUPUS: E normal să nu-ţi dai seama 
chiar din prima clipă ce soartă mi- 
nunată te aşteaptă. (Intră lacheii a- 
ducînd coniac şi țigări de foi.) A, 
coniacul, (la un pahar şi altul i-l 
dă lui Garibaldi.) Să bem! (Bea 
numai Lupus. Garibaldi ia si pri- 
veste paharul, apoi, cu un gest me- 
canic, îl pune la loc.) Eu sînt Enne- 
simo Lupus, magnat al finanţelor. 
al industriei, al comerţului si al pro- 
ductiei. Preşedinte a douăzeci si 
două de trusturi, proprietar a o sută 
zece fabrici, a optzeci de moşii şi a 
patruzeci de palate. Afară de asta, 
posed terenuri cu zăcăminte miniere 
şi petrolifere, precum şi citeva orașe. 
Am o poliție proprie şi o armată, 
de care dispun cum vreau. Sint ma- 
rele Lupus ! Acum înţelegi ? 

GARIBALDI : Da, asta am priceput-o. 
Dar tot nu ştiu de ce m-ati cum- 
părat. 

LUPUS (ofensat): Asta-i bună! Fu- 
mezi ? 

GARIBALDI: Nu, mulţumesc. 

LUPUS: Te-am cumpărat fiindcă ești 
cel mai bun centru înaintaş al zilei. 
Am plătit pentru tine un milion 
şapte sute de mii de pesos, dar la 
nevoie as fi dat si o sumă de două 
ori mai mare. Trebuia să te am cu 
orice preţ, şi te-am achiziționat. Nu 
ghiceşti pentru ce ? 

GARIBALDI : Nu. 


LUPUS : Sint colecţionar. Asta e ma- 
nia mea, pasiunea mea. Mă lasă rece 
colecțiile de scrumiere americane, de 
pipe turceşti, de substanţe dezodo- 
rante pe bază de clorofilă si mai ştiu 
eu de ce alte lucruri. În schimb, co- 
lectionez făpturi omenești. Exempla- 
rele cele mai bune. Tot ce e mai 
reuşit în fiecare branșă. Nimic nu 
poate rezista acestui capriciu, aces- 
tei fantezii. Pavilioanele palatului pe 
care il vezi, sint, ca să zicem asa, 
albumele mele, vitrinele mele. Acu' 
în ele te afli si Tu, faimosul centru 
înaintaş. Nu eşti mulţumit? (Ofe- 
rindu-i o ţigară.) Fumezi ? 

GARIBALDI (refuză cu un gest): 
Asta înseamnă că toată lumea o 
să vină să mă privească și să mă 
cerceteze din toate părțile, ca pe 
cine ştie ce jivină nemaivăzută? 
Eu vreau să joc fotbal. 

LUPUS : Asta-i bună! Nu mai vorbi 
copilării ! N-am de gind să te arăt 
nimănui. Eu sint colecţionar ade- 
vărat. Unde ai văzut dumneata co- 
lectionar să-și arate comorile? Nu! 
Plăcerea mea e mult mai subtilă. 
Sublim şi magnific pentru mine este 
să mă plimb pe stradă și să-i aud 
pe cei din jur murmurind: „Asta-i 
Lupus! Cine? Lupus! Posedă cea 
mai bună colecţie de făpturi ome- 
neşti. Are în vitrinele lui o piesă 
unică: pe Marele Garibaldi!“ Şi 
toti să se uite la mine şi să moară 
de invidie. Ei, mai zi că nu eşti 
mulțumit! Fumezi ? În clipa de față 
am 80.000 de muncitori care lu- 
crează în fabricile mele. Cu toate 
astea, întreaga mea vanitate se con- 
centrează într-un singur om excep- 
tional : Aristides Garibaldi ! Un mi- 
lion şapte sute de mii de pesos! 

GARIBALDI : Dar eu vreau să joc 
fotbal ! 

LUPUS : Lasă gluma!... Aici ai să fii 
fericit. Ai să ai de toate. Mincă- 
ruri, după voie. Băuturi alese. Cărţi, 
reviste, radio, televiziune. Tot ce-ţi 
doreşte inima. Prieteni... societate... 

GARIBALDI (inviorindu-se): Dar la 
club...? La „Nahuel“... pot să mă 
duc ? S-o văd pe mătușa Dominga? 

LUPUS (scărpinindu-şi bărbia): Păi... 
pentru asta ar trebui să ieși. Vezi, 
aici e greutatea. Palatul are ziduri... 
sentinele... personal de pază. Nimeni 
n-are voie să iasă. Aici înăuntru o 
să ai de toate... (Pauză.) Va trebui 
să te lipseşti de clubul tău şi de 
mătuşa Dominga. 

GARIBALDI: Cu alte cuvinte... sint 
prizonier. M-ati sechestrat, care va 
să zică. 

LUPUS:  Sechestrat ?... Prizonier ?... 
Ce vorbe sînt astea? Plătesc pen- 
tru tine un milion șapte sute de mii 
de pesos. Te aduc în palatul meu, 
îți ofer toate plăcerile posibile, to- 
varasia celor mai rare piese din co- 
lecţia mea, îți declar că sînt min- 
dri de tine, iar tu, numai pentru 
că nu poţi vizita un prăpădit de 
club şi o mătușă nespălată, te so- 
cotesti prizonier. (Pauză.) Va trebui 
să te adaptezi la modul nostru de 
viaţă. (Se îndreaptă spre ieşire.) Ei, 
acum te las singur. Instaleazò-te 
cît mai comod. (li oferă o ţigară.) 
Fumezi ? 

GARIBALDI : Nu, eu vreau să plec. 
Vreau libertate! 

LUPUS: Ce-ai spus că vrei? 

GARIBALDI : Libertate ! 

LUPUS (ieșind): Mă rog! Ce-ti pof- 
teşte inima ! Aici ai de toate. Spune 
lacheului să te servească. (Iese. Ga- 
ribaldi rămîne la locul lui. Se așază, 
aprinde o țigară și o fumează tră- 
gind fumul adînc în piept. Lumina 
descreşte.) 

VAGABONDUL: Cacho Garibaldi se 
simţea prins într-o mreajă drăcească, 
al cărei mecanism nu-l cunoștea. 
Se gindea la clubul lui, la locurile 
unde isi petrecuse viaţa, la prie- 
teni, la mătușa, la mulțimea care 
umplea stadioanele. Zile în șir a 
stat într-un fel de toropeală care-i 
paraliza pînă şi voința de a trăi. 
În realitate, afară de celelalte piese 
din colecţie, nu putea comunica cu 
nimeni. Majordomii, lacheii gi pajii 
păreau surdomuti, O bucată de 
vreme a rămas în apartamentul lui. 
Apoi, plictiseala și nevoia de a face 
ceva l-au determinat să se plimbe 
prin salonul în care se întruneau 
tovarășii lui de captivitate. (Gari- 
baldi se scoală în picioare şi în- 
cepe să se plimbe încoace şi încolo. 
Pe una din uși intră Hamlet, pășind 
încet si monologind cu un aer ab- 
sent. Garibaldi îl priveşte cu o oa- 
recare frică şi rămîne in expecta- 
tiva.) 

HAMLET (mergind): Destin. Subtil 
paradox. Înțelegerea omenească se 
iroseste zadarnic fără a-i da de rost. 
E oare destinul sagetii să ajungă la 
ţintă ? Atunci, ţinta e moartea să- 
geții. Să meditezi. Să ţii treaz im- 
pulsul vital. Sa amii cît mai mult 
moartea. Viaţa e o anticameră a 


destinului. Un zbucium ciudat care 
îşi pierde sensul cînd se împlinește 
pe sine însuși. A trăi înseamnă a 
medita. A medita înseamnă a a- 
mîna, a rămîne în nedefinit, a pluti 
în văzduh în zborul unei săgeți tri- 
mise în gol. (Pauză.) Să medităm 
deci. Să veghem asupra propriei 
noastre făpturi. Să fim noi înşine 
străjeri ai acestei grămezi de carne 
palpitîndă, a cărei odihnă o vrem 
şi n-o vrem în acelaşi timp. (Se 
uită mirat la Garibaldi.) A, străinul 
nostru. (Către Garibaldi) Eşti o- 
nest ? 

GARIBALDI : Cum? 

HAMLET : lartă-mă. Nu trebuia să-ți 
pun asemenea întrebare. Trăim vre- 
muri mult prea ciudate pentru ca 
onestitatea să poată fi întilnită pe 
toate drumurile. S-ar fi cuvenit să 
te întreb altceva, mai potrivit cu 
lumea în care trăim. (Îl întreabă cu 
malitiozitate) Eşti abil? 

GARIBALDI : Păi... la fotbal, da. Sint 
destul de abil. 

HAMLET: Fotbal? Ciudat cuvint! 
Urechilor mele le sună ca un nume 
străin al cărui sens nu-l deslușesc. 
Desigur, nu e cuvînt danez. Ce în- 
seamnă fotbal ? 

GARIBALDI (uimit): Cum? Dum- 
neata nu ştii ce e aceea fotbal? 
HAMLET (minios): Da’ tu ştii ce e 
acela Hebennon ? Sint sigur că nu 
ştii. Ai văzut? Eu nu ştiu ce este 
fotbalul, iar în ce priveşte Heben- 
nonul, am eu însumi îndoieli. Să 
presupunem că ar fi o otravă care 
figurează în scena a cincea din actul 
întîi al istoriei mele. Numai că ter- 
menul Hebennon apare doar în cele 
două ediţii in folio. Ediţia in quarto 
îi spune Hebona. Pas de mai inte- 
lege ceva! Cei mai multi sint de 
părere că ar trebui să-i spună Hem- 
bame, care înseamnă „mătrăgună“, 
deși comentatori ca Onions presu- 
pun că numele adevărat ar fi He- 
bon, intemeindu-si părerea pe opera 
lui Marlowe, în timp ce revista 
„Modern Language Review“ — nu- 
mărul din iulie 1920— susține că 
denumirea corectă ar fi Guayacum 
sau Lignum vitae. Aşa încît, vezi 
dumneata. Fiecare cu ignoranta lui. 
În felul acesta, oamenii pot trăi la- 
olaltă şi se pot respecta reciproc. 
Şi acum explică-mi, străine, ce este 

fotbalul. 

GARIBALDI: Păi, fotbalul este un 
joc. Constă în a alerga cu o minge 
şi a o băga într-un fel de poartă, 

apărată de adversari. Joacă unspre- 
zece contra unsprezece. 

HAMLET (ginditor): Mda... înţeleg... 
şi... tu făceai asta? 


GARIBALDI: Da; mereu. E specia- 


litatea mea. 


HAMLET : Cred că am priceput. Si... 


pentru ce-o făceai ? 


GARIBALDI (nedumerit): Păi... pen- 


tru nimic. E un sport. Publicului ii 
place. E sportul cel mai popular. 
Sute de mii de oameni sînt nebuni 
după el. 

HAMLET : Dacă tu spui că oamenilor 
le place, înseamnă că vremurile 
s-au schimbat mult. Eu as putea 
concepe un turnir sau un alt joc, 
dar numai ca antrenament pentru 
luptă. Pe cînd tu spui că joci nu- 
mai asa, de dragul jocului. Si că 
asta se cheamă sport. Așadar, tu 
treci mereu la acţiune fără să ur- 
măreşti vreun scop. (Ride.) Ştii că 
tu eşti anti-Hamlet ? 


GARIBALDI : Dacă zici dumneata... 


HAMLET : Asta este. Acţiunea inu- 
tilă. Odată şi odată va veni Fortim- 
bras, care te va înțelege. Va sosi 
momentul acţiunii. Dar atunci, Ham- 
let nu va mai exista. Atunci, în- 
doielile lui vor fi luat sfîrșit. Ham- 
let va fi umbra care a răzbunat o 
altă umbră. Eu îmi voi omori un- 
chiul numai atunci cînd propria 
mea moarte va fi fost decretată în 
otrava lui Laertes. Cînd voi sti 
să-mi împlinesc destinul, atunci voi 
muri. Mă voi realiza pe mine în- 
sumi. Voi fi. (Pauză.) Aceasta e 
încă o interpretare a cazului meu. 
Nu te gîndi la ea. Așadar... unspre- 
zece contra unsprezece ? Şi sutele 
de mii de oameni ce fac? 


GARIBALDI : Privesc... 


HAMLET : Ce mai sport popular! 


GARIBALDI: Iartă-mă, te rog. Dar 


dumneata mi-ai fost prezentat ca o 
culme a artei. Dumneata joci un- 
deva pe scenă? 

HAMLET : Are multe înţelesuri a- 
ceastă întrebare a ta. Eu nu joc. 
Amin, amin mereu, meditez, despic 
firul în patru. Sint o săgeată tri- 
misă din arc spre o ţintă. Destinul 
meu e acţiunea, dar numai la ca- 
pătul traiectoriei. Deocamdată, totul 
nu e decit aminare. (Scoate spada 
din teacă.) Inchipuie-ti de pildă, că 
eu am fost creat pentru a-ți da 
moartea cu această spadă. (Se în- 
dreaptă spre Garibaldi cu spada 
întinsă.) Inchipuie-ti că viaţa mea 
n-ar avea alt rost decit aceasta. 


(Garibaldi bate în retragere.) Odată 
împlinit destinul meu, restul va de- 
veni inutil şi vrednic de dispreț. 
Pină atunci... (Simulează o lovitură 
în gol.) Meditez, mă îndoiesc, şo- 
văi, amin... (Îl înghesuie într-un colț 
și îi pune spada în piept.) Moartea 
ta va fi şi a mea. Două spectre la- 
olalta, pentru a da satisfacție altui 
spectru, mai mare, care voieste ast- 
fel. (Simulează o lovitură puter- 
mică.) E destinul! E rezolvarea pa- 
radoxului ! E... 

GARIBALDI : Aaaaa! (Hamlet bagă 
spada în teacă și ride în hohote.) 

HAMLET : Nu te alarma. Urăsc ac- 
tiunea. Eu exist numai in măsura 
în care pot prelungi acest prezent 
meditativ. Înţelegi ? (lese, încruci- 
sindu-se cu Profesorul si cu Nora, 
care intră alergind.) 

PROFESORUL : Ce s-a-ntimplat aici ? 

NORA : V-aţi luat la bătaie? 

GARIBALDI: Cine e nebunul ăsta? 

PROFESORUL : Nu e nebun. Ştie 
perfect de bine ce face. 

GARIBALDI : Păi, m-a atacat cu o 
spadă. 

PROFESORUL: O fi vreo neintele- 
gere la mijloc. Dumneata nu l-ai 
citit pe Shakespeare ? 

GARIBALDI (nedumerit): Şi, pentru 
asta a vrut să mă omoare? 

PROFESORUL: Nu, omul lui Dum- 
nezeu! E un simplu mijloc. Asta 
face parte din personalitatea lui 
Hamlet. 

GARIBALDI : Da’ in definitiv, cine e 
dinsul ? 

HAMLET (din culise): Hamlet, prin 
graţia lui Dumnezeu, şi orfan prin 
aceea a propriului meu unchi! 

NORA : Este şi el un exemplar din 
colecţie, ca noi. Dinsul era actor. 
Făcea parte dintr-o trupă ambu- 
lantă. Totuşi, se pare că era un 
bun interpret al lui Shakespeare. 
Senor Lupus l-a văzut jucind într-o 
seară, cînd trupa lui se afla aici în 
oraş, şi a fost cuprins de entu- 
ziasm. În schimbul sumei de două 
sute de mii de pesos, achitati in 
numerar, impresarul i l-a cedat pe 
Hamlet cu costum cu tot, cu spadă 
şi craniu. De atunci face parte din 
colecţie. Si el a venit aici ambalat 
într-o ladă. înţelegi ? 

GARIBALDI : Da. Parcă încep să mă 
mai dumiresc. Chiar dacă toate astea 
mi se par ciudate, nespus de ciu- 
date !... Nu pricep totuşi de ce a 
trebuit să-şi joace rolul cu mine. 

O fi el actor, dar aici nu sîntem 
la teatru. 

PROFESORUL : Ai dreptate. Nu sin- 
tem la teatru. 

NORA (zimbind): Îmi dau seama ce 
trasniti trebuie să-ți părem. Dar ai 
să te obisnuiesti curind. Fapt e că 
senor Lupus l-a cumpărat pe Ham- 
let. N-a cumpărat un actor, nici un 
om în carne şi oase. A cumpărat pur 
şi simplu un personaj. Si acum, 
toată ziua trebuie să-l facă pe Ham- 
let. Să trăiască, sa respire, să actio- 
neze, să manince, să doarmă întoc- 
mai asa cum o făcea clasicul print 
al Danemarcii. 

GARIBALDI (după o pauză, cu oare- 
care  sfială): Si dumneavoastră ?... 

NORA : Ne aflăm cu toţii aici din- 
tr-un motiv asemănător. Eu am 
fost... 

PROFESORUL : ...Nora a fost cea mai 
strălucită elevă a celebrei Toma- 
nova. La optsprezece ani era prima 
balerină a Teatrului „Coliseu“. Im- 
presarul i-a asigurat picioarele pen- 
tru două milioane de pesos. Inchi- 
puie-ti, optsprezece ani! Un viitor 
strălucit ! 

GARIBALDI : Şi ce s-a-ntimplat pe 
urmă ? 

NORA : Nimic. La o repetiţie am dat 
cu piciorul într-un cui și m-am ales 
cu o zgirietură la genunchi. Un 
fleac. A trecut de la sine. Numai 
că impresarul stătea prost cu fi- 
nantele. Avea nevoie de bani. A- 
tunci, i-a venit în minte să reclame 
prima de asigurare. La început, so- 
cietatea nici n-a vrut să audă. Dar 
cum impresarul insista, a apărut 
deodată senor Lupus, care e prese- 
dintele trustului de asigurări, şi a 
plătit cele două milioane. Dar a 
pretins în schimb ca picioarele să-i 
fie aduse acasă. (Zimbește.) Iar îm- 
preună cu ele, m-au adus și pe 
mine. 

GARIBALDI (privind-o) : Şi de-atunci 
nu mai dansezi ? 

NORA : Ba da, uneori dansez. De 
una singură. Asa ca să nu mă vadă 
nimeni. Senor Lupus nu mă lasă. 
Zice că m-aş putea răni cu ade- 
vărat. Afară de asta, e de părere 
că baletul deformează pulpele. Imi 
permite doar să fac citiva pasi cind 
vine vreun vizitator mai distins. 

GARIBALDI (inseninindu-se): Care 
va să zică, vin si vizitatori ? 

NORA : Numai turişti. 

GARIBALDI (puțin deceptionat, căci 
se gindise la prietenii lui): Uite, 

domnule! Si a plătit două milioane 
de pesos pentru picioarele dumi- 
tale ? Asta-i o avere! 


NORA (cu cochetărie): Nu cumva eşti 


gelos că a dat mai mult pe ale 
mele decit pe ale dumitale ? 


GARIBALDI : Nu-i vorba de asta. Dar 


gindeşte-te singură ! Un milion şapte 
sute de mii, numai ca să nu mă 
lase să joc. Două milioane, ca să 
nu te lase pe dumneata să dansezi. 
Curios fel de a-ţi cheltui banii. 


PROFESORUL: Cît privește banii, 


nu-i duce dumneata grijă ; are des- 
tui. Afară de asta, nu totdeauna 
plăteşte atîta.  Bunăoară, pentru 
King-Kong a dat numai trei sute 


de pesos. 


GARIBALDI: Numai? Si ce era el? 


Artist de circ ? 


NORA: Nu chiar artist. Lucra ca 


om-maimuta, Pe vremea aceea era 
mult mai păros. Cînd circul a dat 
faliment, figura în inventar ca mai- 
muta dresata. Lupus l-a cumpărat 
si l-a adus aici. Cum să-ți spun... 
privit mai de aproape, seamănă mai 
curind a om. Dar prea siguri nu 
sintem... 


GARIBALDI: Da, acum am înţeles. 


(Către Profesor) Si dumneavoastră ? 
Trebuie să fiţi şi dumneavoastră 
vreun personaj celebru. Nu-i așa? 


PROFESORUL : Nu. Eu sînt doar un 


modest om de ştiinţă. M-am ocupat 
de unele probleme care, pe urmă, 
au devenit foarte la modă. Îmi ve- 
deam în tihnă de studiile mele, pînă 
cînd într-o bună zi au început să mă 
chinuiască nişte îngrozitoare arsuri 
la stomac. La un moment dat cre- 
deam că mă prăpădesc. Singurul lu- 
cru care îmi calma durerile era un 
preparat de bismut, foarte greu de 
găsit pe piaţă. Domnul Lupus a 
vrut să mă cumpere, si cum eu 
am refuzat, dinsul a acaparat tot 
bismutul din oraș. Nu mi-a rămas 
decît să intru şi eu în colecţie. (Cu 
amărăciune.) Uite-te în catalog. A- 
colo e scris: „Profesor Walter Egon 
Udo Hanns von Westerhausen, fi- 
zico-matematician. Ştie să facă bombe 
atomice.“ 


GARIBALDI: Cum? Dumneavoastră 


ştiţi să faceți bombe atomice? 


PROFESORUL : Nu. Eu cunosc doar 


formulele şi ecuaţiile. Pentru la- 
borator n-am fost bun niciodată, 
fiindcă sînt niţel distrat. Deşi, bine- 
înţeles... ca să-mi mai treacă de urit, 


îmi mai fac şi eu cite o jucărie, la 
mine în apartament. Nimic serios. 
(Scoate din buzunar un fel de ou.) 
Uite, de pildă, asta e o bombita 
cu nitropentat cirenaic de telenene, 
o descoperire a mea. Dacă o ţii ex- 
pusă o jumătate de oră la tempera- 
tura camerei, explodează cu o forță 
capabilă să arunce în aer un oraş 
întreg. Trebuie păstrată numai în 
răcitor, la o temperatură de patru 
grade sub zero. 

GARIBALDI : Păi atunci, cum o ti- 
neti așa... ? 

PROFESORUL: Vai de mine! Ai 
dreptate ! Tocmai o aveam în mină 
cînd ai strigat dumneata şi (dă să 
iasă) dati-mi voie! (lese în fugă.) 

NORA (rizind): Nu te alarma. Profe- 
sorul e mult prea distrat. Sint si- 
gură că bomba e goală, iar el o 
crede plină. Totuși, într-o bună zi 
s-ar putea întîmpla ceva... (Pauză.) 
Probabil că în ochii dumitale noi 
toti îţi părem nebuni. Nu? 

GARIBALDI: Nu, n-aş putea spune 
asta, domnişoară. Numai că... 

NORA : Cam ciudați... 

GARIBALDI : Nici asta. Numai că nu 
izbutesc să vă înţeleg, fiindcă eu 
n-am avut niciodată de-a face cu 
artişti ca dumneavoastră sau ca 
domnul Hamlet. Nici cu savanţi ca 
domnul Profesor. Şi nici măcar cu 
maimuțe... Ceea ce mă uimeste este 
supunerea asta, resemnarea asta, cu 
care dumneavoastră acceptaţi sa 
trăiţi aici, între aceste ziduri. Fără 
să ieşiţi vreodată. Fără să vedeţi 
oameni... Ca nişte puscariasi. 

NORA : Hamlet spunea acum citeva 
zile, filozofind, cum face el totdea- 
una : „E un atribut al celor puternici 
să pună stapinire pe artă și știință 
şi să le aducă în palatele lor. Cînd 
geniul nu înfloreşte singur la curte, 
trebuie adus de aiurea, din ţări în- 
depărtate, ca o marfă, ca un articol 
de consum pentru spirit.“ (Pauză.) 
Noi... nu putem face nimic. Eu una 
n-aş sti unde să mă duc. N-am fa- 
milie. n-am bani. E drept că dacă 
stăm să judecăm puţin, o fată ca 
mine nu prea are ce face aici. 
(Pauză.) Eu îmi visasem o altfel de 
viaţă. Plină de fantezie, de lumină, 
de muzică. Aveam drept la toate 
acestea. Şi la dragoste. Iar aici stau 
singură. Nici Hamlet, nici King- 
Kong nu mă pot ajuta. Cît despre 
Profesor... uneori îmi vine să-l rog 
să-mi facă o bombă ceva mai mare 
si... (Pauză.) Si dumitale o să-ţi fie 


dor de multe aici... Ai să ajungi la 
fel de ciudat... 

GARIBALDI (cu încăpăţinare): Nu! 
Eu n-am să mă pot obisnui nici- 
odată. Eu am să fug de aici. M-am 
şi gîndit la asta. Sint un om liber, 
vreau să-mi trăiesc viața, să fiu 
printre ai mei, să joc fotbal. Puş- 
căria asta nu-i pentru mine. Mă 
aflu aici de puţină vreme, dar am 
şi început să simt ca mă inabus. 

NORA : Senor Lupus e foarte puter- 
nic. Are paznici peste tot. Zidurile 
sînt groase... Cu zăbrele la ferestre... 
Si totuşi, te înțeleg atit de bine! 
(Cu tandrete.) Nu te superi dacă îţi 
spun ceva ? 

GARIBALDI : Spune, domnişoară. 

NORA : Îmi pari ca un canar închis 
într-o colivie. (Intră Hamlet, urmat 
de King-Kong. Hamlet păşește gin- 
ditor, iar King-Kong, în spatele lui, 
îl imită. Hamlet se întoarce, vizibil 
supărat, către King-Kong, care ii 
zimbeste. Intră un paj, intrerupin- 
du-i.) 

PAJUL : Domnisoara Nora Rodrigova 
şi Hamlet, prinţ al Danemarcii, să 
se prezinte în sala de exhibitie, pen- 
tru a fi aratati unui grup de turiști, 
care vizitează palatul. 

HAMLET : Martori ! La ce bun? Oare 
faptele mirsave se savirsesc cu mar- 
tori ? Nu, ele se fac in taină. Există 
oare martori si pentru intențiile 
noastre ? Nu, nu există. Si totuşi 
intenţiile păstrează o aparență ma- 
terială. (Către Nora) Vino, micuța 
mea. Mergem să ne arătăm coaja 
şi să ne ascundem miezul. 

NORA (netezindu-și părul): Sint pu- 
tin nervoasă. (Către Garibaldi) Iar- 
tă-mă o clipă. Ăsta e singurul meu 
public. Totdeauna am trac. (Se în- 
dreaptă spre ieşire.) 

HAMLET (luînd-o de mină): Ofelia 
era ca tine. Şi am trimis-o la mă- 
nastire. (les amindoi.) 

GARIBALDI (privește în urma lor. 
Apoi îşi îndreaptă ochii spre King- 
Kong, care suride prosteste): Ai 
rămas numai tu, mă. (Se apropie de 
el.) Tu te simţi bine aici? (Pauză.) 
Nu ti-ar plăcea mai mult un pal- 
mier în aer liber? Si o maimuţă ?... 
(Pauză.) Tu ai putea să mă scoţi de 
aici. Pe sus, prin copaci! Ca Tar- 
zan! Din cracă in cracă, tinindu-ma 
la subsuoară, ca pe un pachet. 
(Pauză.) Pricepi tu ce-i asta? Să 
fii liber... Eu vreau să ies în stradă, 
să-i văd iar pe băieţii de la club. 
Pe mătușa mea Dominga... Dacă tu 

ai vrea.. (Îl priveşte cu înţeles, 
King-Kong răspunde printr-o lică- 
rire în ochi şi un suris care îi în- 
seninează fața. Apoi, brusc, devine 
serios şi trist. Lasă ochii în pămînt, 
fizind cu privirea un punct de pe 
podea. Poate că e amintirea celor 
cîtorva încercări de fugă pe care le 
făcuse el, aruncindu-se cu toată pu- 
terea in zăbrelele groase de la fe- 
restre. Deodată, se ridică si se re- 
pede spre ieşire, neputincios, dînd 
semne de furie.) Nu? Nu vrei să 
mă scoţi pe sus, din pom în pom? 
(Garibaldi priveşte spre locul pe 
unde a ieşit King-Kong, apoi se lasă 
încet pe un taburet, cu capul în 
palme. Lumina descrește. Un sin- 
gur fascicul îi luminează capul. In- 
cepe să se audă un cor surd si ab- 
sent, ca dintr-o altă lume.) 

CORUL (scandind) : Ga-ri-bal-di ! Ga- 
ri-bal-di ! Ga-ri-bal-di ! Ga-ri-bal-di ! 
(Într-un colţ al scenei se luminează 
o tribună plină de oameni. Toti 
scandează.) Ga-ri-bal-di ! Ga-ri-bal- 
di! Ga-ri-bal-di ! Ga-ri-bal-di! Ga- 
ri-bal-di ! 

UNUL: Pasează! 

ALTUL : Trage! 

ALTUL: Şut! 

ALTUL : Arbitru', la şcoală! 

ALTUL: Nu vezi că-i faul, chiorule ? 

ALTUL: Ce faul? Asta-i cotono- 
geală ! 

VINZATORUL I (traversind scena): 
Limonadă rece! 

VINZATORUL II (traversind scena in 
sens invers): Doi bani bucata! Doi 
bani bucata! Poftiti, domnilor. Pof- 
titi, că se termină! (Strigăte. In 
timp ce corul mai continuă să scan- 
deze : Ga-ri-bal-di !, lumina se stin- 
ge. Apoi, brusc, se face liniste. In- 
tr-o perspectivă îndepărtată, apare 
mătușa Dominga cu o ceașcă de 
ceai în mînă.) 

DOMINGA : Cacho! Te văd trist, pu- 
iule ! Ce-ai patit? Nu vrei să-i spui 
mătușii tale Dominga ? Bea, dragul 
maichii. Bea un ceai. (li întinde 
ceasca, însă lumina se stinge. Intr-o 
altă parte a scenei, o rază învăluie 
în lumină o colivie si un canar, care 
începe să cînte. Apoi, lumina se 
stinge si canarul tace, în timp ce 
se aud acordurile unui tango. O pe- 
reche traversează scena dansinid. 
Apare un băiat cu o minge in mînă.) 

BĂIATUL: Al douăzeci şi cincilea 
minut de joc! Rivera înaintează! 
Trage ! Portarul face un plonjon de 


toată frumuseţea. Degajează ! Min- 
gea ajunge la Garibaldi. Garibaldi 
înaintează. Trage puternic !... (Deo- 
dată, îl observă pe Garibaldi.) Ca- 
cho! Ce faci aici ? De ce ești trist? 
Nu mai joci duminicile? De ce? 
Prostule ! Era asa de frumos cînd 
te vedeam jucind la „Nahuel“. Iti 
amintesti, Cacho, cînd jucai la , Na- 
huel“ ? (Se îndreaptă spre ieșire.) 
N-ai să mai joci ? Ce păcat! (Se în- 
dreaptă încet spre ieșire, cu min- 
gea în mînă. Înainte de a ieși, 
se întoarce.) Cacho! (lese, în timp 
ce intră Nora, rotindu-se în ritmul 
unui vals clasic. Îl înconjoară deo- 
dată pe Garibaldi, apoi dispare. In- 
tra grăbit Profesorul, tinind în mînă 
o bombă cu fitilul aprins. O pune 
în mâinile lui Garibaldi.) 

PROFESORUL: Eşti bun să ţii tu 
asta o clipă? E un mic preparat de 
fenilizopropilbutaratricen parenoic 
de benzol. (Ride) Foarte exploziv! 
(li ia bomba din mînă.) Nu-ţi fie 
teamă ! Explodează numai în pre- 
zenta urii! (lese grăbit, incrucisin- 
du-se cu imaginea lui Hamlet, care 
este luminată dintr-o parte.) 

HAMLET : Ştii tu ce-i acela „Ofsaid“ ? 
Sint sigur că habar n-ai. Revista 
„Caras y Caretas“ — numărul din 
iulie 1920 — scria că... (Imaginea 
lui se şterge, iar pe întuneric se 
aude cintecul canarului. Din fundul 
scenei avansează un portărel.) 

PORTĂRELUL : Vindut! Adjudecat! 
Pronuntat si învestit în ședință pu- 
blică ! Dacă în termen de patruzeci 
şi opt de ore piritul „Nahuel Ath- 
letic Club“... Cu respectarea tuturor 
formelor prevăzute de lege!.. Eu 
tin cu echipa „Nahuel Club“. Afară, 
ticălosule ! (Face un salt şi iese ca 
şi cum ar fi primit o lovitură de 
picior in spate. Intră Licitatorul.) 

LICITATORUL : Unu cincizeci, dom- 
nilor! Unu cincizeci! Doi! Doi pe- 
sos! Priviţi, domnilor, ce frumu- 
sete! Ce dinți! Ce inimă! O inimă 
unică! Conţine nitropentat cirenaic 
de telenene ! Doi pesos ! Trei pesos ! 
Trei pesos kilogramul... (lese, lici- 
tind mai departe, pină cind i se 
stinge vocea în culise. Intră Lupus, 
îmbrăcat în costum de patron de 
circ, cu joben pe cap. Pocneste din 
bici.) 

LUPUS: Ale! Hop! Si acum, doam- 
nelor turiste, veniţi să vedeţi mare- 
le, marelé fenomen, pe maestrul go- 
lului! (Intră patru turiste străine, 

care dau ocol lui Garibaldi in rit- 
mul unei muzici .de cutiuță, mur- 
murind si suspinind entuziasmate.) 

O TURISTA (pronunțat accent englez) : 
Cît vreţi pentru „lui“ ? 

LUPUS (pocnind din bici): Ale! (Tu- 
ristele, înșirate una după alta, pă- 
răsesc scena suspinind.) Să mergem ! 
Am să vă arăt acum cei doi şoferi 
de taxi, aduşi foarte recent din Spa- 
nia. Ceva nemaipomenit! (les în 
pocnete de bici.) 

DOMINGA (dintr-o altă perspectivă, 
strigindu-l pe Garibaldi): Cacho! 


Cacho ! (Urmează un virtej drăcesc 
de crimpeie de cor, fluierături de 
arbitru, zarvă de stadion, pocnete 
de bici, diferite muzici. Toate, lao- 
laltă, pe întuneric. Garibaldi scoate 
un puternic hohot de plins, care 
parcă mătură zgomotele si intune- 
ricul. Se face liniște. Lumina revine 
la normal. Intră Nora.) 

NORA (apropiindu-se, foarte mirată, 
cu multă tandrete): Cacho! Ce-i cu 
dumneata ? Plingi ?... 


— CORTINA — 


ACTUL III 


Acelaşi decor ca în scena precedentă. 


începutul actului apare Vagabondul în faţa 


cortinei. Răsfoiește grăbit caietul. Apoi se adresează publicului. 


VAGABONDUL: Unde ne-am oprit? 
(Rasfoieste.) Ah, da! Să mergem 
mai departe ! (Cortina se ridică și pe 
scenă intră Hamlet, plimbindu-se 
ginditor. În spatele lui, cu o minge 
în mînă şi imitindu-i paşii, foarte 
amuzat, vine King-Kong. Hamlet 
continuă să se plimbe, ca și cînd 
nu l-ar fi observat. Apoi, se așază 
comod pe tron. King-Kong, imitin- 
du-l foarte amuzat, se așază pe du- 
şumea. Hamlet îi aruncă o privire 
plină de repros şi condescendenta 
ironică. Apoi, îi face semn să se a- 
propie putin. King-Kong se apropie, 
fără a se ridica de jos. Hamlet il 
privește.) 

HAMLET (lui King-Kong si către sine 

* însuşi) : 

To be, or not to be: That is the 
question : 

Whether "tis nobler in the mind to 
suffer 

The slings and arrows of outrageous 
fortune, 

Or to takearms against a sea of 


troubles, 

And by opposing end them? To 
die: to sleap; 

No more; and, by a sleep to say 


we end 

The heart-ache and the thousand 
natural shocks 

That flesh is heir to, "tis a consum- 
mation 


- Teatrul nr. 7 


Devoutly to be wish'd. To die, to 
sleep ; 
To sleep : perchance to dream :...! 


(Îl priveşte batjocoritor pe King-Kong, 
cu o expresie de infinită compăti- 
mire. Apoi, se ridică şi se îndreaptă 
spre culise. Deodată, se oprește.) 
Alţii... îţi oferă libertatea. Pe cînd 
eu, nu te rog decit să mă intelegi...! 
(Iese. King-Kong rămîne, buimac, la 
locul lui. Intră Garibaldi, King-Kong 
se uită la el şi saltă mingea in miini. 
Garibaldi îi face semn să-i arunce 
mingea. King-Kong i-o aruncă. Ga- 
ribaldi, foarte mulţumit, i-o aruncă 
înapoi şi așteaptă ca jocul să con- 
tinue. Dar King-Kong prinde mingea 
şi iese. Garibaldi rămine cu miinile 
întinse. Apoi, face un gest lent de 
neputinţă şi resemnare si se aşază 
ingindurat, fixind cu ochii un punct 
de pe podea. Nora, în virful picioa- 
relor, se apropie de el pe la spate 
şi îi pune o mind pe umăr.) 


! A fi sau nu a fi, iată întrebarea: este 
mai vrednic să suferi în inima ta loviturile 
şi săgețile soartei vrăjmaşe, sau să te fnar- 
mezi împotriva unei mări de suferințe, și 
fnfruntindu-le, să le curmi? A muri, a dor- 
mi, doar atit, şi să ştii că printr-un somn 
pui capăt chinurilor inimii si miilor de pa- 
timi pe care le moşteneşte carnea. E o in- 
cheiere ce-am putea s-o dorim din adincuri. 
A muri, a dormi; a dormi, a visa poate. 


(Trad. : Maria Banus şi Vera Călin) 

NORA : Ginduri negre, Cacho ? 

GARIBALDI: Ştiu eu? Nu-ţi face 
sînge rău pentru mine! Eu n-am să 
pot rămîne aici. 

NORA : Te înţeleg, Cacho... 

GARIBALDI: Ba nu. Dumneata te-ai 
resemnat. Mi-ai spus-o singură. Du- 
mitale nu-ţi pasă cînd se uită lumea 
la dumneata ca la urs. 

NORA : O, să nu crezi asta, Cacho. 
Cînd m-am dus în sala de exhi- 
biții, eram gata să izbucnesc în plins. 
Dumneata ai trezit în mine un spirit 
de răzvrătire, care nu mă mai pără- 
seste. Poate, fiindcă ești puternic. 
(Pauză.) Pînă nu de mult nici prin 
gînd nu-mi trecea să plec de-aici. 
Singura mea grijă era să am un 
acoperiş si un blid de mîncare. 

GARIBALDI: Si acum? 

NORA: Acum asta nu mă mai in- 
teresează. Nu ştiu cum... dar parcă 
n-ar mai fi pentru mine lucrul cel 
mai important. 

GARIBALDI (izbucnind): Vino ou 
mine! Să fugim împreună! 

NORA (mişcată, tradind o stranie ui- 
mire): Să fugim? Noi? O! Asta-i 
nebunie ! Cum o să ieşim de-aici ? 

GARIBALDI: Am să caut eu mijlo- 
cul. Si îţi jur că din clipa asta n-o 
să mă mai gîndesc la altceva. Am 
răbdat destul. Pînă şi cele mai mici 
amintiri m-au făcut sa sufăr. În 
aceste zile am învățat de la viaţă 
mai mult decît în toţii anii pe care 
i-am trăit pînă acum. Si am în- 
vatat că viaţa are rost numai atunci 
cînd e liberă. (Pauză.) Trebuie să 
ne pregătim fuga, domnişoară Nora. 
(Se apropie de ea.) 

NORA : Dar palatul ăsta e o fortă- 
reaţă ! 

GARIBALDI: Am s-o dărim! 

NORA (entuziasmată): Da, Cacho. Ai 
s-o dărimi. Eşti puternic ! (Pauză.) Pe 
urmă, va trebui să ne gindim unde 
ne-am putea ascunde. 

GARIBALDI : Eu stau cu mătușa mea. 
Ea o să ne dea adăpost. 

NORA : Aici? În oraş? O să ne gă- 
sească ! 

GARIBALDI: N-are importanţă unde. 
O să fugim undeva departe, într-un 
sat uitat de lume. (Pauză.) Mergem 
împreună, Nora. 

NORA : Asta e un vis, Cacho! Sice-o 
să facem noi doi, singuri, fără prie- 
teni, într-un sat pierdut cine ştie 
unde ? 


GARIBALDI : Eu pot să muncesc. Pot 
să fiu antrenor, sau maseur. 

NORA : Iar eu aş putea da lecţii acasă. 
Să avem o căsuță mică-mică. O co- 
libă din trunchiuri de copaci. Cu 
mobilă puţină: o sobă, un patefon. 
Mai punem un covor şi un fotoliu în 
care să se odihnească Cacho, lîngă 
foc, cînd vine el de la muncă. Eu 
am să dansez numai pentru dinsul. 

GARIBALDI : Şi să fim liberi! 

NORA : Si fericiţi! 

GARIBALDI: Amindoi! (Pauză. Se 
prind de miini, fericiți că şi-au dat 
seamă de dragostea lor.) Nora! 

NORA (apropiindu-se): Cacho! Asta 
înseamnă că... 

GARIBALDI (imbratisind-o): Da... 
(Dau să se sărute, cînd o explozie 
puternică se aude din culise. Cei 
doi se îndepărtează unul de celă- 
lalt. Intră Profesorul, cu fața nea- 
gră de funingine, cu hainele fer- 
feniță, cu părul vilvoi. Dintr-un bu- 
zunar al hainei iese fum.) 

PROFESORUL:  N-aţi văzut cumva 
ochelarii mei ? 

GARIBALDI : Ce s-a întîmplat, dom- 
nule Profesor ? 

PROFESORUL : Păi, stăteam pe întu- 
neric, la mine în odaie, si m-am apu- 
cat să-mi caut ochelarii. Ca să-i gă- 
sesc mai uşor, am aprins un chibrit 
şi l-am apropiat de fitilul unei lăm- 
pite cu gaz. Cînd colo, se pare că 
acela nu era fitilul de lampă. A 
zburat în aer un perete întreg! 
(Îşi găseşte ochelarii în haină.) A, 
uite-i aici! Acum mă duc să văd 
mai bine ce s-a întîmplat. (Iese. Intră 
Hamlet.) 

HAMLET : Şi surlele să dea de veste 
trimbiţelor ; trimbitele, tunarului 
plecat în depărtări ; tunul, ceruri- 
lor, iar cerurile, pămîntului. (Pauză.) 
Zvircoliri grele zguduie lumea în 
aste vremuri. Fortaretele zboară în 
aer, se prabusesc castele. Numai răul 
şi viclenia mai dăinuiesc, sprijinite 
în coloane subtile, de impalpabilă 
marmură. (Către Garibaldi) Că veni 
vorba, gladiatorule, cred că am vă- 
rari şi eu ceva din faimosul tău fot- 

GARIBALDI : Ai văzut pe cineva ju- 
cînd fotbal? Unde? 

HAMLET : Pe stradă. Bănuiesc că era 
fotbalul acela pe care mi l-ai de- 
scris tu... 

NORA: Dar dumneavoastră n-aţi pu- 
tea vedea strada, Alteță. Din pa- 
vilionul acesta, strada nu se zărește 
deloc. Nu există nici ferestre, nici 
balcoane. 

HAMLET: Dar există un perete în- 
treg darimat de mașina drăcească a 
preainvatatului nostru alchimist si 
necromant. (Se îndreaptă spre ieşire.) 
Alchimia explozivă, în adevăr, tare 
neplăcută... (Iese.) 

GARIBALDI (apropiindu-se în fugă de 
Nora): Strada ! Ai auzit, Nora? 

NORA : Pe acolo o să fugim, Cacho. 
Visul nostru e aproape! 

GARIBALDI (o îmbrățișează): Si eu 
îţi jur că o să fim fericiţi. 

NORA (ca prin somn): În noaptea 
asta... 

GARIBALDI : cînd toată lumea o să 
doarmă... 

NORA : tiptil, tiptil, tu si cu mine... 

GARIBALDI: o să fugim. (Intră Lu- 
pus şi aplaudă.) 

LUPUS: Bravo! Bravissimo! Bis! 
Bis !... 

NORA (speriată): Senor Lupus, noi... 
(Garibaldi îl priveşte cu o expresie 
oarecum provocatoare.) 

LUPUS: O, nu-mi displace! Dimpo- 
trivă ! Închipuiţi-vă ! Formidabil ! Un 
nemaipomenit noroc! Balerina si 
centrul inaintas contopiti într-un 
exemplar unic! Ce fericire-mi adu- 
ceti! O să vină fotografii de la 
toate revistele. Şi televiziunea. Am 
să difuzez ştirea în întreaga lume. 
Un eveniment unic. Balerina şi cen- 
trul înaintaş! O să trebuiască să 
facem unele schimbări în catalog. 
Ei haide! imbratisati-va. 

GARIBALDI: Asta nu. Asta ne apar- 
ţine numai nouă. 

NORA : De ce nu? (Încet, către Gari- 
baldi) În noaptea asta, fugim. Nu 
uita. 

GARIBALDI: Cum ziceti dumnea- 
voastră, senor Lupus. (Se îmbrăţi- 
şează.) 

LUPUS (priveşte extaziat. Apoi stă 
puțin pe gînduri, scuturind din 
cap): Stati puţin. Am o idee ge- 
nialè ! Sublimă! Demnă de talentul 
marelui Lupus! Ascultaţi aici! (Se 
imstalează pe tronul lui.) De un timp 
încoace, cu toate satisfactiile pe care 
mi le dă colecţia mea, nu mă simt 
mulţumit. Colecţia e splendidă, unică, 
deşi Profesorul mi-a dărimat un pe- 


rete, Dar sînt puţin cam plictisit de 
această sterilitate filatelică. Si atunci, 
iată că voi doi vă îndrăgostiți unul 
de altul. E firesc ca geniul lui Lu- 
pus să prindă ideea din zbor. (Ră- 
mine puțin în expectativă.) O cres- 
cătorie ! Am să fac o crescătorie! ` 

NORA (fără să priceapă): O crescă- 
torie ? 

LUPUS: Exact! O crescătorie! O 
pepinieră ! Voi doi o să fiti exem- 
plarele mele de prăsilă. Vă închi- 
puiti ce copii o să faceţi. Ce ar- 
monie de mişcări, ce linie, ce forţă, 
ce uşurinţă de deplasare! Văd de 
pe acum orașul plin de anunţuri 
luminoase. Zeci de avioane scriind 
numele meu pe cerul albastru. (Scrie 
cu mîna în aer.) Crescătoria Lupus ! 
Exemplare umane selecționate. Pur 
sînge. Rasă superioară prin încruci- 
şare ultraperfectionatè ! Am să ob- 
tin preţuri fabuloase pe piaţă. 

GARIBALDI : Ascultă! 

NORA (retinindu-l): Lasă-l să vor- 
bească. În noaptea asta fugim. 

GARIBALDI : E o idee foarte curioasă. 

LUPUS: Demnă de mine. Profesorul 
o să iniţieze întreaga producţie de 
copii în tainele ştiinţei. Hamlet osă-i 
învețe bunele maniere, iar King- 
Kong educaţia fizică. Aripa aceasta 
a palatului se va transforma în cres- 
cătorie. Am să mai cumpăr si alte 
specimene de prăsilă : pianiști cu dac- 
tilografe, poetese cu contabili, chi- 
rurgi cu violoniste, caligrafe cu me- 
dici. Toate soiurile posibile. Profitind 
de dărîmarea peretelui, am să încep 
imediat modificările necesare. Pe voi 
am să vă mut în pavilonul trei. 

NORA : Să ne mutaţi de aici? 

LUPUS : Bineînţeles. Pavilionul acesta 
comunică cu strada. Asta e foarte... 
nesănătos. O să mergeţi în centrul 
palatului, departe de orice posibili- 
tate de contaminare cu aerul viciat 
al străzii! 

NORA : Păi, să vedeţi... adică, da, 
sigur... Ne mutăm chiar miine. 

GARIBALDI : Da, da; miine. 

LUPUS: Miine? Nu. Chiar acum. Pe 
loc. Nu vreau să am nici un risc. 
Nora, tu ai să te duci prima. Esti 
femeie si ti se cuvine acest privi- 
legiu. (Apasă pe o sonerie. Intră doi 
lachei.) O însoţiţi pe domnisoara Ro- 
drigova în pavilionul al treilea, să-şi 
aleagă acolo un apartament. 


GARIBALDI (tăios): Nu te mișca, 
Nora ! 

LUPUS: Cum ai spus? 

GARIBALDI : Nora să nu se miște de 
aici ! 

LUPUS: Ce? Te răzvrăteşti ? Tu ştii 
ce înseamnă aici o răzvrătire? La- 
chei ! Puneti mîna pe ea! 

NORA (înfricoșată): Nu te expune, 
Cacho. Oricum o să fim împreună. 
Mi-e frică pentru tine. 

GARIBALDI: Mie nu mi-e frică. 

LUPUS: Amindoi formează acum un 
exemplar unic. Pedeapsa mea se va 
răsfringe asupra amindurora. Ascultă, 
rebelule, asta să fie prima şi ultima 
data ! (Către lachei.) Luaţi-o. 

GARIBALDI (lasă capul în jos): Făce 
vrei ! (Către Nora) O să fim impre- 
ună, Nora, şi ceva o să se întimple! 
(Nora iese incet, însoţită de lachei.) 

LUPUS: Ce tel de rebeliune e asta? 
Aici singurul care comandă sint eu, 
Lupus ! 

GARIBALDI (surd): Nu in ce pri- 
veste Nora. 

LUPUS: De ce nu? 

GARIBALDI ; Fiindcă Nora-i a mea! 

LUPUS : Ba-i a mea! Am cumparat-o 
cu două milioane de pesos, şi tac 
cu ea ce vreau! (Pauză.) Şi cind te 
gindeşti că eram pe cale să o unesc 
cu tine. Cu un rebel! Păi, din voi 
o să iasă copii teroriști. Ce oroare! 
Nu, tu nu ai să faci parte din cres- 
cătoria mea. Te scot din colecţie. Ai 
să te duci în pavilionul patru, la 
clubul vegetarienilor. Acolo ai să te 
umfli de spanac şi ai să înveți să te 
adaptezi la modul nostru de viaţă. 
Nici o rebeliune, afară de cele pre- 
văzute si controlate! (Pauză.) Noroc 
că mi-am dat seama la timp. N-ai 
s-o mai vezi pe Nora. lar crescătoria, 
tot am s-o fac. Dar cu Nora și cu 
King-Kong. Rezultatul o să fie şi mai 
bun ! Femeia frumoasă împerecheată 
cu bestia! Şi cu King-Kong n-o să 
am nici o problemă. O să fie de- 
ajuns să i-o pun pe Nora in faţă si 
să-i strig : „şo pe ea !“ (Garibaldi ina- 
intează spre el. Se aud vocile unei 
mulțimi, care scandează surd: Ga- 
ri-bal-di. Undeva, departe, se aude 
finalul delirant al unei emisiuni 
sportive, în care Lalo Pelliciari a- 
nuntă un gol. Garibaldi îl apucă pe 
Lupus de git și îl stringe. Cind Lu- 
pus cade, zgomotele încetează si se 
aşterne o liniște pătrunzătoare. Lu- 


mina descrește treptat, pînă cînd se 
face întuneric. Locul unde stă Va- 
gabondul se luminează.) 

VAGABONDUL : Bravo! Bravissimo ! 
(Pauză.) Bun. Cam astea au fost fap- 
tele principale ale istoriei. Restul e 
uşor de prevăzut. Așa se întimplă 
întotdeauna : cîte un băiat simplu, 
luptîndu-se cu ghiarele şi cu dinții, 
ia asupra lui sarcini pe care numai 
mulţimi întregi le-ar putea duce la 
bun sfirşit. (Intră patru detectivi, cu 
toate atributele clasice: pipă, lupă, 
costum în carouri si pronunțat accent 
britanic. Parcurg scena în lung si 
în lat, oprindu-se la fiecare pas și 
uitindu-se unul la altul.) 

CORUL DE DETECTIVI: Rece, rece. 
(Mai merg puțin.) Rece, caldut, cal- 
dut. (Se adună într-un colț al sce- 
nei, lingă o ieșire.) Fierbinte! Fier- 
binte! Arde! Arde! (Îl scot pe Ga- 
ribaldi afară, traversind scena cu el.) 
S-a ars, s-a ars, s-a ars! 

VAGABONDUL (foarte atent): Da, s-a 
ars! A urmat un proces inutil, la 
care avocații, procurorul si judecă- 
torii au croncănit ca nişte corbi în 
jurul lui Garibaldi. 

(Intră trei judecători-corbi, îmbrăcaţi 
în robă neagră, cu tocă doctorală în 
cap. Toţi trei au pliscuri lungi.) 

JUDECĂTORUL-CORB (către Procuro- 
rul-Corb): Crr! Crr! 

PROCURORUL-CORB (furios): Carr, 
CIT, CIICITICITT, CIT, CIT, CIT! 

AVOCATUL-CORB  (rugător): Crr, 
CIT, AN, OT, NU, cr, anv, car! 

JUDECATORUL-CORB (către amin- 
doi, chemindu-i lingă el): Crrr, crr, 
crr! (Se string tustrei laolaltă si, 
agitind pliscurile, croncanesc toti in 
acelasi timp intr-un ritm din ce in 
ce mai accelerat.) 

VAGABONDUL (pe fondul croncanitu- 
lui lor): Uitaţi-vă la ei! Nu-i greu 
de ghicit sentința. Am dreptate ? 

CORUL CORBILOR (oprindu-se brusc, 
fiecare cu degetul întins): Ga-ri- 
bal-di ! Crr! (les filfiind din aripi. 
O pană neagră poate să cadă din ta- 
van, plutind ușor prin aer.) 

VAGABONDUL : Si de-aici, la pus- 
cărie ! (Incet-incet se aprind luminile 
din piață; ferestruica din zidul în- 
chisorii se luminează și revine în- 
tregul decor din actul I. Se aude 
vocea Gardianului.) 

GARDIANUL (din culise): Toate locu- 
rile sînt ocupate, senor. Doriţi un 

program ? (Intră în scenă și îl ză- 
reste pe Vagabond.) Cum, dum- 
neata mai eşti pe-aici ? 

VAGABONDUL: Da, domnule Gar- 
dian. Trebuie să-l văd negresit pe 
omul. acela. z 

GARDIANUL: Mi s-a dat ordin să 
nu te las astăzi în piață. 

VAGABONDUL: Totuşi, eu trebuie 
să-l văd. 

GARDIANUL: Îl cunoşti, cumva ? 

VAGABONDUL: Da, domnule Gar- 
dian. Îl cunosc ca pe unul dintre 
cei mai buni prieteni ai mei. 

GARDIANUL (curios): Cum așa ? Ni- 
meni nu ştie nimic. S-a anunţat 
doar atît: că urmează să fie spîn- 
zurat un om. Dumneata ştii cine e? 

VAGABONDUL : Exact ceea ce ai spus 
dumneata ! 

GARDIANUL : Păi, ce-am spus? 

VAGABONDUL : Că e un om! (Se 
aude o voce din culise.) 

O VOCE: Domnule Gardian! (Gar- 
dianul se îndreaptă spre ieșire.) 
GARDIANUL (către Vagabond): Dacă 
vrei sa rămii aici, trage-te mai la 
o parte să nu te vadă. (Îi indică un 
loc in culise. Ies amindoi. Intră un 
om îmbrăcat în negru, cu înfățișare 
de cioclu. Vorbeşte către public cu 
o voce gravă, ca de pe lumea cea- 

laltă.) 

PREZENTATORUL PROGRAMULUI : 
Doamnelor şi domnilor! După cum 
e anunțat si in program, avem 
printre noi pe binecunoscutul in- 
dustriaș, domnul Cannis, celebrul 
rege al fringhiilor care se confec- 
tioneaza in monumentalele fabrici 
ale firmei Cannis Company Limited, 
Si care vor fi folosite in executia 
de astăzi. Domnul Cannis e însoţit 
de  încîntătoarea dumisale soție, 
doamna Mary Cannis. Veti pe- 
trece o dimineaţă plăcută în distinsa 
dumnealor societate. (Salută şi se în- 
dreaptă spre ieşire, incrucisindu-se 
cu domnul Cannis, doamna Cannis si 
un reprezentant al firmei, care intră 
grăbiţi.) 

D. CANNIS (uşor accent yankeu): 
Domnilor şi doamnelor! 

D-na CANNIS: Domnisoarelor! 

D. CANNIS: Domnisoarelor! Nu voi 
spune decit putine cuvinte, pe care 
mi le dictează emoția momentului 
de faţă. Mă simt dator să vă atrag 
atenţia asupra folosirii fringhiilor 
marca... 


CORUL CELOR TREI (cintind): Can- 
nis Company Limited! 

D. CANNIS: ...in execuțiile publice 
de criminali. Fabricam, de aseme- 
nea, snururi impletite in opt pen- 
tru plimbat ciinii... 

D-NA CANNIS: ...Sfori împletite in 
două, pentru împachetat. 

D. CANNIS: Ata specială pentru pes- 
cuit. 

D-NA CANNIS: Sfori pentru înălţat 
zmeie. 

D. CANNIS: Folosiţi cu încredere 
frînghiile marca... 

CORUL CELOR TREI (in ritm de 
swing) : Cannis, Company, Limited !! 

D. CANNIS: ..După cum va puteţi 
convinge privind aceste mostre, ale 
căror preţuri le putem comunica 
celor interesaţi, de îndată ce se va 
termina această simpatică ceremo- 
nie. Firma noastră se consideră da- 
toare să exprime profunda ei... (E- 
zită. Se uită spre d-na Cannis.) 
How do you say satisfaction ? 

D-NA CANNIS (consultind un dictio- 
nar de buzunar): Satisfactie. 

D. CANNIS: Thank you... (Către pu- 
blic)... Profunda ei satisfactie pen- 
tru faptul de a fi atins un nivel 
calitativ atît de înalt, încît produ- 
sele noastre au devenit indispen- 
sabile in acţiunile de urmărire si 
pedepsire a delicventilor. Servim, 
astfel, nobila cauză a Justiţiei, cu 
o nestrămutată credință în marile 
valori umane, în posibilitatea de 
a-l face pe om mai bun, în trium- 
ful principiilor morale, al cinstei şi 
corectitudinii. Asta am avut de 
spus. 

D-NA CANNIS (către soțul ei): Mai e 
mult pînă începe? 

D. CANNIS: No, my darling. Îndată 
o să se stingă luminile si o să în- 
ceapă...! (Cei trei isi apropie ca- 
petele.) 

CORUL (în ritm perfect de swing, 
cu o intonatie de final): Cannis, 
Company, hu, hu, hu. (les repede, 
zimbind şi multumind cu privirea 
în dreapta şi în stinga.) 

PREZENTATORUL PROGRAMULUI : 
Şi acum, doamnelor şi domnilor, 
toate luminile se vor stinge, pen- 
tru ca execuţia să aibă loc numai 
la lumina zorilor, asa cum prevede 
legea. (În timp ce luminile se sting 
treptat, se aude un răpăit de tobe. 
Intră Calaul, îmbrăcat în glugă. 

După el, urmat de două sentinele, 
vine, păşind foarte încet, Garibaldi. 
Se urcă, cu mișcări lente, pe esa- 
fod.) 

CALAUL (aproape in întuneric): 
Spune cîteva cuvinte, condamnat. 
Așa e protocolul. 

GARIBALDI (aproape învăluit în în- 
tuneric. Deodată însă, o rază începe 
să-l atingă, crescînd, în plină față. 
Privirea i se luminează. Vorbește): 
Nu. Eu nu mor. Şi asta face parte 
din viaţă. Puteţi să-mi inabusiti 
glasul şi să-mi striviti trupul. Tot 
viață e si asta. Eu... sînt un om. 
A trebuit să sufăr mult, ca să în- 
teleg acest lucru. Dar acum știu că 
nu sînt singur. În fiecare stradă, în 
fiecare coltisor din acest imens o- 
ras, pretutindeni unde există sufe- 
rinta si înţelegere, trăiesc oameni ca 
mine. Aşa că, degeaba mai există 
lupi care vor să ne cumpere sin- 


gele, să pună stapinire pe fericirea, 
pe bucuriile oamenilor. Eu am lup- 
tat. Mi-am încercat puterile și acum 
sînt sigur. Asta... nu moare. (Lu- 
mina care îl lovește în faţă devine 
intensă.) De aici, de unde mă aflu, 
văd zorile. E doar o dungă de lumi- 
nă, care se revarsă peste acoperișuri, 
colo, departe, la orizont. Dar sînt 
zorile! Da, zorile! Zorile pline de 
lumină şi ciripit de păsări. Vin zo- 
rile! Mă auzi, Nora? Oriunde te-ai 
afla, ridică fruntea sus și scalda-ti 
faţa în lumină! Căci iată zorile! 
Zorile care vin! (Rămîne nemișcat, 
umplindu-se de o lumină intensă, 
cu o uşoară nuanță de roșu, care ii 
învăluie numai fața, ca o aureolă. 
Totul rămîne nemișcat. Un cor so- 
lemn si luminos inundă aerul, in 
timp ce încet, încet, se lasă...) 


— CORTINA — 


În romineste de M. Damian 

9 CE TRĂSĂTURI DAU SPECTACOLULUI DE TEATRU CARACTERUL CONTEMPORAN? 
€ CARE SÎNT CĂILE PENTRU DEZVOLTAREA ACESTUI CARACTER ÎN TEATRUL NOSTRU? 


În acest număr răspund: maestrul emerit al artei Moni Ghelerter, artistul 
emerit Liviu Ciulei, precum şi regizorii Miron Niculescu si Lucian Pintilie, 


A 


F 


r éd Moni Ghelerter: 


„Spirit contemporan înseamnă 
trăirea efectivă şi pasionată a 
epocii tale, înțelegerea ei pînă 
în cele mai mici amănunte.” 


Ze 
~ 


Cînd vorbim despre răspunderea regizorului şi despre contemporaneitatea 
artei teatrale, cred că o problemă ce le domină pe toate celelalte este spriji- 
nirea neprecupețită a dramaturgiei originale. Aceasta apare ca o condiție a 
funcției de regizor, o îndeletnicire legată de însăşi exercitarea ei. Pentru că nu 
poți face teatru în spiritul epocii tale şi nu poți realiza spectacole capabile să 
reflecte trăsăturile ei, fără o dramaturgie corespunzătoare, pe care tu, regizor, 
s-o valorifici, pe măsura talentului şi pasiunii tale, în scenă. 

Un bun spectacol este acela in care un text — si nu spun o noutate prin 
aceasta — își află deplina lui valorificare scenică, este sincer, emotionant si 
convingător. Aşa înțeleg eu un spectacol de teatru contemporan. Dar e nevoie 
ca acest lucru să-l pricepem nu numai noi, regizorii, ci si dramaturgii. Pentru 
că spirit contemporan înseamnă trăirea efectivă şi pasionată a epocii tale, în- 
țelegerea ei pînă în cele mai mici amănunte. Numai trăind astfel, poţi s-o si 

reprezinţi în arta ta. Consider, pe de altă parte, că este greșit să se aştepte 
ca regizorii să facă spectacole despre care se spune că sînt „foarte moderne“, 
dar care se reduc de fapt la invocarea unor formule ce nu au, cel mai adesea, 
nici o contingență cu textul tratat. De cînd mă ştiu, am fost împotriva specta- 
colelor regizorale care nu-mi spun nimic. Pentru că atunci cînd simţi prezența 
regizorului pe scenă, este ca si cum l-ai simţi pe autor că își forțează perso- 
majul să treacă printr-o situație pe care nimic din datele lui caracterologice 
si din conflictul de pînă atunci nu o justifică. 

Desigur, orice piesă poate fi pusă în scenă în mai multe feluri, potrivit 
viziunii, personalității, culturii şi gustului regizorului. Deci, modul de a trans- 
pune poate fi variat, concepția în virtutea căreia se tălmăceşte o operă este 
însă una singură, cea realist-socialistă. Sint texte care suportă îndrăzneli de 
montare, altele ce le solicită chiar, în timp ce unele sucombă la asemenea ex- 
periente, făcînd loc doar unor formale exhibiţii ale celui ce le pune în scenă, 
fără să le respecte și să le înțeleagă. Nu sînt împotriva încercărilor, si le doresc 
chiar. Dar voi arăta mai departe de ce nu sint de acord cu orice fel de în- 
cercări. Apreciez, de pildă, încercarea lui Liviu Ciulei — personalitate artis- 
tică valoroasă și complexă — de a căuta să afle Azilului de noapte al lui 
Gorki, o exprimare regizorală proprie, asa cum apare ea pe scena de la Mu- 
nicipal, dominată de viziunea plastică a artistului şi de tendința de a transpune 
conflictul între coordonate unde azi s-ar mai putea intilni condiții sociale ase- 
mănătoare celor descrise de Gorki. Sint convins că asemenea condiţii există 
aiurea, dar elementele caracteristice acelui mediu sau acelor medii unde ele 
se fac simțite și azi, sînt cu siguranță altele. Personal, nu cred că in America, 
de pildă, putem afla un Luca asemenea celui descris de Gorki și întîlnit de el, 
cu siguranță, în vechea Rusie. 

Dacă aș fi pus în scenă Azilul de noapte, cred că m-aș fi simțit mai 
obligat de lucrare să situez spectacolul între coordonatele geografice și de epocă 
pe care le reclamă el, de teama de a nu da loc unor aspecte hibride si ne- 
verosimile. a 

Se întimplă ca astfel de căutări să fie greşite, totuşi ele deschid adesea 
orizonturi noi artei şi mai ales celei teatrale, despre care nu arareori auzim 
spunindu-se că a cam rămas în urma vieții. (Dar căutările nu sînt valabile numai 
pentru regizori, ci — țin să repet — şi pentru dramaturgi.) Complexitatea si 
dinamica vieţii noastre ne obligă la un efort creator pe măsura ei. Un singur 
lucru însă îl consider de-a dreptul primejdios în aceste căutări inovatoare: că- 
derea în formulă. Căci, dacă altcineva de pildă ar încerca să repete experi- 
mentul lui Ciulei, chiar pe acest text al lui Gorki, ar .realiza, sînt sigur, un 
spectacol fals. Pentru că ceea ce-i autentic la Ciulei, în această montare, este 
unitara viziune care străbate toate planurile montării, condiţie primordială a 
unei creaţii artistice, ce îi conferă originalitatea. Formulele însă devin modă, 
iar moda e o simplă manifestare superficială. Si atita tot. 

Fiind însă vorba de a realiza spectacole in spirit contemporan — si nă- 
dăjduiesc că am fost destul de limpede în ceea ce am vrut să fac să se inte- 
leagă că e, după părerea mea, acest spirit — repet: nu poți reuși aceasta fără 
a trăi intens epoca ta, fără a o urmări şi a merge în pas cu ea. În ce mă 
priveşte, deoarece am pus în scenă prima piesă despre colectivizare, aș dori 
să-mi demonstrez consecventa afirmațiilor. Era în 1950 cînd am montat lucrarea 
Mariei Banuș, Ziua cea mare. Poate că aci lucrurile nu erau spuse întotdeauna 
fără stîngăcie, dar sinceritatea piesei a răzbătut în spectacol și a asigurat suc- 
cesul, înțelegerea şi primirea ei de către spectatori. N-a fost singura piesă de 
acest fel pe care am pus-o de atunci încoace în scenă. Au urmat Vad nou, 
Oameni de azi si, acum, Maria. Nu vreau decît ca, peste cinci ani, cînd potrivit 
prevederilor proiectului de Directive ale celui de-al III-lea Congres al parti- 
dului, întreaga ţară va fi colectivizată, să pun în scenă, în noua sală a Tea- 
trului Naţional, piesa care va urmări şi reflecta amplu viața satului de atunci. 

Liviu "Ciulei: 


„Fiecare moment artistic isi cere 
expresia lui adecvată, novă, legile 
lui organic legate de conţinut.“ 


Problema realizării unui spectacol care să-şi merite numele de al vremii 
noastre poate să-şi găsească mai multe modalităţi de rezolvare, fiecare din ele 
avînd la rindul ei o gamă de nuanțe. Regizorul poate să păstreze un fel de 
modestie în afirmarea actului de redare in spirit nou a unei piese, pastrindu-si 
dreptul de a avea un punct de vedere ferm asupra concluziilor ideologice ale 
spectacolului şi propulsind aceste concluzii cu ajutorul vehiculului oral al no- 
tiunilor si textului, interpretindu-l, dar nu schimbindu-l. Mai este posibil ca 
regizorul să concretizeze in imagini vizuale spiritul contemporan al tratării unui 
text, conlucrînd cu scenograful în plastica spectacolului, precum si de comun 
acord cu actorii in ce privește gestica si stilul de interpretare. Nu cred că-tră- 
sătura contemporană a unui spectacol e dată de o simplă amprentă de mo- 
dernism. Pentru că a fi modern, într-un spectacol, nu trebuie să fie un scop 
în sine. A nu face ca alţii din jurul tău — nu aceasta trebuie să fie problema 
de căpetenie. Ceea ce trebuie să urmăreşti este să realizezi esența fenomenului 
istoric-social al epocii in care trăieşti, si să descoperi mijloacele prin care să 
transmiti această esență într-un limbaj artistic, care să conţină caracterul, gestul 
actual, singurul în măsură să reflecte tendinţele epocii noastre, ritmul ei inte- 
rior, reliefurile ei care, toate, provin din ideile ce o guvemeaza. Si, prin aceasta, 
spectatorul vibrează si desluseste cu certitudine şi spontaneitate aspiraţiile ei. 

Desigur, poate fi interesant pentru cineva să aducă pe scenă un text clasic, 
urmărind reeditarea unui stil, sau mai precis reinventarea lui. În această pri- 
vinta însă, ştim totuşi prea puţin despre atmosfera, stilul si caracteristica epo- 
cilor trecute. Şi, cu toată documentarea de care dispunem, obținem, pînă la 
urmă, nu o operă de artă, ci, cu preţul unor strădanii destul de mari, doar o 
reconstituire arheologică dacă — pe dedesubtul reeditării aspectului exterior al 
fenomenului — nu reusim să facem să se desluşească miezul, esența si punctul 
nostru de vedere contemporan asupra relaţiilor din trecut şi asupra proble- 
melor născute din ele. 

Dar şi o reeditare, o reconstituire fidelă, chiar dacă este susținută de pe 
o poziţie critică, poate să aibă un rezultat negativ. Poate că este cazul să vin 
cu unele explicitări spre a mă face pe deplin înțeles. Dacă am lua de pildă 
un spectacol de la sfîrşitul veacului, Dama cu camelii sau Anna Karenina, si 
am reconstitui cu fidelitate comportamentul oamenilor de atunci, poate am 
reuşi un lucru de precizie în ce priveşte stilul, dar tot atit de bine ar fi cu 
putinţă ca toate aceste aspecte — oricit de paradoxal ar părea — să ne apară 
ca demodate, tocmai prin faptul că sînt prea apropiate de noi şi n-au îmbrăcat 
haina istorică. Ele ne apar astfel ridicole şi anacronice. Ne putem da bine 
seamă de acest lucru vizionind un film dramatic de la începuturile cinema- 
tografiei. Atitudinile actorilor care erau similare atitudinilor din viață — dacă 
putem face abstracţie de uşoara deformare teatrală — nu ne pot duce să com- 
pasionăm alături de eroi si povestea lor tragică, ci vom ride de acestea ca de 
un lucru grotesc. 

Privind atent marile realizări ale artei din toate timpurile, vedem că 
artistul n-a putut să se sustragă niciodată epocii în care a trăit şi, fie că l-a 
chemat Breughel, Boticelli, Da Vinci, Caravaggio sau Poussin, întotdeauna tre- 
cutul apare îmbrăcat, în operele lor, într-o haină nouă cuprinzind elementele 
de viaţă ale epocii in care artistul a trăit, elemente de care cel ce recepționa 
această operă de artă avea nevoie, ca să-și apropie experiența trecutului, com- 
parînd-o cu existenţa lui. 

Cineva susținea că Shakespeare trebuie jucat numai în costume elisa- 
betane, pentru că el aduce pe scenă oamenii epocii lui. Si dacă ne gindim 
bine, dramele istorice antice ale lui Shakespeare nu le-am văzut niciodată, de 
la el si pînă astăzi, realizate în costumele epocii la care se referă acţiunea. 
Mă întreb dacă ar sluji, azi, la ceva să vedem de pildă o Cleopatră îmbrăcată 
în costumele purtate de elisabetani. 

Cinematograful a încercat, în unele reconstituiri (așa-zisele superproductii) 
foarte fidele ale epocii, să realizeze acest lucru. Îmi amintesc, printre altele, de 
Cezar si Cleopatra a lui Bernard Shaw. Dar tot ce pot să spun în această pri- 
vinta este că Shaw, după ce a vizionat spectacolul, a declarat că i s-a părut 
că răsfoiește o ediție prost ilustrată a Bibliei. Ce deosebire între aceste super- 
producții si filme ca Ivan cel Groaznic, unde realizatorii intervin cu personali- 
tatea lor creatoare, în redarea unei epoci prin prisma unei stilizări artistice, 
viguroase și contemporane. 

Vorbeam mai sus că ar putea să existe o atitudine discretă a regizorului 
în ce privește tratarea piesei, dar chiar atunci cînd ne ferim să accentuăm vi- 
ziunea contemporană şi vrem să fim — cum s-ar zice — discreti, nu izbutim 
să nu implicăm realizării o optică diferită de cea istorică. Dacă răsfoim reali- 
zările de pînă acum cu un singur rol — Hamlet, de pildă — îl putem vedea o 
dată îmbrăcat în costumul stilizat al anului 1750, în interpretarea lui Garrik ; 
sau cu barbă, ca un domn de pe la jumătatea secolului trecut, care şi-a lepădat 
numai redingota, în interpretarea lui Mounet-Sully ; cu plete romantice. așa cum 
au înțeles să-l aducă pe scenă Moissi si Demetriad; sau tuns roman, cu un 
costum mult îngăduitor față de epocă, din prerenaşterea germană, asa cum ni 
l-a redat în film Lawrence Olivier. Actorul englez ar fi fost ridicol pentru spec- 
tatorii lui Mounet-Sully, si viceversa. 

Este clar, cred, că spiritul contemporan în tratarea textului este o con- 
ditie esențială si ea se impune de la sine. 

Dar problemele sint deosebit de ascuţite și în ce priveşte spectacolul rea- 
lizat pe texte contemporane, şi aş vrea să fac o referire mai directă la drama- 
turgia noastră. Am vorbit despre spiritul în care trebuie să aducem pe scenă 
un text clasic, dar tin să subliniez că cu atît mai mult trebuie să fim contem- 
porani cînd reprezentăm epoca noastră ; or, în această privinţă, sîntem încă tri- 
butari unui trecut apropiat şi sîntem obligaţi de nişte texte care împrumută 
încă haina deplasată a teatrului burghez, de multe ori chiar aspecte din teatrul 
bulevardier în care se plasează un conţinut nou. De aci, se nasc o discrepanta si 
o raminere în urmă, de multe ori flagrante, ale formei faţă de conţinut. Același 
lucru se întîmplă si în arta scenică, cînd regizorul nu înțelege să facă mai mult 
decit să aducă cuminte textul pe scenă, aşa cum este el, deși i-ar incumba res- 
ponsabilitatea și ar avea şi posibilitatea practică de a corecta aceste deficienţe 
(lucru ce-l privește, în primul rînd, pe dramaturg). Am citit piese rominesti in 
care am întîlnit un Gorki intirziat, sau un realism critic din secolul al XIX-lea. 

Există o mare primejdie care se strecoară sub haina formelor așa-zis tra- 
ditionale si care adesea constituie un element formalist mai plin de prejudicii. 
cred eu, decit un formalism pe deplin afisat si deci foarte usor de recunoscut si 
de inlaturat.. 

Asupra acestei probleme se poate discuta foarte mult. Si în dramaturgie, 
și în decor, şi în jocul actorilor, si în regie, acest lucru isi face loc adesea si nu 
ştim, de la prima vedere, de ce ne depărtează de esenţial, pentru că totul pare să 
fie la locul lui. Sîntem obișnuiți cu rezolvări care, avînd odată autenticitate, au 
fost preluate ca formule, dar care astfel aplicate devin formale. Fiecare moment 
artistic isi cere expresia lui adecvată, nouă, legile lui organic legate de conținut. 
Si la aceasta nu se poate ajunge prin reaplicarea unei rezolvări general acceptate 
si totuși neavenite. 

Miron Niculescu: 


„În ieşirea teatrului dintre ziduri 
şi canoane, în căutarea unor 
forme noi de manifestare tea- 
trală, în apropierea teatrului de 
cei mulți, tocmai în această noud 
concepție de teatru popular 
stă germenele contemporanei- 
tății.” 


Mai mult decit oricare altă artă, teatrul — arta cea mai directă, cea mai 
vie, cea mai nemijlocit legată de omul nou, spectatorul de azi, căruia i se adre- 
sează — trebuie să fie contemporan. 

Marile întrebări nu cad niciodată din senin. Ele tisnesc impetuos din rea- 
litatea imediată. 

Este neindoios că „ruptura de viaţă care se manifestă în creaţia unora 
dintre scriitori și artiști“, semnalată de tovarășul Gheorghe Gheorghiu-Dej la Con- 
ferinta organizaţiei regionale de partid din Cluj, ne obligă să ne întrebăm: „ce 
trăsături dau spectacolului de teatru caracterul contemporan ?“ 

Revista „Teatrul“ (nr. 5, mai 1960) întreabă și răspunde în bună măsură. 
În articolul editorial, în articolul „Problemele regiei contemporane în discuţia 
oamenilor de teatru sovietici“ (N. Ohlopkov — Gh. Tovstonogov) si în răspun- 
surile dramaturgilor, regizorilor și criticilor noștri, care iau parte la discuţie, 
contemporaneitatea începe să se contureze cu limpezime și vigoare. 

Împreună cu cei care cred că trăsăturile teatrului contemporan trebuie să 
fie : oglindirea esenței epocii noastre si a omului nou care o făurește, comu- 
niunea cu spectatorul de azi, căutarea noului în înțelesul cel mai sănătos, dia- 
lectic, neastimpărul revoluționar, clocotul, ritmul măvalnic si eroic al zilelor 
noastre, noi sîntem datori să luptăm din răsputeri pentru un teatru eficient si 
activizant, care să năzuiască prin contribuția lui concretă la construirea socia- 
lismului în țara noastră, către noul umanism, umanismul comunist. 

Dacă acestea sînt trăsăturile, căile către un teatru contemporan sint 
evidente. 

În primul rînd, profilarea teatrelor pe criterii reale și înțelepte: rostul 
Teatrului National — păstrătorul şi purtătorul-înainte al unei vechi tradiţii, 
azi înnnoită si înnobilată — este altul decît cel al Teatrului Municipal, al Tea- 
trului „C. Nottara“, Tineretului, Armatei, sau Muncitoresc C.F.R. Căutarea pro- 
filului e o datorie esenţială de orientare a teatrelor față de publicul nou pe 
care-l au în față. 

Un anume profil presupune un anume repertoriu. Repertoriu, care trebuie 
selectat cu discernămînt din tezaurul teatrului clasic sau contemporan si, în 
cea mai mare parte, creat prin stimularea unei dramaturgii care să reflecte 
realitatea noastră de toate zilele, lupta oamenilor care clădesc o țară nouă. 
Îmainte de toate, deci, profil şi repertoriu. 

Cu un profil clar si un repertoriu puternic şi actual, vom putea pasi la 
realizarea unor spectacole în care toti cei ce lucrăm în teatru, directori, secre- 
tari literari, regizori, pictori, tehnicieni si, mai ales, stăpinul necontestat al scenei. 
actorul, vom căuta să fim în pas cu vremea, adică să fim contemporani. 

Fiecare dintre noi ne-am străduit în aceşti aproape 16 ani de la Eliberare, 
să înțelegem și să aplicăm în munca noastră principiile călăuzitoare ale mar- 
rismului, învățătura lui Stanislavski, realismul socialist, să gindim si să ac- 
ționăm revoluționar, asa cum ne-o cer revoluția culturală în mijlocul căreia 
trăim şi ritmul uluitor în care socialismul se înalță sub ochii noștri. 

S-au realizat lucruri bune, spectacole izbutite, în teatrul rominesc după 
23 August. Dar, oare, strădania noastră trebuie să se limiteze la a face spec- 
tacole bune ? Chiar ancheta de faţă vizează de altfel contemporaneitatea specta- 
colului de teatru. 

Mi-aş îngădui să observ că tocmai aici, în ieșirea teatrului dintre ziduri 
şi canoane, în căutarea unor forme noi de manifestare teatrală, în apropierea 
teatrului de cei mulți, tocmai în această nouă concepţie de teatru popular stă 
germenele contemporaneitatii. 

Înaintea realizării spectacolului de teatru, să vizăm adică contemporanei- 
tatea fenomenului teatral. Să ieşim din sălile noastre și să mergem acolo unde 
teatrul n-a pătruns deloc, sau prea puţin. Acolo vom descoperi noi contingente de 
spectatori. Sint cu mult mai mulţi decit ne putem închipui. Sint milioane. Ne 
aşteaptă proaspeţi, entuziaști, setoși de bine, de adevăr si de frumos. Avem o 
uriașă mișcare de teatru de amatori. Teatrele din Capitală şi din regiuni fac 
deplasări la sate. Dar aceasta nu poate fi deajuns. 

O rețea de teatre mobile, cu un repertoriu variat si bogat, ar face mi- 
nuni. După cum, în Capitală si în marile centre muncitoreşti, teatrul în aer liber 
(mai puțin legat si condiționat de spectacolele de sală decit îl vede Lucian Giur- 
chescu, în ,Contemporanul“) poate chema mii de spectatori în parcuri şi pieţe, 
să comunieze cu marele repertoriu clasic si contemporan, de la Eschil, Shake- 
speare, Schiller, pînă la Visnevski, Maiakovski, Brecht. 

Și fiindcă vorbim de contemporaneitate, nu putem trece sub tăcere febra 
experimentală care frămintă teatrele noastre. Să ne mulțumim cu conferințele du- 
minicale, mai mult sau mai puțin experimentale ? N-ar fi timpul să înjghebăm 
citeva studiouri experimentale pe lingă marile teatre, unde să îndrăznim și să 
încercăm cu curaj texte, căutări innoitoare în materie de decor si de regie, pe 
care nu le putem încerca în spectacole obişnuite ? 

Cu puzderia de admirabili actori de comedie de care dispunem, am putea 
alcătui — de pildă — un foarte bun teatru de satiră, de prima mînă, profilat pe 
marele repertoriu de comedie clasică și modernă, după exemplul Teatrului de 
Satiră din Moscova. 

Deci, teatru mobil la sate, teatru în aer liber în marile orașe, studiouri ex- 
perimentale, colective noi în Capitală, iată numai citeva forme noi, care înseamnă 
tot e căi de dezvoltare a fenomenului teatral contemporan in sensul cel 
mai larg. 


Lucian Pintilie: 
„Sînt suficiente forțe reale în 
teatrul romînesc, pentru a-l ridica 
la nivelul impus de frumuseţea 
și complexitatea epocii noastre.“ 


Este excelentă inițiativa de a discuta, dar trebuie să refuzăm cu îndirjire 
prejudecata elegantă a discuţiei protocolare, abstracte, fără obiectiv precis. 

Cu toate succesele reale şi nu puţine la număr, e limpede totuşi că teatrul 
a rămas oarecum în urmă fata de complexitatea epocii; e limpede că unii dra- 
maturgi şi regizori plătesc încă tribut teatrului burghez ; e limpede că oglindirea 

epocii e încă adesea palidă, confuză, fără vigoare. Trebuie — și cred că aceasta 
este chestiunea fundamentală — să ne dăm seamă (fără a avea pudoarea inte- 
lectuală a consemnării unui fapt atît de „banal“ si elementar) că spectatorul 
nostru contemporan este un altfel de spectator, că el are nevoie — aşa cum a 
avut nevoie de un alt trai — de un alt teatru, că această dorință a sa nu este una 
gratioasa, plăcută, „de timp liber“, ci una fierbinte, corespunzind splendidei sale 
energii umane eliberate, corespunzind noii sale structuri interioare. 

E un spectator nou, lucid şi pasionat, eliberat de umilința si spaima cris- 
pantă în care l-a fixat burghezia, descoperindu-și o nouă conștiință: cea socială. 
Solicitat nu numai de întrebările sale, ci şi de cele dramatice, răscolitoare, ale 
epocii, el revizuieste toate semnificaţiile existenţei sale, descoperă valorile unei 
alte perspective, cu puritate si emoție, cu vitalitate. El descoperă această per- 
spectivă la o înaltă tensiune, are de fapt revelaţia frumosului — într-un sens foarte 
larg — a frumosului cuprinzind existența sa intimă revizuită, perspectiva sa soci- 
ala revizuită, orizontul său moral si politic, revizuit. Chiar si neliniștile sale, 
chiar dramele sale cele mai profunde, nu sînt angoase, prabusiri, ci sint pline de 
febră poetică şi de căldura raţională — echilibrată — a gîndirii. 

Spectatorul de azi descoperă eliberarea sa de umilință, cu aceeași intensi- 
tate poetică cu care-l descoperă pe Beethoven, pe Tolstoi, pe Eisenstein. 

El descoperă — cu un precis si vibrant simţ al poeziei contemporaneitatii — 
că bătălia de la Borodino este o mare pagină de literatură modernă, că bucuria 
tonică, solară, din Simfonia a IX-a este aceeași cu bucuria sa, deloc idilică, de 
a trăi, că ritmurile lui Eisenstein sînt ritmurile contemporane. 

Această descoperire a vieţii noi, libere, a capacităţii sale de a o stapini, 
de a o transforma și de a se transforma pe sine însuși, este o descoperire poetică, 
cea mai poetică descoperire făcută vreodată în istoria descoperirilor omenești. 

Cred că teatrul nostru nu exprimă încă — şi are nevoie de curajul unei 
înnoiri substanțiale — frumuseţea curată, desavirsita, a acestei descoperiri unice. 
Cred că e nevoie să se scrie un teatru eliberat de coșmarul naturalismului — 
teatru burghez prin excelenţă ; e nevoie de un teatru în care cele mai concrete 
întîmplări dramatice să fie potentate poetic, in care cotidianul să capete trans- 
figurarea şi înalta semnificaţie poetică pe care spectatorul contemporan le cere. 
Eliberat, cu, ajutorul filozofiei marxist-leniniste, din închisoarea singurătăţii si 
pasivitatii sale, omul contemporan descoperă, în cele mai concrete activităţi ale 
sale, noi orizonturi poetice şi filozofice. El descoperă semnificaţiile concretului, 
emoția corelatiei dialectice. 

Teama absurdă că el nu s-ar putea ridica la nivelul unui astfel de teatru 
patetic, de idei, este — as zice — prejudecată burgheză, pretext pentru abulia 
artistică a unora, pentru raminerea lor în urmă. Spectatorul contemporan nu mai 
are structura bovarică, lăcrimoasă, a spectatorului burghez, care accepta gogosi 
melodramatice, ireale ca psihologie, stupide ca semnificație; el are alt umor, 
altă luciditate, înțelege altfel dragostea, patetismul său nu e retoric, ci concen- 
trat, de o mare claritate ; el vrea adevăr — adevărul lui, dar interpretat filozofic 
şi poetic. 

Conţinutul nou determină forme noi, se ştie. Nu putem rezolva. noi, regi- 
zorii, cu mijloacele artistice decedate ale burgheziei — chiar ale teatrului burghez 

_protestatar, avangardist — noul conţinut uman si social. (Asta nu înseamnă — 
doamne fereste — a scoate sinele de tren pe care au circulat trenurile burghe- 
ziei, nici a renunța la turnantă, la proiecţii, la cine ştie ce alte cuceriri ale teh- 
nicii moderne.) 

Trebuie revizuit, de asemenea — cred — arsenalul mijloacelor actoricești, 
tributar încă, fie dramelor semanatoriste, fie superficialitatii teatrului bulevardier, 
fie simplismului tern și inexpresiv, variantă trivializată a teatrului de cameră. 
Noul conţinut uman și social al omului contemporan nu ne mai îngăduie, așa 
cum foarte bine remarca unul din participanţii la discuţie, să interpretăm o scenă 
de dragoste, ori de dramă sfisietoare, cu mijloace vechi. În privința aceasta, noi, 
regizorii tineri, avem încă foarte mult de învăţat de la maeştrii scenei rominesti. 
Nu putem uita prea lesne, de pildă, marea demonstraţie de teatru modem, oferită 
în această stagiune de decana teatrului rominesc, Lucia Sturdza Bulandra. Asa cum 
nu putem uita jocul simplu, expresiv, lucid, poetic, al lui Radu Beligan în Zia- 
riștii, ori al lui Marcel Anghelescu în O chestiune personală. Cred că eliberarea 
de rutină a unora dintre actorii noștri, modernizarea jocului lor pe măsura cerin- 

telor spectatorului contemporan sint o primă sarcină — de maximă importanţă 
— a regizorilor, la care pînă acum s-a răspuns cu destulă sfiiciune. 

Cit priveşte mijloacele de expresie regizorale, cred că trebuie în egală 
măsură blamate, cu pecetea de vechi, de meartistice, atît retorismul (prezent în 
unele spectacole istorice ale Teatrului Armatei şi Tineretului), cît şi cenusiul 
inexpresiv, in care nu se bănuiește nici cea mai mică vibraţie a regizorului, si 
— mai ales — mimetismul ridicol si fals-modern (istoric vorbind, cumplit de 
vechi) al exhibitiilor sterpe, al rasfaturilor regizorale gratuite. (Cine poate crede 
că spectatorul contemporan poate fi mistificat, bunăoară, cu recrudescentele 
naive ale răposatului expresionism german ? De altfel, toate aceste manifestări 
ale vechiului în spectacolele noastre, în ciuda opozitiilor aparente, sînt strins în- 
rudite spiritual.) 

Cred că și in ceea ce priveşte revalorificarea textelor clasice, trebuie să 
acordăm un mult mai mare credit inteligenţei si sensibilităţii spectatorului con- 
temporan. El nu mai poate suporta, de pildă, un Cehov tern, monoton, un Cehov 
a cărui poezie delicată, dar cumplit de crudă uneori — cum remarcă Vahtangov —, 
să fie înecată în sensul tradiţional al unei tristeti prin care personajele înoată, 
monologind lunatic, fără contact real, fără relaţii concrete, fără conflict, comuni- 
cind abstract, somnambulic, deşi Cehov stabileşte contacte foarte reale, foarte 
concrete, neînchipuit de vii şi dureroase. Spectatorul contemporan aplaudă cu 
căldură Trei surori în montarea lui Moni Ghelerter, dar primește cu răceală 
Livada de vișini ori Pescarusul din ultimele montări limfatice. Contemporanei- 
tatea unei opere clasice, cred deasemenea că nu poate fi siluită pînă la nivelul 
unei didacticizări sociologice, ca în spectacolul recent cu Discipolul diavolului. 
E un alt mod — mai frust poate — de a nu aprecia capacitatea de înțelegere a 
spectatorului. 

Sint convins că sînt suficiente forţe reale în teatrul rominesc, pentru a-l 
ridica la nivelul impus de frumuseţea si complexitatea epocii noastre. Ar fi sufi- 
cient să citez spectacole ca Surorile Boga, Aristocraţii, Domnul Puntila și sluga 
sa Matti, Brigada I-a de cavalerie, Azilul de noapte, spectacole moderne, inte- 
ligente, sensibile, răspunzînd dim plin cerințelor celor mai exigente ale specta- 
torului contemporan. 

„PARADA“ DE VICTOR EFTIMIU 


Teatrul National „I. L. Caragiale“ 


Data premierei: 3 iunie 1960. Regia: Mihai Berechet. Decoruri: Ştefan Norris. Cos- 
tume: Gabriela Nazarie. Distribuţia: Niki Atanasiu (State Brebu, Mişu Brebu); Dorulet 
Căprariu (Mielu); Silvia Dumitrescu-Timică si Cristina Bugeanu (Sevasta Brebu); Cella 
Dima (Esmeralda Brebu); Carmen Stănescu şi Valeria Gagialov (Puşa Brebu); Coca 
Andronescu (Puşa, copil); Gr. Vasiliu-Birlic şi Mişu Fotino (Romeo Ciulniţă); lon Manu 
(Prinţul Griguti Mavroiale) ; Ovid Teodorescu si Marin Negrea (Stamate); Victor Mol 
dovan (Crişan); Const. Bărbulescu (Nae Cluceru); Alfred Demetriu (Fane Brabeţeanu); 
C. Diamandi (Daniel Prundeanu) ; Elvira Godeanu şi Angela Mateescu (Nuti Stătescu); 
Agepsina Macri-Eftimiu (Adela Gheordezian) ; Florin Piersic şi Grigore Pavel (Un mun- 
citor) ; C. Giura (Al doilea muncitor). 


În piesa nu demult reprezentată pe scena Teatrului Naţional din 
București, acad. Victor Eftimiu şi-a propus să treacă pe sub asoutisul 
unui condei incisiv, aspectele diforme, monstruoase, ale societății 
burgheze din primele patru decenii ale secolului nostru, epocă indea- 
proape cunoscută de autor şi reflectată — cu o viziune critică limitată — 
în lucrări mai vechi, ca Dansul milioanelor, Inspectorul broastelor, Omul 
care a văzut moartea, Stele călătoare, Marele duhovnic, Sfirsitul pămiîn- 
tului, Ferestre albastre. 

Violent pamflet dramatic, Parada lărgeşte viziunea demascatoare, 
caută și descoperă rădăcinile „genealogice“ ale ascensiunii marii burghezii 
rominesti. Dramatic, Parada e un pamilet „biografic“. În el se dezvăluie 
biografia lui Mielu-Mihai Brebu, politician, a cărui carieră culminează, 
dar se și încheie, odată cu dictatura antonesciană. Paralel cu ea si in 
strinsa legătură, autorul urmăreşte cu forţă satirică, biografiile mai 
multor personaje specifice epocii şi mediului. Există în piesă citeva mo- 
mente dramatice caracteristice etapelor regimului burghezo-mosieresc. Bă- 
canul State Brebu, alegător (un fel de „apropitar“, gen Titircă-lnimă rea) 
e solicitat de colaboratorii apropiaţi ai conducătorilor partidelor conservator 
şi liberal, să le dea votul. Opinia politică a băcanului este înfățișată sugestiv 
pentru moravurile timpului : el schimbă portretul atirnat în perete, în func- 
tie de candidatul la deputjitie care urmează să-l viziteze. Dar, State, băcanul 
care are si gusturi „artistice“ (preferă tabloul Genovevei de Brabant si isi 
învaţă fiul să cînte la flaut „Trăiască regele“ pină la clapa a treia şi „Sus- 
pine crude“), reprezintă doar larva politică din care îşi va lua zborul Mielu, 
„marele“ om politic de mai tirziu, soțul unei „dame voalate“, specialistă in 
invirteli politice, şi tatăl unei metrese regale. Parada surprinde de-a lungul 
celor trei acte, odată cu metamorfoza acestei „larve“, aspectele murdare ale 
vieții politice burgheze: presa coruptă, aranjamentele politice, mascarada 
alegerilor de odinioară, corupţia generală a aparatului de stat, ca şi destră- 
bălarea „high-life“-ului, demascind şi măsurile luate de Brebu & Co. impo- 
triva mişcării muncitoreşti. 

Cariera lui Mielu Brebu se încheie prin adeziunea totală la dictatura 
fascistă din anii războiului, ilustrind de fapt, drumul străbătut de întreaga 
politică a Rominiei burghezo-moşiereşti. Arestarea sa de către gărzile mun- 
citoresti e finalul firesc al acestei cariere sinistre. 

Pentru publicul de azi şi, mai ales, pentru spectatorul tinăr, vizionarea 
intimplarilor din Parada e folositoare: cunoaşterea realitatilor şi relaţiilor 
politice ale trecutului, ca și a mocirlei vieţii personale a celor ce se erijau 
in conducători ai statului, indirjeste ura împotriva vechiului, a trecutului, 
sporeşte hotărîrea în desavirsirea muncii creatoare de azi, sporeşte vigilenta. 

Tînărul actor-regizor Mihai Berechet a servit spectacolul cu dorința 
vădită de a pune în valoare textul într-un chip cît mai original, dedicin- 
du-se mai ales creării atmosferei de epocă. Rivna sa meritorie e descifrată si 
în jocul unor interpreți, în unele amănunte scenice și finaluri de tablouri, 
bogate în sensuri plastice. Bazindu-si excesiv de mult viziunea regizorală pe 
latura plastică (decorurile şi grafica apartinind lui St. Norris şi Val. Munteanu), 
unde a si reușit o serie de efecte satirice de bună calitate, Mihai Berechet a 

Silvia Dumitrescu-Timică 
(Sevasta Brebu), Doruleft 
Căprariu (Mielu) si Niki 
Atanasiu (State Brebu). 


lipsit însă in mare măsură spectacolul de ritm scenic, ceea ce a dus, în 
ciuda turnantei, a panourilor, inscriptiilor si suitelor de desene caricaturale 
(elemente ce rămîn exterioare spectacolului), la o anumită monotonie, la o 
lipsă de vervă satirică izvorită din acțiune şi interpretare. Această mono- 
tonie e accentuată şi de pauzele mult prea lungi, provocate de rotirea tur- 
nantei, ca si de muzica de promenadă a epocii, care nu contribuie la captarea 
atenţiei spectatorului. 

Tocmai din cauza lipsei ritmului, intenţia inftialè a regizorului, de a 
da mai multă unitate prin decor textului, nu s-a realizat. Dimpotrivă. Deco- 
rul accentuează compoziţia fragmentară a piesei. 

Aceeaşi excesivă preocupare de a obţine tonul satiric prin cadrul exte- 
rior a dus la o oarecare superficialitate în jocul actorilor. O mai adincita 
poziţie critică prin interpretare era necesară, tocmai pentru a reliefa atmo- 
sfera concret-istorică a epocii, împrejurările şi tipurile sociale. 

Rolul lui Brebu — tatăl si fiul — i-a prilejuit lui Niki Atanasiu o in- 
tensă și amplă muncă artistică. Găsirea unor variate modalități de portre- 
tizare a celor doi Brebu — de la atitudinea băcanului de la sfirsitul veacului 
trecut, ce abia și-a lăsat sortul pentru a primi servil, dar totuşi circumspect, 
pe cei care îi cer votul, şi apoi, la aceea de parvenit politic „modern“ — pre- 
supune un serios efort actoricesc. E drept că personajul, pe care interpretul 
l-a realizat cu talent și vervă satirică, reușind o compoziţie pe cît de variată 
în aspecte, pe atît de unitară în esența personajului, apare mai plin, mai 
„cărnos“, în momentele cînd acest Caţavencu modern e în „ascensiune“, în 
timp ce finalul este jucat fără măsură, împins uneori dincolo de limitele 
artisticului. 

Distribuirea unor actriţe ca: Agepsina Macri, Silvia Dumitrescu-Timică, 
Elvira Godeanu, sau a lui Gr. Vasiliu-Birlic (în primele reprezentații), a dat 
o notă suplimentară de interes spectacolului. 

Exemple de lipsă de adincime a muncii cu actorul sînt gi interpretă- 
rile date rolurilor respective de Cella Dima şi Carmen Stănescu (care au 
repetat două tipuri şablonizate pînă la monotonie), cele caricaturizate exce- 
siv, deci neartistic, de Ovid Teodorescu si Victor Moldovan, sau mult prea 
palidele şi rigidele siluete ale lui C. Bărbulescu şi Alfred Demetriu. Trebuie 
subliniată însă excelenta apariţie a lui Ion Manu, care a tincturat persona- 

jul său — prințul Griguţă — cu apa tare a unor mijloace de portretizare 
si de definire artistică. Ceea ce dovedeşte că o mai adîncă muncă regizorală 
cu toti interpreţii ar fi putut aduce pe scenă o galerie de tipuri care, prin 
forța lor artistică, ar fi dat un mai puternic relief textului. În favoarea 
acestei afirmaţii stau şi reuşitele tipuri create de tinerii interpreți Coca 
Andronescu si Mihai Fotino. 

Socotim că înlăturarea multora din lipsurile semnalate ale acestui spec- 
tacol este posibilă si va duce nemijlocit la creșterea eficienței politice a 
pamfletului dramatic al acad. Victor Eftimiu. 


Al, P. 


„NUD CU VIOARĂ“ DE NOEL COWARD 


Teatrul „C. Nottara“ 


Data premierei: 18 aprilie 1960. Regia: Rodica Gheorghiu. Decoruri şi costume: 
Adriana Leonescu, Distribuţia: lon Lucian (Sebastian); Ketty Ştefănescu (Marie Celeste); 
Constantin Dinescu (Clinton Preminger Junior); Neofita Pătrașcu (Isabelle Sorodin); Elisa- 
beta Raicu (Jane Sorodin); Radu Dunăreanu (Colin): Elena Aramă (Pamella); Chiril 
Economu (Jacob Friedland) : Margareta Papagoga (Anya Pavlikov) ; Dina Mihalcea (Cherry 


a A Tou Mihai Dogaru (Fabrice); Marius Rolea (George): Emil Naghin (Lau- 
erdale). 


În lumea capitalistă apar, în ultima vreme, vădite si din ce in ce mai 
multe semne de trezire la luciditate printre spiritele de bună-credinţă şi de 
curaj. Fenomenul nu e lipsit de semnificaţii. Deși încă puternice, mijloacele 
de diversiune, de aburire şi de moleşire a conștiinței omului, folosite dintot- 
deauna în orînduirea burgheză, își pierd, zi de zi şi pe toate planurile, din 
eficiență. Bunăoară, arta. Esteticienii si exegetii burgheziei i-au pus artei deca- 
dente — antipopulară prin substanța ei, potrivnică oricărui înțeles și oricărei 
logici — pe rînd ori simultan, fel de fel de peceti, unele mai prețioase si mai 
pretentioase decit celelalte : futuristă“, „ermetică“, „avangardistă“, „pură“ — 
în ultimii ani, „abstracţionistă“. Această așa-zisă artă este însă de citva timp 
obiectul unor repetate si aprige procese de denuntare a goliciunii și absurditatii 
ei, absurditate care se arată ca stadiu de virf al crizei în care se zbate cultura 
capitalistă contemporană. Argumentele pretins filozofice, ale celor care o 
practică şi o promovează, se dovedesc neputincioase, sub presiunea ade- 
vărului si cinstei care isi revendică tot mai insistent drepturile ; se dovedesc 
absurde, sterpe, ridicole. Iar „operele artistice“, realizate sub zodia abstractio- 
nismului si absurdului se mărturisesc fie ca roade ale unor capete innegurate, 
fie ale unor dibaci afaceristi, speculanti ai naivitatii şi descompunerii culturale, 
care slujesc în fond, cu pretenţii „filozofice“, interesele antiumane ale culturii 
burgheze, dușmană adevărului, duşmană educării şi înălţării omului la demni- 
tatea de care este vrednic. 

Comedianul gi comediograful englez Noel Coward se alătură prin co- 
media sa Nud cu vioară (reprezentată la Teatrul „C. Nottara“) acelora care au 
început să denunțe şi să osindeasca blufful şi substratul veros al „creaţiei“ si 
mai ales al comerțului cu creația abstracţionistă. Dramaturgul imaginează, 
pe o bază puternic veridică şi istorică, un om de artă, un pictor, a cărui 
avere şi strălucită carieră s-au născut din răspîndirea unui nenumărat sir 
de semnături puse de dinsul pe nişte pinze mizgălite la întîmplare de 
mîinile unor persoane nu numai lipsite de chemare şi de har artistic, 
dar străine chiar de orice idee despre artă (o declasată, o fostă balerină 
de cabaret, un adventist dintr-o ţară exotică, un elev de şcoală pri- 
mară). Ajuns celebru prin mijlocirea unui manager — acesta, e drept, 
genial in orbirea si specularea publicului plătitor —, pictorul isi 
va mărturisi, într-o scrisoare postumă, disprețul lui față de acest public 

plătitor si faţă de pretenţiile lui de cultură. Iar dramaturgul va folosi cazul 
acestei excentrice cariere artistice, pentru a lansa un suculent, dar nu mai 
puțin puternic, rechizitoriu deopotrivă împotriva artei decadente apusene, ca 
Si, nemijlocit şi organic legată de ea, împotriva societății care o promovează 
(și o gustă), ca şi împotriva acelora ce trăiesc — direct ori indirect — de pe 
urma el. 

E drept, accentele farsei lui Noel Coward cad uneori pe situaţii lătural- 
nice, hazlii pentru ele însele, umbrind concluzia logică a comediei şi redu- 
cind-o, parcă, la datele unei farse de salon. Sarja lui Noel Coward nu rămîne 
totuşi din cauza aceasta mai puţin demascatoare. Ea pretinde însă regizo- 
rului care o pune în scenă şi actorilor interpreţi o atenție deosebită și bine 
centrată în jurul obiectivului efectiv al sarjei, le pretinde să se ferească de 
ispitele lăturalnice ale facilului, destinat să iste din efecte — si mai puţin din 
tendințele comice — o voie bună lipsită de substanţă. 

Piesa Nud cu vioară a fost desigur imbratisata de Teatrul „C. Nottara“ 
datorită acidului ei mesaj critic. Si e neîndoios, de asemenea, că atît di- 
rectia de scenă (Rodica Gheorghiu), cît şi colectivul de interpreţi au fost 
animați de dorința de a transmite cu claritate — şi cu brio comic — acest 
mesaj. În ce priveşte verva comică, spectacolul apare, la prima vedere, 
realizind dorința aceasta. Din păcate însă, în ce priveşte reliefarea me- 
sajului, am recunoscut numai în unele aspecte ale spectacolului si numai 
la unii interpreți împlinirea ei. Ocupindu-se cu precădere de personaje 
ca de niște valori autonome ale conflictului, regia a acordat multora dintre 
ele libertăţi de desfășurare de ordinul comediei revuistice. Le-a așezat 
în prim-plan, aruncind asupra lor focul reflectoarelor şi solicitindu-ne 
atenţia asupra ceea ce ele reprezintă ca tipuri sau apariţii hazoase, dar 
risipindu-ne-o, în schimb, față de ceea ce ele reprezintă în substanța comediei 
Performanţa comică pe care Margareta Papagoga (în rolul declasatei Anya 

Pavlikov) o izbutește, folosind pentru stirnirea risului, vorbirea cu ,ac- 
cent“ şi o anume caricatură a gestului rafinat, ni se pare din acest punct 
de vedere, demonstrativă, dar, în același timp, puţin recomandabilă. Căci 
nu stilcirea limbii — chiar dacă e, să zicem, ilară — caracterizează perso- 
najul şi funcţia personajului în comedie. După cum nu vulgaritatea cu 
orice pret, manifestată de Dina Mihalcea — chiar dacă si în cazul ei, cu 
necontestate „roade“ comice —, contribuie la închegarea satirică a perso- 
najului interpretat (fosta dansatoare de bar, Cheryl May Winterton) şi a 
rostului acestuia în acţiune. Tot o astfel de prezență, mai mult sau mai puțin 
comică pentru ea însăși, a fost şi aceea — zgomotoasă dar cu totul needi- 
ficatoare — a gazetarului american, în interpretarea lui Constantin Dinescu. 

Asemenea prezențe scenice — puternic şi în prim-plan subliniate — 
au lăsat, prin contrast, să treacă în umbră alte personaje, cărora inter- 
pretii n-au avut cum sa le sublinieze nici vreo înfăţişare sau vreun 
comportament deosebit, nici vreo altă trăsătură particulară de natură să-i 
scoată din anonimatul scenei (Radu Dunăreanu, Elena Aramă, Neofita 
Pătrașcu). Unele strădanii ale Elisabetei Raicu de a se face totuşi simțită 
prin oarecare vioiciune au apărut, de aceea, parcă cu dinadinsul subliniate. 
Chiril Economu (căruia i-a revenit misiunea de a desena liniile de ca- 
racter ale unui venal afacerist al artei şi starea de crescinda nervozitate 
pe care acesta o încearcă în faţa unui iminent faliment moral şi bănesc) 
a fost lăsat — sau îndrumat — să se înstrăineze de fondul comic al ro- 
lului său şi să evolueze în contratimp, cu accente intens dramatice. 

Am prețuit, într-o apariţie episodică, pentru o compoziţie savuroasă, 
pe Ketty Ştefănescu, şi mai ales ne-a bucurat să întilnim inteligenta evo- 
lutie a cinicului rezoneur Sebastian, în interpretarea lui Ion Lucian, care 
a îmbinat cu fineţe umorul şi un anumit suflu de înţelegere umană, cu 
disprețul ascuns în atitudini aparent servile faţă de lumea de snobi, şan- 
tagiști si avizi de bani, in care trăiește si pe care-i imită. Valoarea de 
ansamblu a spectacolului rămîne însă adumbrită şi limitată de viziunea 
discontinuă, pe alocuri de suprafaţă, în care a fost montat. La aceasta 
adăugăm neajunsul scenografiei (Adriana Leonescu). Decorația e nastrus- 
nică şi nemijlocit demascatoare. Ea nu e corespunzătoare însă justei in- 
dicatii date de autor, care vrea să semnaleze un contrast între excentrici- 
tatea de farsă a artei si a negotului cu arta absurdă, de o parte, şi, de cea- 
laltă parte, „cumsecădenia“ atmosferei in care trăiesc creatorii farsei. 
Dorinţa autorului a fost de a demonstra că farsa artei absurde e con- 
ştientă, şi cu atît mai condamnabilă, iar nu rodul unui dezechilibru min- 
tal; fapt pe care scenograful, de comun şi greşit acord cu regizorul, l-a 
nesocotit. 

FET: 


„VIORI DE PRIMĂVARĂ“ DE AL. STEIN 


Teatrul Armatei 


Cata premierei: 14 mai 1960. Regia: Gheorghe Cheţa. Decoruri şi costume: Lidia 
lovănescu. Distribuţia: Gh. Trestian (Petriscev Anton Antonovici); Nineta Gusti (Alevtina 
Nikolaevna) ; Geo Maican (Varvaruk Arsenii Andreevici); Mariana Vincze si Lia Pop Făr 
căşan (Maşa); Aglae Metaxa (Maximova Elisaveta Ivanovna); Dumitru Rucăreanu (Goga): 
George Sion (Sahmatov Oleg Mihailovici) ; Elena Nica-Huzum (Katia Dotenko) : Constantin 
Guriţă (Unchiul Mişa); Dorin Moga (Andrei); Lucian Dinu (Kimjalov Vitali Maxi- 
movici). 


Al. Stein mărturiseşte că, pentru el, piesa Viori de primăvară repre- 
zintă... un debut. „Sint debutant, pentru că pînă acum am scris numai 
drame psihologice, iar Viori de primăvară este o comedie lirică.“ În cazul 
de față, Al. Stein „debutează“ doar în formula dramatică pe care o abor- 
dează, tema tratată — formarea caracterului şi definirea conștiinței so- 
cialiste — fiind totuşi de mult familiară preocupărilor scriitorului. Nou 

George Sion (Sahmatov), 
Elena Nica-Huzum (Katia 
Dotenko) şi Nineta Gusti 
(Alevtina Nikolaevna). 


este însă unghiul comico-liric prin care sînt privite şi dezbătute proble- 
mele de viaţă. 

Acţiunea se petrece într-unul din cartierele de locuințe recent con- 
struite din Moscova, iar comedia lui Stein dezbate pe un ton cald, liric, 
dar şi cu ironie, comportarea unor intelectuali puși în fața unei situaţii 
hotaritoare pentru existenţa lor cotidiană: institutul la care ei lucrează 
urmează să se mute în Siberia, la baza de extracție a minereurilor. Eroilor 
nu li se pun probleme grave, dar eventualitatea plecării conturează dis- 
tinct pentru spectator şi relevă înşişi eroilor, mai complex, adevăratul lor 
profil. Dragostea ocupă un loc important în acţiune si inlesneste defi- 
nirea sub diferite ipostaze, în raport cu sentimentele, a atitudinii etice, 
înaintate, a omului sovietic. Aproape toate personajele comediei iubesc: 
fetiscana, încă școlăriţă, tinòra ingineră celibatară si, de asemenea, ac- 
trita virstnică. Iar prima dezamăgire a dragostei din adolescenţă, renunţarea 
matură la omul nedemn, sau pilpiirile sfioase ale iubirii tîrzii la oameni 
trecuți de prima tinereţe, oferă, rind pe rînd, spectatorului, prilej de me- 
ditare asupra unor evenimente aparent banale — dar însemnate — din 
viața cotidiană. „Debutul“ dramaturgului Al. Stein demonstrează posibili- 
tatea genului comic-ușor în tratarea artistică a problemelor serioase. 

Din păcate, spectacolul de la studioul Teatrului Armatei nu trans- 
mite caracterul tonifiant al textului dramatic, nici farmecul liric atît de 
cuceritor, specific oamenilor sovietici. Atmosfera greoaie, mișcarea lipsită 
de ritm, secătuirea sensurilor satirico-dramatice ale piesei caracterizează, 
în primul rînd, regia acestui spectacol (Gh. Cheţa). Evoluţia fragmentară 
a interpretilor, în funcţie de cupluri sau apariţii „solistice“, individuale, 
este a doua trăsătură a spectacolului, contribuind la derutarea spectato- 
rului, lipsit astfel de posibilitatea înţelegerii limpezi a acţiunilor eroilor. 
Lipsa de armonizare, de fuziune a situaţiilor şi caracterelor, într-o vi- 
ziune unitară, ordonată și orientată în jurul mesajului ideologic, a fări- 
mitat spectacolul în momente „revuistice“, decupate mai mult sau mai 
puţin forțat, cu mai multă sau mai puţină adresă. Aceasta, în funcţie 
exclusiv de interpreţi. Căci, din păcate, problema interpretării, în specta- 
colul Viori de primăvară, se pune numai in raport cu realizările si posi- 
bilitatile individuale ale actorilor, si nu in raport cu omogenitatea sce- 

nică colectivă, organizată (cum ar fi trebuit să fie). De pildă, cuplul 
de talentaţi si verificaţi actori de comedie Nineta Gusti și Gh. Trestian 
(Alevtina Nikolaevna şi Anton Antonovici), valoroşi în sine, s-au realizat 
într-un comic copios, dar în afara sensurilor generalizatoare ale comediei. 
Aceasta, în ciuda faptului că Gh. Trestian a compus cu discreție silueta 
unui fost director, rupt de viaţă şi... readus la realitate, si că prezența 
scenică suculentă a Ninetei Gusti a înviorat de multe ori tensiunea scă- 
zută a spectacolului. Pe aceleaşi coordonate solistice s-au mai remarcat: 
Elena Nica-Huzum, o Katia Dotenko autentică, interpretată spontan, firesc, 
si Lia Pop Fărcăşan (a doua în distribuţie în rolul Masei, a cărei pre- 
zență a conferit eroinei o plină de prospeţime gravitate copilărească, in 
fața primelor întrebări ale vieţii. Lucian Dinu (Kinjalov) creionează cu 
conștiinciozitate figura unui pseudointelectual, dar mişcarea lui de unul 
singur prin scenă e de multe ori artificială (aceasta ţine de neajunsurile 
generale ale spectacolului). O lipsă similară s-a vădit în jocul altor inter- 
preti, mai bine zis, al „cuplurilor“, ca de exemplu Geo Maican-Aglae 
Metaxa (inginerul Varvaruk şi artista Maximova), care au simplificat 
datele rolurilor, comunicind din profilul moral al eroilor, cu precădere, 
nervozitatea unor îndrăgostiţi virstnici, siliți să se întilnească pe furiș, 
dar foarte puţin din complexitatea raporturilor sociale si a problemelor 
de educaţie, de creaţie, de muncă profesională, existente in text si în 
preocupările personajelor. La fel s-au comportat în fața rolurilor si tinerii 
actori Dumitru Rucăreanu-Mariana Vincze (Goşa si Masa). În rolul tînă- 
rului inginer, care dezamăgește prima dragoste a unei adolescente prin 
uscăciunea lui sufletească şi incapacitatea de a visa, de a se dărui, D. 
Rucăreanu a dovedit o inexplicabilă lipsă de efort artistic, o neîngăduită 
indiferență faţă de parteneri. lar rigiditatea seacă a Marianei Vincze 
(prima în distribuţie în rolul Masei), falsa ei grație și candoare au difor- 
mat profilul micii eroine a lui Stein, o fată înflăcărată, visătoare, entu- 
ziastă. Fortat, lipsit de lirism şi umor, a creionat George Sion figura scrii- 
torului Sahmatov, neizbutind să închege linia de conduită a personajului, 
care avea pe deasupra și sarcina povestitorului piesei. Şi ca să încheiem 
lista acestei distribuții, amintim pe Dorin Moga (Andrei), limitat la rosti- 
rea uscată şi incoloră a unui text ce trebuia să schiteze un suflet cinstit 
şi un caracter luminos, și C. Guriţă (unchiul Mișa), care și-a colorat re- 
vuistic, în spiritul concepţiei regizorale, apariţia si evoluţia sa scenică. 

La punerea în scenă, secătuită de fantezie, si la atmosfera lipsită de 
haz autentic şi vioiciune, a contribuit si scenografia (Lidia Iovănescu), 
corectă dar neinspirată. Împreună cu aceasta, regia insuficient insufle- 
titè si adîncită, ca si lipsa de autosupraveghere a actorilor au umbrit pină 
la alterare mesajul luminos al piesei: frumuseţea morală a oamenilor 
sovietici, dăruiţi cu pasiune muncii de construire a societăţii comuniste. 


M. 1. 


„LITURGHIA DE LA MIEZUL NOPŢII“ DE P. KARVAS 


Teatrul „C. Nottara“ 


Data premierei: 8 mai 1960. Regia: Mihai Raicu. Decoruri: Adriana Leonescu. Costume: 
Eugenia Bassa-Crismaru. Distribuţia: Chiril Economu (Valentin); Francisca Cristian (Vilma); 
Jean Lorin şi V. Plătăreanu (Marian); Mihai Dogaru (Diurko): Victoria Gheorghiu si 
Consuela Rogsu-Darie (Angela); Dinu Ianculescu (Palo); Leopoldina Bălănuţă (Katia); 
Tudorel Popa (Brecker). 


Evocind anii nu prea îndepărtați ai celui de al doilea război mondial, 
scriitorul cehoslovac Peter Karvas denunță în Liturghia de la miezul nopții, 
atitudinea de compromis — în fond trădătoare — a micii burghezii si stabi- 
leste, pe un plan mai larg, răspunderea tuturor acelora care au facilitat poli- 
tica criminală a naziștilor, participind direct sau indirect la înfăptuirea ei. 

Autorul se dovedeşte astfel a fi preocupat de gravele probleme ale contem- 
poraneitatii, atrăgînd, într-un anume fel, atenţia asupra primejdiei reinvierii 
fascismului. 

Virtuos portretist dramatic, Karvas redă cu profunzime chipurile cîtorva 
reprezentanţi ai micii burghezii slovace, surprinși în atitudini diferite. Lasi- 
tatea și ipocrizia pe care le dovedesc în timpul ocupaţiei hitleriste, Valentin 
Kubis si Vilma, soția sa; caracterul josnic al trădătorului Marian, fiul lor; 
pescuitul în apă tulbure pe care încearcă să-l practice Palo, ginerele Kubisilor, 
sînt caracteristice pentru acei reprezentanţi ai micii burghezii din Cehoslo- 
vacia, care, departe de a avea o atitudine activ protestatară faţă de ocupanţii 
nazişti, au mijlocit sau au devenit, într-un fel sau altul, complici la crimele 
acestora. Personajele amintite sînt surprinse într-un moment de răscruce, atunci 
cînd cerul sub care trăiau devenise amenintator. „Ruşii sînt la Saha“, semnalul 
de alarmă pe care-l dă batrinul Valentin, este sinonim cu : „se apropie ceasul 
cînd va trebui să răspundem“. Teama de răspundere, care-i paralizează și-i 
face incapabili să gîndească la altceva decit la găsirea de justificări pentru 
ceea ce au făcut sau nu au făcut în anii ocupaţiei şi ai războiului, este cana- 
vaua pe care se brodează profilurile personajelor şi acţiunea piesei. Biogra- 
fiile morale ale Kubisilor capătă relief, mai ales cu prilejul chinuitoarei 
dileme („dacă dau de el aici, ne ucid pe toti“, „dacă nu-l salvăm, ne ucid par- 
tizanii“), care se naşte în urma sosirii neaşteptate şi nedorite a partizanului 
Diurko, fiul cel mai mic, singurul om integru din această familie. Încercările 
de a ieși din impasul care se iveşte în urma executării lui Diurko de către 
fascişti (pentru a cărui trădare sînt răspunzători toţi ceilalți membri ai fa- 
miliei), ca şi eforturile de a-şi procura „acţiuni“ de luptători constituie ce- 
lelalte situaţii dramatice prin intermediul cărora se întregesc contururile 
personajelor. 


Scena finală in care apar Francisca Cristian (Vilma), Dinu 
Ianculescu (Palo), Leopoldina Bălănuţă (Katia) şi Victoria 
Gheorghiu (Angela). 

Liturghia de la miezul nopții este o piesă demascatoare, în care se simt, 
in spatele fiecărei situaţii si replici, oprobriul şi dezgustul autorului faţă de 
spiritul mic-burghez. S-ar putea spune, pe bună dreptate, că piesa lui Karvas 
este intrucitva sumbră, că lasă un gust amar (şi aceasta, în primul rînd, în 
urma faptului că personajele pozitive au o prezență redusă si nu izbutesc, din 
această cauză, să ofere în piesă o perspectivă luminoasă, optimistă). Nu poţi 
contesta însă că ea invită la meditaţie, la o participare activă a spectatorului 
la dezbaterea adusă pe scenă. Pus în scenă de regizorul Mihai Raicu, spec- 
tacolul Teatrului „C. Nottara“ se remarcă prin ţinuta sa sobră și prin clari- 
tatea cu care au căpătat viaţă situaţiile dramatice si personajele din piesă. 
Limitindu-se la un cadru scenografic sumar (dar nu lipsit de sugestivi- 
tate), regizorul şi-a îndreptat atenţia în transmiterea mesajului mai cu seamă 
asupra jocului actorilor. Stăpini pe scenă, interpreții s-au mișcat în voie, 
urmăriţi îndeaproape de fasciculele de lumină ale reflectoarelor care au sub- 
liniat cu consecvență accentele dorite de regizor. 

Chiril Economu a compus cu artă chipul lui Valentin — acru, ursuz, cu 
instincte şi temeri de avar —, relevind în primul rînd, ca pe o trăsătură 
dominantă, lașitatea şi apoi eforturile desperate ale acestuia de a-și dovedi 
sieşi și celorlalți, în pofida probelor contrarii, că este un om cinstit. Palo, 
„creierul rece“ al familiei, depozitarul prudentei, care meditează cu mai mult 
calm asupra salvării sale şi a celorlalţi, a găsit în Dinu Ianculescu, un inter- 
pret inteligent, atent la detalii, care a surprins şi redat limpede trăsăturile 
de esență ale personajului. În interpretarea lui Jean Lorin, trecerile de la 
atitudinea cinică a lui Marian la stările lui cvasidementiale au fost de ase- 
menea bine conduse, echilibrate. 

Efortul compoziţiei (evident, pe alocuri) si ostentatia în relevarea trăsă- 
turilor de caracter ale personajului au făcut ca Francisca Cristian să nu ajungă 
decit la o reușită parţială în interpretarea rolului Vilmei. La un rezultat ase- 
mănător a ajuns si Victoria Gheorghiu, a cărei gestică agitată nu s-a dovedit 
îndeajuns a fi expresia unei corespunzătoare tensiuni lăuntrice, si nici in- 
deajuns de grăitoare pentru a depăşi calitatea unei schițe destul de incerte a 
Angelei, soţia lui Palo. 

Diurko şi Katia — singurele personaje care aruncă o rază de lumină în 
această „împărăție a întunericului“ — au fost interpretate de Leopoldina Bă- 
lanuta si Mihai Dogaru, doi dintre cei mai tineri actori ai teatrului. Aceştia 
au căutat să releve prospetimea morală a personajelor si capacitatea lor de a 
se dărui unei cauze nobile, dar (poate si datorită textului, mai vitreg în ce-i 
privește) n-au izbutit să ajungă efectiv la vibrația unei poezii tonice, optimiste. 
În crearea rolului Katiei, Leopoldina Bălănuţă ar fi trebuit, credem, să inso- 
teasca suavitatea si candoarea ingenuă a primelor ei apariţii cu unele trăsături 
mai ferme, pentru a sugera din vreme, perspectiva evoluției personajului si, in 
orice caz, pentru a argumenta artistic apariţia ei laconic-combativă din final. 

Un loc aparte în galeria de tipuri ale piesei lui Karvas îl ocupă locote- 
nentul nazist Brecker. În rezolvarea scenică a acestui personaj. dificultatea 
de seamă era aceea de a fi inedit (am văzut pe scenă, si mai ales pe ecran, 
o galerie întreagă de personaje similare). Tudorel Popa l-a compus cu sub- 
tilitate şi efectivă originalitate. Rigid, dar şi onctuos, cu mișcări calculate 
menite să reliefeze automatismul gîndirii personajului ; rostindu-si replicile 
cu voce seacă şi aspră, dar alternindu-le cu afabilitate, împletind zimbetul 
dispretuitor, perfid, şi aerul de superioritate, cu privirea suspicioasă, inter- 
pretul nu a neglijat — pentru a realiza o imagine complexă, cuprinzătoare — 
să sugereze prin cîteva tuse fine, vestigiile unei sensibilitati care alcătuiesc 
o viață afectivă rudimentară, dar care nu contrazic, ci, dimpotrivă, vin să 
sublinieze trăsăturile odioase ale chipului lui Brecker. Cele citeva note satirice 
din interpretarea sa, reliefind bravura de paradă, rizibilă, a lui Brecker, au 
întregit portretul realizat cu adevărată măiestrie. 


În general, un spectacol de ţinută, care confirmă posibilităţile valoroase 
ale colectivului Teatrului „C. Nottara“. 


Ilie Rusu 

„VLAICU ŞI FECIORII LUI“ DE LUCIA DEMETRIUS 


Teatrul de Stat din Piatra Neamț 


Premiera : 12 aprilie 1960 Regia: Gabriel Negri. Decoruri si costume: Stefan Geor- 
gescu. Distribuţia : Cornel Nicolescu (Vlaicu) ; Coca Ştefănescu (Ana); Al. Mitea (Toma); 
Vasile Ichim (Toader); Andrei Ionescu (Mitru); Constantin Constantin (Andrei); Ileana 
Stana-lonescu (Ilinca); Adria Almijan-Pamfil (Fira); Nic. Fălcuşan (Zamfir); Suzea 
Zamiir (Tinca lui Băluţă). 


Piatra Neamț are un teatru tînăr, înființat abia de doi ani si care este 
prima instituție stabilă, de acest fel, în istoricul orășelului patriarhal pînă 
mai ieri, dar în care se simte azi clocotul unei aşezări industriale. Dacă mai 
e nevoie să amintim, Săvineştii sînt la doi pasi, aproape o prelungire a 
Pietrei, iar pină la Bicaz e cale de un ceas. Nu spun acest lucru în mod acci- 
dental, ci pentru că, din punct de vedere al vieţii si orientării activităţii 
scenei de aci, faptul acesta imprimă o anume linie de profil, obligînd la un 
repertoriu care să satisfacă cu precădere exigenţele publicului alcătuit din 
oamenii muncii de la Combinatul industrial din Săvineşti, de la Bicaz, ca 
şi din celelalte unităţi industriale, mai mari, mai mici, sau cooperatiste, din 
localitate si din împrejurimi. 

E drept că pentru locuitorii din Piatra Neamţ, un teatru cu un reper- 
toriu mai variat şi cu reprezentații cotidiene este un lucru nou, pe care 
mulți nu-l visaseră, cum tot de domeniul visului ar fi putut să le pară al- 
tora, aşezarea aci a uneia din cele mai moderne industrii, în vecinătatea unui 
orășel ce părea definitiv rezervat pensionarilor. De aci, nevoia de a crește 
publicul, spre a face din el un spectator asiduu legat de teatru, imbogatindu-si 
viața din viața scenei, stabilind contactul strîns cu acești oameni noi care 
au început să simtă azi o poezie nouă şi să trăiască în ritmul mașinilor colo- 
sale, fie la Bicaz, fie la Săvineşti. 

În cei doi ani de la înfiinţare, teatrul din Piatra Neamţ şi-a făcut cu- 
noscută prezența în regiune si în oraş, dar nu a ajuns să devină un adevărat 
pivot al vieţii culturale de aici. 

Acest lucru va trebui urmărit în procesul de creștere ce are loc si 
asupra căruia va trebui să se vegheze cu grijă, pentru ca teatrul să nu se 
dezvolte într-un ritm mai lent decît viața din jurul lui şi să apară astfel 
citeodată — mai des sau mai rar — depăşit de aceasta. Cum depășit ca spirit 
şi înţelegere a unei realizări scenice mi s-a părut, cu citeva luni în urmă, 
spectacolul cu piesa lui Simonov, Poveste de iubire, atit de prafuit, încît l-ai 
fi crezut a fi al unui teatru de acum 50 de ani, şi atit de inert, încît eram 
curios să ştiu dacă în acest colectiv există şi tineri. 

Am vrea să recomandăm deci teatrului dintre Bicaz și Săvineşti să 
se preocupe de aci înainte mai stăruitor de alcătuirea repertoriului si de 
transpunerea lui scenică într-un spirit şi la nivelul adecvat menirii lui. 
Lista de piese va trebui să fie bazată pe lucrări de o puternică actualitate, 
care să răspundă problemelor celor mai directe ale constructorilor unor 
atit de importante obiective industriale, oameni pentru care activitatea 
de fiecare zi înseamnă adevărate acte de eroism în muncă, iar aspiraţia 
spre cultură — o necesitate indispensabilă. 

În realizarea spectacolului, regizorul Gabriel Negri nu s-a pierdut în 
probleme de amănunt, preferind să meargă, prin caracterizări clare, spre con- 

flictul real al piesei : lupta între două concepții, individualistă şi colectivistă. 
Evident, pe scenă nu se dă o luptă uşoară, iar la final, Vlaicu, cu rămășițele lui 
încă puternic individualiste, apare ca un om definitiv cîștigat pentru o cauză 
dreaptă. Este aci meritul interpretului Cornel Nicolescu — un actor tînăr 
care-şi dovedeşte cu acest prilej maturitatea artistică, într-un rol de abilă 
compoziţie — de a-i fi conferit lui Vlaicu trăsăturile de caracter care să re- 
flecte tot zbuciumul lui interior, ascuns sub o incapatinare aproape ostenta- 
tivă, pe care o opune celor din jur. Actorul a înțeles să meargă la problema 
personajului si nu la pitorescul lui, care ar fi putut, eventual, să fie necon- 
vingător sau poate contrar mesajului piesei. Interpretul și-a caracterizat per- 
sonajul în linii ferme, l-a realizat la virsta acestuia, fără să simțim deloc 
efortul compozițional depus de actor. Totul a fost făcut cu artă şi discreţie. 
Opusul lui Vlaicu, în piesă, este batrinul Toader, chiabur înrăit, viclean 
şi nu lipsit de o anume complexitate ce justifică puterea lui de înriurire asu- 
pra unora. Într-un asemenea rol de compoziţie, Vasile Ichim a dovedit ade- 
sea chiar măiestrie şi bun gust, nelăsîndu-se tentat de șarjă, care ar fi 
demascat personajul înainte de vreme, schematizindu-l prin aceasta, făcindu-l 
în același timp si mai puţin veridic. Armonia compoziţiei actoricești a făcut 
din Toader un adevărat tip de chiabur. Andrei Ionescu a adus fără greutate 
pe scenă chipul luminos al lui Mitru, fiul cel mare al lui Vlaicu, tinăr 
cu concepţii înaintate, elementul ce deschide celorlalți perspectivele vieții 
noi, în timp ce Al. Mitea a făcut din Toma o victimă a unei false credinţe 
în valoarea bogăției si a moştenirii de averi în viaţa ţăranului. Coca Ştefă- 
nescu, Constantin Constantin, Ileana Stana-lonescu, Adria Almajan-Pamiil, 
N. Falcusan si Suzea Zamfir au realizat cu autenticitate o galerie de per- 
sonaje, în portretizarea cărora autoarea piesei n-a stăruit prea mult. Decorul 
(Ştefan Georgescu), fără să fie lipsit de valori artistice, poartă vina de a nu 
fi diferențiat net interiorul unei case de ţăran încă individualist (Vlaicu) de 
al unuia colectivizat (Mitru), ceea ce nu-l ajută pe spectator să realizeze, si 
sub acest aspect, in ce constă schimbarea de viaţă pentru care pledează piesa. 
Pe drumul dintre Bacău şi Piatra Neamţ, dacă îţi arunci ochii chiar 
şi numai fugar, în dreapta si în stînga, ti se arată foarte masivă prezența 
noului, în acele nesfirsite şiruri de locuinţe țărănești tip, evoluate si plă- 
cute, cu antene de radio şi televiziune, cu cerdacuri inundate de flori, care 
găzduiesc o viaţă nouă. Să nu le fi văzut oare pictorul-scenograf ? 
M. Al. 


www.cimec.ro 


po 
OU 


pEOVYÉOU 


o 
. 
. 
.' 
. 
. 
. 


SGG 


DOU 
DOUU 


CD DD) 


PONU 


eae oe o 


Problemele regiei în discuţia oamenilor 


de teatru sovietici 
TI 


ezbaterea iniţiată de revista „Teatr“ în problemele regiei contemporane 
continuă, aducind noi puncte de vedere si luări de poziţie ale oamenilor 
de teatru sovietici. În paginile revistei se ridică probleme ale regiei con- 
temporane și tehnicii scenice, ale profilului teatrului, ale formelor de ex- 
presie scenică în redarea vieţii cotidiene, se pledează pentru profunzimea 
ideilor și sentimentelor în spectacole. 


D 


N. Akimov: 


„Regizorul să nu aştepte naşterea unei 
dramaturgii noi, cu totul si cu totul 
contemporane, iar dramaturgul să nu-și 
amine căutările creatoare, pînă la cres- 
terea deplină a regiei sovietice. |ndife- 
rent de unde vine impulsul, fiecare pas 
să contribuie la progres, la înflorirea 


unui teatru sovietic, nou, al secolului 
XX.” 


Dintru început, regizorul leningrădean atrage atenția oamenilor de teatru 
asupra necesităţii stabilirii unor poziţii regizorale comune în această discuţie, care 
să permită tragerea unor concluzii practice imediate. Akimov ridică, într-o primă 
ordine de idei, problema pericolului pe care-l prezintă în teatru epigonismul. 
Referindu-se la viabilitatea sistemului creator al lui Stanislavski, el arată că în 

practica teatrală, unii „elevi“, apropiaţi marelui regizor, îi denaturează învăţătura 
prin bucherism, pe cind alţi artiști privesc in mod creator sistemul si duc mai 
departe arta teatrală sovietică. Refuzind teoretizările apriorice, riscante, ale me- 
ritelor unui sistem față de altul, Akimov declară: „Sint adeptul coexistentei pas- 
nice a diverselor sisteme teatrale, sisteme la fel de credincioase principiilor rea- 
lismului socialist si la fel de credincioase intereselor poporului sovietic.“ Consi- 
derind particularitatile artei teatrale şi rolul teatrului astăzi, Akimov reamintește 
citeva din atributele sale esenţiale, pentru a conchide: 1) Teatrul, ca sinteză a 
mai multor arte, posedă toate mijloacele necesare pentru ca forma sa de ex- 
presie, spectacolul, să aibă o deplină acţiune înriuritoare. 2) Spectacolul se rea- 
lizează prin cele două elemente esenţiale ale teatrului: scena, actorii si acce- 
soriile tehnice, pe de o parte — spectatorii şi reacţia lor la spectacol, de cealaltă 
parte ; însuşirea cea mai pregnantă a artei teatrale constă în faptul că specta- 
torii o privesc în colectiv, simultan. Căci opera de artă a cărei bază este creaţia 
actorilor se naşte în prezenţa şi cu sprijinul spectatorilor, în decursul spectacolului. 

Demonstrind că teatrul de azi este creat în eforturile colectivului teatral 
si pledind pentru importanța funcţiei de regizor — cel ale cărui program si metodă 
de creaţie sînt acceptate de majoritatea covirsitoare a colectivului —, Akimov 
combate dictatura acestuia, care transformă organismul creator într-un mecanism 
apt să întruchipeze doar ideile regizorului, supremație care a adus artei rezultate 
sclipitoare, dar niciodată un teatru de artă. Referindu-se la telurile cunoscute ale 
artei teatrale în condiţiile orinduirii socialiste, N. Akimov precizează că in reali- 
zarea acestor țeluri trebuie să se ţină seamă de individualitatea, de profilul fie- 
cărui teatru. Un capitol întreg, intitulat „Despre spiritul contemporan“, dezbate 
caracterul tehnicii scenice şi teatrale, care condiționează, în însemnată măsură. 
stilul spectacolului contemporan. „Stilul artei unei epoci este determinat prin toate 
caracteristicile acestei arte, prin conţinutul ei, prin formele ei de expresie, prin 
locul pe care-l ocupă în societatea timpului său.“ La acest capitol al relaţiilor 
artei cu stilul şi spiritul epocii, Akimov se opreşte cu precădere asupra impor- 
tantei utilizării acelei tehnici caracteristice epocii date si care reprezintă ulti- 
mele ei realizări. N. Akimov acordă o importanță deosebită aspectelor tehnicii 
scenei, arătînd că tehnica nouă oferă o posibilitate practică pentru apariţia acelor 
lucrări considerate opere caracteristice pentru o epocă anumită. „În arta teatrală. 
artă prin excelență sintetică, participă şi alte arte ale timpului respectiv.“ După 
părerea lui Akimov, arhitectura sălii şi scenei de teatru, care are un rol atit de im- 
portant, nu răspunde cerințelor epocii noastre. Ea a rămas mult în urmă față de 
exigenţele teatrului zilelor noastre. „lar o arhitectură rămasă în urmă, o tehnică 
veche de 50 de ani nu ajută, ci, dimpotrivă, dăunează spectacolului contemporan.” 
Dincolo de problemele tehnicii teatrale, articolul lui Akimov acordă o mare în- 
semnătate aspectelor concrete ale muncii în teatru. Relatiilor creatoare dintre con- 
ducătorul teatrului şi trupă. dintre regizor şi colectiv, problemelor organizării 
turneului, ca si judicioasei repartiţii a trupei pentru o eficienţă reală a specta- 
colelor, Akimov le dedică un capitol întreg. Oamenii de teatru sovietici, arată 
regizorul, trebuie să se preocupe intens de viitorul teatrului. „O artă teatrală mă- 
reaţă se va putea construi doar dacă fundamentul ei va fi pus in prezent.“ În 
încheierea articolului, Akimov spune: „Regizorul să nu aştepte nașterea unei dra- 
maturgii noi, cu totul şi cu totul contemporane, iar dramaturgul să nu-și amine 
căutările creatoare, pînă la creşterea deplină a regiei sovietice. Indiferent de unde 
vine impulsul, fiecare pas să contribuie la progres, la înflorirea unui teatru so- 
vietic, nou, al secolului XX.“ 

Ruben Simonov: 


„Elevii lui Stanislavski ar trebui să 
aibă în mod creator viziunea celor 
ce ne-ar fi învățat Konstantin Ser- 
gheevici astăzi.” 


Punctele de vedere ale lui Akimov au găsit un răspuns în articolul regi- 
zorului Ruben Simonov, intitulat „În centru se află actorul“. Ruben Si- 
monov, regizor al Teatrului „Vahtangov“ din Moscova, precizează ca pe el nu-l 
preocupă atît tehnica scenei, cît tehnica artei actoricești. „Cum trebuie să fie acto- 
rul de azi, care școală actoricească este caracteristică contemporaneitatii ?“, se in- 
treabă autorul. Subscriindu-și adeziunea la „triumviratul“ ! proclamat de Tovstonogov 
— dramaturg, actor, public —, Ruben Simonov adinceste în articolul său, problema 
actorului. Cea mai dăunătoare tendinţă în teatru — arată el — este aceea a fetiși- 
zării „trăirii“, conform căreia e suficient ca un actor să „trăiască“ rolul, pentru ca 
personajul, caracterul, să se creeze de la sine. Experiențele regizorale sînt eficiente: 
numai paralel cu o corespunzătoare reeducare sau educare artistică a actorului. 
Regizorul Teatrului „Vahtangov“ demonstrează pe larg că teatrul celor patru di- 
mensiuni — care preocupă atît pe Akimov, cît si pe Ohlopkov —, fie că e realizat 
printr-o arenă de circ, fie prin elementele teatrului chinez, în orice caz, este de 
neconceput fără o piesă scrisă anume pentru el, în acest stil, fără actori educați în 
mod corespunzător. Problema profilului teatrelor îşi capătă, de asemenea, o tratare 
lărgită în acest articol. Analizind particularitatile cîtorva teatre cunoscute, Ruben 
Simonov face unele consideraţii demne de interes: el arată, de pildă, că Teatrul 
M.H.A.T. a rămas pe vechile sale poziţii, fiind un teatru cu un program tradiţional. 
„Acest teatru se consideră şi este considerat drept un continuator al metodei lui 
Stanislavski. Dar ar fi interesant de lămurit — spune regizorul — ce reprezintă 
sistemul lui Stanislavski astăzi. 

Elevii lui Stanislavski ar trebui să aibă în mod creator viziunea celor ce 
ne-ar fi învățat Konstantin Sergheevici astăzi.“ 


1 Vezi „Problemele regiei contemporane în discuţia oamenilor de teatru sovietici”, ,Tea- 
trul“ nr. 5/1960. 

Referindu-se la Teatrul „Vahtangov“, pe care-l conduce, Ruben Simonov cere 
oamenilor de teatru să-i judece specificul şi programul în funcţie de spectacolele 
lui reprezentative, ca : Poveste din Irkutsk, Oraşul visurilor noastre, Foma Gordeev, 
Marele Kiril, Filomena Marturano, Micile tragedii, Bucătăreasa şi, într-o oarecare 
măsură, Idiotul. În caracterizările operate asupra cîtorva profiluri de teatre, Simo- 
nov arată că Teatrul Mic a acordat dintotdeauna o mare atenţie actorului, trebuind 
să rămînă şi astăzi un teatru al artei actoricești profund populare. Referindu-se 
la caracterul Teatrului „Maiakovski“, strîns legat de ideile programatice si expe- 
rientele regizorale ale lui N. Ohlopkov, Ruben Simonov consideră acest teatru deo- 
sebit de altele. „Totuşi, nu ne apare prea limpede poziția artistică a lui Ohlopkov 
— spune el. Dacă, fiind elevul lui Meyerhold, el ar fi dezvoltat ideile dascălului 
său, aș înţelege o atare poziţie. Dacă ar fi avut loc o transformare radicală a con- 
ceptiilor lui regizorale şi el s-ar fi alăturat lui Stanislavski sau Vahtangov, si 
aceasta ar fi de înţeles. Dar, mi se pare că ideile lui Ohlopkov despre realism și 
„convenţie“ nu sînt decit expresia şovăielilor sale între o poziţie si alta.“ 

Ruben Simonov acordă o importanţă deosebită problemei tineretului în teatru. 
El pretinde teatrelor o poziţie precis definită în faţa tineretului. „Acest tineret va 
juca în comunism. El trebuie să fie purtător a tot ceea ce e mai bun în arta noastră. 
Fiecare teatru trebuie să acorde o deosebită grijă modului în care educă schimbul 
de mîine.“ În încheierea articolului, Simonov arată că fiecare teatru, fiecare maestru 
al regiei, trebuie să aibă în jurul său o şcoală regizorală, capabilă să transmită 
ştafeta artei, generaţiilor viitoare. 

+++ 


În paginile revistei sovietice „Teatr“ mai întîlnim semnătura lui B. Lvov-Ano- 
kim, regizor al Teatrului Central al Armatei Sovietice („Arta de a gîndi“), articol 
îndreptat împotriva inovatiilor formale în regie şi pentru însemnătatea puterii de 
convingere a regiei autentice ; articolul lui D. Liubarski, regizor al Teatrului Regional 
din Kaluga („Într-o atmosferă creatoare“), care se referă la varietatea stilurilor în 
arta realismului socialist ; anticolul Innei Soloviova („Despre demnitatea artei“), con- 
sacrat vodevilului şi pericolului reprezentat de aşa-zisele „piese uşoare“ lipsite de 
idei, şi articolul regizoarei Teatrului Dramatic şi Muzical din Regiunea Osetină, 
Z. Britaeva („Ceea ce ne preocupă“), despre căile creatoare pe care merg și trebuie 
să meargă teatrele popoarelor din U.R.S.S. 


CONFLICT ŞI EROU 


DEZBATERI DESPRE PROBLEMELE DRAMATURGIEI ÎN U.R.S.S. 


Este un adevăr recunoscut că o rod- 
nică dezbatere de idei nu se poate 
desfăşura decit pe temelia solidă a 
practicii, a unor fenomene ale reali- 
tatii,, care să ofere material concret 
pentru feluritele poziţii ce se contu- 
rează în discuţie. Dezbaterea despre 
problemele actuale ale dramaturgiei 
sovietice, care a umplut timp de mai 
multe săptămîni zeci de coloane ale 


cunoscutului ziar sovietic „Literatur- 
naia Gazeta“ şi care a culminat cu o 
plenară a conducerii Uniunii Scriito- 
rilor din U.R.S.S., și-a datorat carac- 
terul ei pasionat, interesul profund 
pe care l-a stirnit în rîndurile oame- 
nilor de teatru, tocmai faptului că a 
izvorit în mod firesc, ca o necesitate, 
din bogata viaţă teatrală sovietică, din 
multitudinea de fenomene ale unui 

intens proces creator. Pentru cei care 
au vizitat în ultimii ani Uniunea So- 
vietică — dar nu numai pentru ei, ci 
şi pentru cei care urmăresc pur şi 
simplu periodicele sovietice de spe- 
cialitate — este pe deplin evident că, 
în momentul acesta, nu există în lu- 
mea întreagă o viață teatrală mai clo- 
cotitoare, mai efervescentă, cu o mai 
mare abundență de aspecte inedite, de- 
cît cea din țara in care se construiește 
comunismul. 

Problemele esenţiale ale dezbaterii 
au fost, de altfel, problemele centrale 
ale dramaturgiei: conflictul şi eroul. 
Participanţii au afirmat o dată în plus 
poziţiile fundamentale, de neclintit, ale 
realismului socialist. Dar nu numai atit. 
Pe baza fenomenului teatral contem- 
poran, ei au adus — de pe poziţiile 
realismului socialist — un sir de lu- 
mini noi intr-o serie de chestiuni com- 
plexe ale înfățișării pe scenă a con- 
flictului si eroului de azi, din epoca 
construcţiei desfăşurate a comunis- 
mului. 

Discutia s-a aprins cu deosebire in 
jurul articolului lui G. Mdivani: „În 
pofida adevărului vieţii“. Replicînd cri- 
ticului A. Anastasiev, care arătase pe 
drept cuvint că valoarea umană şi so- 
cială a unor asemenea eroi ai reali- 
tății contemporane, ca Valentina Gaga- 
nova, n-ar putea fi relevată într-o dra- 
mă decit în ciocnirea ascuţită cu re- 
prezentantit vechiului, G. Mdivani 
afirma că o asemenea concepție „nu 
face decît să bareze acestor eroi calea 
spre scenă“, că în viață inițiatorii me- 
todelor înaintate nu mai întîlnesc obsta- 
cole şi că adevărata luptă se duce „în 
interior“, fiind de fapt un conflict de 
natură pur psihologică. 

Ripostele date acestui punct de ve- 
dere, socotit că ar încerca să reînvie 
în altă formă vechea şi demodata „teo- 
rie“ a lipsei de conflict, au fost nume- 
roase şi de prestigiu. Ele au venit din 
partea unor dramaturgi, critici si oa- 
meni de teatru renumiți şi cu expe- 
rienta. Relevind succesul unor .piese 
apărute în ultima vreme, ca Poveste 
din Irkutsk de A. Arbuzov (care se 
joacă în trei teatre moscovite), Luptă 
inegală de V. Rozov (pe care o pre- 
gătesc două teatre din capitala sovie- 
tică), Bucătăreasa de A. Sofronov, Vara 
cerul e înalt de N. Virta, Fuga din 
noapte de frații Tur etc., participanții 
la discuție — atît în presă, cît și la ple- 
nară — au subliniat că el îşi are ră- 
dăcina tocmai în caracterul puternic. 
ascuţit, al conflictelor pe care le zu- 


grăvesc, conflicte care oglindesc aspecte 
esențiale ale luptei dintre nou și vechi 
în societatea socialistă aflată în marș 
victorios spre comunism. 


„Natura dramei — scria Victor Ro- 
zov — cere un conflict pasionant. Pen- 
tru ca o idee luminoasă să se impună, 
trebuie să triumfe într-o luptă deloc 
ușoară cu forţele care i se opun...“ 
Demne de interes sînt de asemenea re- 
flectiile lui Rozov cu privire la viziu- 
nea individuală a dramaturgului asu- 
pra conflictului: ,...Eu consider con- 
flictele posibile pentru transpunerea în 
dramă pe drept cuvint inepuizabile. 
Căci conflictele sînt văzute de fiecare 
autor în mod individual: ceea ce pen- 
tru unul nu prezintă absolut nici un 
interes dramatic, pentru altul este ches- 
tiune de viață si de moarte. Îmi amin- 
tesc foarte bine cum mulți dintre to- 
varasii mei dramaturgi, cînd le-am po- 
vestit subiectul piesei Într-un ceas 
bun !, mi-au spus că ei nu văd posibilă 
scrierea unei asemenea piese, deoarece 
subiectului îi lipsește conflictul.“ 

Într-un interesant interviu acordat 
ziarului „Literaturnaia Gazeta“, Leo- 
nid Leonov spune un cuvint plin de 
greutate în această problemă : „Ar me- 
rita să arătăm că sînt deosebit de pri- 
mejdioase pentru teatre discuțiile des- 
pre faptul că eroul nostru a atins un 
asemenea grad înalt de puritate, o ase- 
menea transparență de cristal, încît 
uneori el pare că încetează să cores- 
pundă celui pe care-l cunoaștem în rea- 
litate. În această viziune se reflectă 
necunoașterea vieții, tocmai într-o 
vreme ca a noastră cînd în modul cel 
mai nemijlocit și pasionat se ciocnesc 
noul şi vechiul, bunul și răul. Eu per- 
sonal bănuiesc că, în spatele afirmației 
unora, precum că conflictele s-ar fi 
epuizat, se ascunde pur si simplu lipsa 
de pricepere (dacă nu chiar neprinci- 
pialitate) a respectivelor persoane de a 
cuprinde, a contura, a introduce in ra- 
mele unor formule psihologice precise 
procesele sufletești extrem de complexe 
care se petrec în zilele noastre. Toată 
chestiunea stă în faptul că noi ne în- 
depărtăm de aritmetica îngustă de ieri, 
cu ajutorul căreia ne-am obișnuit să 
măsurăm realitatea, și intrăm undeva 
într-un spațiu al numerelor imense si 
al ideilor mari (deoarece sînt atotcu- 
prinzătoare).“ 

În cadrul plenarei, dramaturgul ar- 
mean G. Borian a adus o valoroasă 
contribuție la definirea naturii conflic- 
tului dramatic în viața contemporană 
sovietică, subliniind deosebirea dintre 

noţiunile de divergență şi conflict, care 
uneori se încurcă în practica drama- 
turgică : ,Divergentele, chiar şi cele 
mai ascuţite — a spus G. Borian — nu 
pot deveni temeiuri pentru conflicte 
dramatice, dacă pe scenă se ciocnesc 
numai puncte de vedere şi nu carac- 
tere. Asemenea divergențe pot fi doar 
pretexte ale conflictului, dar nu însăşi 
esenţa lui.“ 

Chemarea pe care a lansat-o plenara 
dramaturgilor — prin cuvintele rapor- 
torului său, Afanasii Salinski — a fost 
clară si insufletitoare : cît mai departe 
de dogme ! Salinski a subliniat că na- 
tura conflictului contemporan este atît 
de complexă, multiformă si felurită, 
încît în nici un caz, nu poate fi defi- 
nită pornind de la scheme pur rafio- 
nale. Studierea profundă a vieții — iată 
cheia redării unor conflicte cît mai ca- 
racteristice epocii ! 

Fireşte că discuția în jurul eroului 
s-a purtat în strînsă legătură cu dez- 
baterea despre conflict. Sînt, în fond, 
două aspecte indisolubile ale dramatur- 
giei realist-socialiste. Eroul dramatur- 
giei sovietice — au arătat cei mai mulți 
dintre participanții la discuție — nu 
poate fi altul decît „omul simplu si 
mare“. „Forța omului nostru — a re- 
marcat dramaturgul Iurii Gherman — 


constă în orientarea hotărită a intelec- 
tului său, în puterea ideilor sale, în 
armonia lor, în frumusețea unei vieţi 
îndreptate spre un tel măreț, in lim- 
pezimea gîndirii. Este oare prezentă in 
operele noastre această încordare inte- 
lectuală a eroului? Nu întotdeauna.“ 

L. Seinin, încercînd să dezvăluie în 
ce constă „secretul“ succesului de care 
se bucură piesa lui Arbuzov, Poveste 
din Irkutsk, a spus la plenară urmă- 
toarele : „Consider că în această piesă 
Arbuzov a izbutit să ne aducă în formă 
artistică gindul profund omenesc că 
fiecare om poate deveni mai bun 
decît a fost ieri, dacă-i acorzi in- 
credere, dacă ești pătruns de încredere 
în posibilitățile uimitoare ale inimii 
omeneşti, dacă-l ajuţi pe om să devină 
mai pur, mai luminos.“ 

Zadarnică ne-ar fi strădania de a 
epuiza într-un articol întreaga bogăție 
de probleme de care s-a ocupat această 
rodnică dezbatere cu privire la dra- 
maturgia sovietică contemporană. În- 
săși această bogăție este semnul cel 
mai elocvent al vitalitatii si profunzi- 
mii unei dramaturgii care-şi indepli- 
neste cu cinste rolul său înaintat in 
strălucitul ansamblu al literaturii rea- 
list-socialiste. 


Victor Birladeanu 


TEATRUL UNOR NATIUNI TINERE 
LA TEATRUL NATIUNILOR 


Cea de a sasea stagiune a Teatru- 
lui Naţiunilor, desfășurată anul a- 
cesta pe scena Teatrului „Sarah Bern- 
hardt“ din Paris, a avut o culoare 
deosebită faţă de cele precedente. Din 
ţările europene s-au remarcat (cu un 
mare succes) Berliner Ensemble cu 
spectacolele Ascensiunea lui Arturo 
Ui şi Mama de Bertolt Brecht, apoi 
colectivul polonez al teatrului din 
Gdinia, cu binecunoscuta piesă a lui 
Leon Kruczkowski, Prima zi de li- 
bertate, si (cu un esec) ansamblul 
„Schauspielhaus“ din Düsseldorf, cu 
Fedra, in interpretarea  tragedienei 
Maria Wimmer. 

Stagiunea aceasta a Teatrului Na- 
tiunilor a stirnit un deosebit interes, 
căci, pe lîngă demonstraţia artistică a 
companiilor teatrale mai sus-pomenite 
(în general, cunoscute ca stil şi va- 
loare), şi-au dat concursul și o seamă 

de ansambluri prea puțin ştiute, dacă 
nu total ignorate pînă azi. E vorba, 
anume, de ansamblurile, de drama- 
turgia şi modalitățile artistice culti- 
vate de teatrele din unele țări ale 
Asiei, Africii şi Americii Latine, 
multe din ele abia eliberate din apă- 
sarea colonialistă. Aceste ansambluri 
au prezentat spectacole care, departe 
de a fi stîrnit interesul doar pentru 
aşa-zisa culoare exotică, s-au impus 
ca efective valori culturale. Printre 
ele, vrednice de notat sînt: Teatrul 
Popular de Artă din Brazilia, Tea- 
trul Experimental din Cali (Colum- 
bia), trupa dramatică Arta Națională 
din Teheran, Centrul Marocan de 
Artă Dramatică, ansamblurile natio- 
nale din Mali şi Coasta de Fildeş. 
Mare parte dintre aceste trupe se 
află abia în stadiul unor forme em- 
brionare de expresie scenică-teatrală, 

în înțelesul european al cuvîntului. 
Este de pildă cazul ansamblului 
Coastei de Fildeş si al celui din Mali, 
care au înfățișat scene ale vieţii co- 
tidiene a satelor din inima Africii 
în sugestive tablouri de folclor core- 
grafic şi muzical. 

Teatro Popular de Arte (Teatrul 
Popular de Artă) din Brazilia, de ase- 
menea, a surprins publicul cu un 
spectacol, in același timp frescă si 
foileton, de o suculentă substanță fol- 
clorică: Gimbo de Gian-Francesco 
Guarnieri. Piesa atacă o problemă 
arzătoare în ţara de origine a auto- 
rului ei: problema renumitelor fa- 
velas (barăci alcătuite din scînduri și 
cutii vechi de conserve), care se înalță 
pe colinele din jurul oraşului Rio de 
Janeiro. Ea înfățișează, cu mare plas- 
ticitate, mizeria în care sînt nevoiţi 
să trăiască locuitorii acelor barăci, 
starea morală şi culturală decăzută 
în care sînt ţinuţi, tributul greu pe 
care ei îl plătesc ignoranței, super- 
stiției, promiscuitatii, dar si stărui- 
toarele nazuinte spre puritate si prie- 
tenie care-i animă, dorul de viaţă li- 
beră şi bucuria de a trăi, care izbuc- 
nesc la fiecare ocazie în cîntece si în 
ritmul îndrăcit al sambelor. Pusă în 
scenă de Flavio Rangel şi interpre- 
tată cu naturalete si o neobosită spon- 
taneitate de un grup de interpreţi, 
dintre care trebuie citați în mod deo- 
sebit Maria della Costa şi Sebastiao 
Campos, spectacolul Gimbo a oferit 
spectatorilor un edificator model al 
teatrului popular brazilian. Alături de 
spectacolul dat de colectivul polonez 
al teatrului din Gdinia cu Prima zi 
de libertate de Leon Kruczkowski, 
spectacolul brazilian a fost cel mai 
apreciat, atît de critica de speciali- 
tate, cît şi de marele public. 

Teatrul Experimental din Cali (Co- 
lumbia) a prezentat două piese ale 
unor tineri autori: La dreapta lui 
Dumnezeu de Enriquo Buenaventura 
şi Povești de povestit de Osvaldo Dra- 
gun. Buenaventura s-a inspirat din- 
tr-o veche legendă populară. Folosind 
fabula şi personajele legendei, el a 
reuşit să trezească, în pofida aparen- 
tei naivitati a acţiunii, interesul spec- 


tatorilor, datorită nu numai virtuților 
ei poetice, ci îndeosebi problemelor 
actuale ale societăţii capitaliste pe 
care, metaforic, le dezbate: proble- 
mele binelui şi răului, bogăției si să- 
răciei. 

Cea de a doua piesă, construită pe 
o serie de mici scenete, denunţă și 
ea diversele forme ale exploatării la 
care sînt supuşi muncitorii din Ame- 
rica Latină. Condus de Buenaventura, 
Teatrul Experimental din Cali a în- 
registrat în ultimii ani în America de 
Sud frumoase succese, jucind piese 
de Molière, Cehov, Shakespeare, Cer- 
vantes ; el urmărește, însă, in primul 
rînd, să creeze o artă specific colum- 
biană, iar spectacolele prezentate în 
cadrul ultimei stagiuni a Teatrului 
Naţiunilor trebuie privite si in lu- 
mina acestui ţel. 

Trupa dramatică Arta Națională 
din Teheran s-a prezentat cu piesa 
Privighetoarea pribeagă de Ali Na- 
sirian, al cărei subiect este împru- 
mutat de la o veche legendă persană, 
cunoscută şi în folclorul altor ţări. 
Privighetoarea  pribeagă este (după 
cum remarcă unii critici) o piesă ciu- 
dată, plină de pasiuni, care aminteşte 
mult de Fedra lui Racine, numai că 
eroina dramaturgului persan este mai 
crudă, mai perfidă și mai sîngeroasă 
decit aceea a clasicului francez. 

Centrul Marocan de Artă Drama- 
tică, condus de Albert Botbol, a dat 
viaţă pe scena pariziană unei povești 
populare, intitulată Papucii fermecati. 
Spectacolul, în care alternează cîn- 
tece şi dansuri folclorice, a fost so- 
cotit sub nivelul celor prezentate în 
stagiunile precedente : în 1957, Vicle- 
niile lui Johat (adaptare arabă după 
binecunoscuta comedie a lui Molière) 
şi Măturătorii; iar în 1958, adapta- 
rea în araba literară a lui Hamlet şi 
o altă operă de expresie autohtonă, 
în araba dialectală. 

Teatrele din Teheran, Maroc, ca şi 
cel din Columbia (ca să nu vorbim 
de cele din Mali sau Coasta de Fildeș), 
sînt teatre tinere, în plină devenire. 
Ele apar pentru întiia oară in miş- 
carea teatrală mondială. 


P. B. M. 


I. P. 2, c. 2481 


Turneul „VIEUX COLOMBIER" 


Sus: scenă din ,Razboiul Trofei nu va 
avea loc“ de Jean Giraudoux (Georges 
Descrieres, Genèvieve Brunet si Ma- 
deleine Sologne); mijloc : Michel Her- 
bault si Genèvieve Brunet, in aceeaşi 
piesă; stinga, jos: Suzanne Flon in 
rolul loanet d'Arce din „,Ciocirlia“ de 
Jean Anouilh ; în medalion : scenă din 
„Ciocirlia“ (Michel Bouquet şi Suzanne 
Flon). 


